Kongad constituency election history and political background LDF UDF BJP candidates | കോങ്ങാട് കോട്ട കാക്കാൻ ശാന്തകുമാരിയെ ഇറക്കി സിപിഎം; മണ്ഡലത്തിൽ കന്നി ജയം തേടി യുഡിഎഫ് - Malayalam Oneindia\nkerala assembly election കേരള നിയമസഭാ തിരഞ്ഞെടുപ്പ് 2021\nകോങ്ങാട് കോട്ട കാക്കാൻ ശാന്തകുമാരിയെ ഇറക്കി സിപിഎം; മണ്ഡലത്തിൽ കന്നി ജയം തേടി യുഡിഎഫ്\nUpdated: Fri, Mar 26, 2021, 13:05 [IST]\nകോങ്ങാട്: പാലക്കാട് ജില്ലയിലെ മറ്റൊരു ഇടത് കോട്ടയാണ് കോങ്ങാട്. മണ്ഡലരൂപീകരണത്തിന് ശേഷം സിപിഎം മാത്രം വിജയിച്ച മണ്ഡലം. രണ്ട് തവണയും മണ്ഡലത്തെ പ്രതിനിധീകരിച്ച് കെ.വി വിജയദാസിന്റെ മരണശേഷം ഒഴിഞ്ഞുകിടക്കുന്ന സീറ്റിൽ ഒരിക്കൽകൂടി ചെങ്കൊടി പാറിക്കാമെന്ന പ്രതീക്ഷയിലാണ് സിപിഎം. എന്നാൽ മണ്ഡലത്തിലെ കന്നി ജയമാണ് കോൺഗ്രസ് ലക്ഷ്യം. വിജയസാധ്യത അത്രകണ്ട് പരിഗണിക്കുന്നില്ലെങ്കിലും ബിജെപി സ്ഥാനാർഥി നേടുന്ന വോട്ടുകളും മണ്ഡലത്തിലെ വിജയ പരാജയങ്ങളെ ബാധിക്കുന്നത് തന്നെയാണ്.\nകോങ്ങാട് തിരഞ്ഞെടുപ്പ് ചരിത്രം\n008ലെ പുനർനിർണയത്തിന് ശേഷമാണ് കൊങ്ങാട് മണ്ഡലം രൂപികൃതമാകുന്നത്. പാലക്കാട് ലോക്സഭ മണ്ഡലത്തിന്റെ ഭാഗമായ കോങ്ങാട് ആദ്യ തിരഞ്ഞെടുപ്പിനെ നേരിടുന്നത് 2011ൽ 13-ാം നിയമസഭയിലേക്ക് നടന്ന പോരാട്ടത്തിലാണ്. മുതിർന്ന നേതാവ് കെ.വി വിജയദാസിനെയാണ് കന്നി അങ്കത്തിന് സിപിഎം മണ്ഡലത്തിലിറക്കിയത് 3565 വോട്ടുകളുടെ ഭുരിപക്ഷത്തിൽ 2011 കടമ്പ കടന്ന വിജയദാസ് 2016ൽ ഭൂരിപക്ഷം 13271 ആക്കി ഉയർത്തി. ഇത്തവണ പരാജയപ്പെടുത്തിയത് പന്തളം സുധാകരനെയായിരുന്നു.\n1965ലാണ് ശ്രീകൃഷ്ണപുരം മണ്ഡലം രൂപംകൊണ്ടത്. പ്രഥമ തെരഞ്ഞെടുപ്പ് മുതൽ തുടർച്ചയായി നാലുതവണ മണ്ഡലത്തിൽ വെന്നിക്കൊടി പാറിച്ചത് ഇടതാണ്. 1965, 1967, 1970 തിരഞ്ഞെടുപ്പുകളിൽ സിപിഎമ്മിന്റെ സി. ഗോവിന്ദപണിക്കർ തിരഞ്ഞെടുക്കപ്പെട്ടു. 1977ൽ കോൺഗ്രസിന്റെ കെ. സുകുമാരനുണ്ണിയും 1980ൽ കെ. ശങ്കരനാരായണനും വിജയം കണ്ടു. 1982ൽ ഇ. പത്മനാഭനിലൂടെ സിപിഎം മണ്ഡലം തിരിച്ചുപിടിച്ചു. 1987ലും 1991ലും കോൺഗ്രസിലെ പി. ബാലനിലൂടെ യുഡിഎഫ് വീണ്ടും തിരിച്ചുവരവ് നടത്തി. 1966ലും 2001ലും ഗിരിജ സുരേന്ദ്രനും 2006ൽ കെ.എസ്. സലീഖയും തെരഞ്ഞെടുക്കപ്പെട്ടു. മൂന്നുതവണ പാലക്കാട് നിന്ന് ലോക്സഭയിലേക്ക് തിരഞ്ഞെടുക്കപ്പെട്ട വി.എസ്. വിജയരാഘവൻ, 2001ൽ ശ്രീകൃഷ്ണപുരത്ത് 21 വോട്ടിന് ഗിരിജ സുരേന്ദ്രനോട് തോറ്റതും ചരിത്രമാണ്.\nകന്നി അങ്കത്തിന് ശാന്തകുമാരി\nജില്ലാ പഞ്ചായത്ത് പ്രസിഡന്റായി പ്രവർത്തിച്ച് പരിചയമുള്ള ശാന്തകുമാരിയാണ് ഇത്തവണ കോങ്ങാട് നിന്നും എൽഡിഎഫിനായി മത്സരിക്കുന്നത്. തദ്ദേശ സ്വയംഭരണ സ്ഥാപനത്തിലെ പ്രവർത്തന പരിചയം നിയമസഭയിലും ഗുണം ചെയ്യുമെന്ന പ്രതീക്ഷയോടെയാണ് ശാന്തകുമാരി തിരഞ്ഞെടുപ്പിനെ നേരിടുന്നത്. സർക്കാരിന്റെ വികസന നേടങ്ങൾ മുഖ്യ പ്രചരണ വിഷയം ആക്കുന്നതോടൊപ്പം മുൻ എംഎൽഎ വിജയദാസ് തുടങ്ങിവെച്ച വികസന പ്രവർത്തനങ്ങൾ പൂർത്തീകരിക്കാൻ എൽഡിഎഫിനെ തിരഞ്ഞെടുക്കണമെന്നും ശാന്തകുമാരി വോട്ടർമാരോട് ആവശ്യപ്പെടുന്നു.\nയുഡിഎഫ് സ്ഥാനാർഥിയായി യു.സി രാമൻ\nയുഡിഎഫിനുവേണ്ടി മുസ്ലിം ലീഗ് മത്സരിക്കുന്ന മണ്ഡലത്തിൽ യു.സി രാമനാണ് സ്ഥാനാർഥി. ഇതിന് മുൻപ് രണ്ട് തവണ നിയമസഭയിലേക്ക് തിരഞ്ഞെടുക്കപ്പെട്ട യു.സി രാമൻ മണ്ഡലത്തിലെ മറ്റ് സ്ഥാനാർഥികളേക്കാൾ സീനിയറാണ്. കോങ്ങാട് മണ്ഡലത്തിൽ ആദ്യമായി യുഡിഎഫ് വിജയചരിത്രം കുറിക്കാൻ തന്നെ ഏൽപിച്ചിരിക്കുന്ന ഉത്തരവാദിത്വത്തിന് ശുഭ അവസാനം ഉണ്ടാകുമെന്ന് തന്നെ അദ്ദേഹം വിശ്വസിക്കുന്നു. റോഡും കുടിവെള്ളവുമെല്ലാം എൽഡിഎഫിനെതിര ആയുധമാക്കിയാണ് പ്രചരണം.\nകോങ്ങാട് മണ്ഡല രൂപീകരണത്തിന് ശേഷം സിപിഎമ്മും അതിന് മുൻപ് ഇടത് - വലത് പാർട്ടികളെയും തിരഞ്ഞെടുത്തിട്ടുള്ള പ്രദേശവാസികൾക്ക് മാറ്റത്തിന്റെ വഴി തെളിക്കുന്നു എന്ന പ്രഖ്യാപനത്തോടെയാണ് എൻഡിഎ സ്ഥാനാർഥി എത്തുന്നത്. ലക്കിടി-പേരൂർ ഗ്രാമ പഞ്ചായത്ത് അംഗമായിരുന്ന ഒറ്റപ്പാലം മണ്ഡലം സെക്രട്ടറി സുരേഷ് ബാബുവാണ് ബിജെപി സ്ഥാനാർഥി. കഴിഞ്ഞ തിരഞ്ഞെടുപ്പിൽ 23800 വോട്ടുകൾ നേടിയ ബിജെപി ഇത്തവണ വിജയിയെ തീരുമാനിക്കുന്ന നിർണായക സാനിധ്യമാകുമെന്നാണ് വിലയിരുത്തൽ.\nമണ്ഡല സ്ഥിതി വിവരം\nകുടിയേറ്റ കര്‍ഷകരേറെയുള്ള, പ്രക്ഷോഭങ്ങളും നാടുവാഴിത്തത്തിനെതിരായ സമരങ്ങളും സോഷ്യലിസ്റ്റ് ചിന്തയും നക്സലിസവുമെല്ലാം ഉള്‍ച്ചേര്‍ന്ന രാഷ്ട്രീയചരിത്രമുള്ള ഭൂമികയെന്നാണ് കോങ്ങാടിനെ അടയാളപ്പെടുത്തുന്നത്. പാലക്കാട് ജില്ലയിലെ മണ്ണാർക്കാട് താലൂക്കിലെ കാഞ്ഞിരപ്പുഴ, കാരാകുറുശ്ശി, തച്ചമ്പാറ, കരിമ്പ എന്നീ ഗ്രാമപഞ്ചായത്തുകളും പാലക്കാട് താലൂക്കിലെ കേരളശ്ശേരി, കോങ്ങാട്, മങ്കര, മണ്ണൂർ, പറളി എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് കോങ്ങാട്. 2016ലെ കണക്കനുസരിച്ച് 173779 വോട്ടർമാരാണ് ജില്ലയിലുള്ളത്.\nസാരിയിൽ ലുക്കായി അനസൂയ ഭരദ്വാജ്, ചിത്രങ്ങൾ കാണാം\nKongad constituency election history and political background LDF UDF BJP candidates


സംസ്ഥാന ചലച്ചിത്ര പുരസ്‌കാരങ്ങള് പ്രഖ്യാപിച്ചു: ഇന്ദ്രന്‍സ് നടന്, പാര്‍വതി നടി • Live Kerala News\nസംസ്ഥാന ചലച്ചിത്ര പുരസ്‌കാരങ്ങള് പ്രഖ്യാപിച്ചു: ഇന്ദ്രന്‍സ് നടന്, പാര്‍വതി നടി\n8/3/2018 at 4:20 pm\nസംസ്ഥാന ചലച്ചിത്ര പുരസ്‌കാരങ്ങള് പ്രഖ്യാപിച്ചു. പോപ്പുലര് പ്രെഡിക്ഷനായിരുന്ന ഫഹദ് ഫാസിലിനെ പിന്തള്ളി ഇന്ദ്രന്‍സ് മികച്ച നടനായി തെരഞ്ഞെടുക്കപ്പെട്ടു. മികച്ച നടിയായി പാര്‍വതിയെയും ജൂറി തെരഞ്ഞെടുത്തു. ഈ മ യൗ സംവിധാനം ചെയ്ത ലിജോ ജോസ് പെല്ലിശ്ശേരിയാണ് മികച്ച സംവിധായകന്.\n110 ചിത്രങ്ങളാണ് ജൂറി പരിഗണിച്ചത്. ഒരു സ്ത്രീ സംവിധായിക മാത്രം 58 പുതുമുഖ സംവിധായകരും. ചിത്രങ്ങള്‍ക്ക് 78 ശതമാനം പേരും ആദ്യമായി സംസ്ഥാന പുരസ്‌ക്കാരം നേടുന്നവര് 37ല് 28 പുരസ്‌ക്കാരങ്ങളും പുതുമുഖങ്ങള്‍ക്കാണെന്ന് സാംസ്ക്കാരിക മന്ത്രി ഏ.കെ. ബാലന് പറഞ്ഞു.\nസിനിമയെ ഗൗരവമായി സമീപിക്കാത്തതായിരുന്നു ജൂറി പരിഗണിച്ചതില് ഏറെയുമെന്ന് ജൂറി അംഗം ഡോ ബിജു പറഞ്ഞു. 58 ഓളം പുതുമുഖ സംവിധായകരുടെ സിനിമകള് ഇത്തവണ പുരസ്‌ക്കാര പരിഗണനയിലുണ്ടായിരുന്നെങ്കില് അതില് അഞ്ച് എണ്ണത്തോളം മാത്രമാണ് സിനിമ എന്ന മാധ്യമത്തോട് നീതി പുലര്‍ത്തിയിരുന്നുള്ളുവെന്നും അദ്ദേഹം പറഞ്ഞു.\nമികച്ച സിനിമ – ഒറ്റമുറി വെളിച്ചം\nമികച്ച രണ്ടാമത്തെ കഥാചിത്രം – ഏദന്\nമികച്ച സ്വഭാവ നടന് – അലന്‍സിയര്\nമികച്ച സ്വഭാവ നടി – പോളി\nമികച്ച നവാഗത സംവിധായകന് – മഹേഷ് നാരായണന്\nമികച്ച ബാലതാരം, ആണ്‍കുട്ടി – അഭിനന്ദ്\nമികച്ച ബാലതാരം പെണ്‍കുട്ടി – നക്ത്ര – രക്ഷാധികാരി ബൈജു\nമികച്ച സ്റ്റോറി – എം.എ. നിഷാദ് (കിണര്)\nഛായാഗ്രാഹകന് – മനീഷ് മാധവന് (ഏദന്)\nമികച്ച തിരക്കഥ – സജീവ് പാഴൂര് (തൊണ്ടിമുതല്)\nഅഡാപ്റ്റഡ് സ്ക്രിപ്റ്റ് – എസ്. ഹരീഷ്, സഞ്ജു സുരേന്ദ്രന് ( ഏദന്)\nപ്രത്യേക ജൂറി പരാമര്‍ശം – വിനീത കോശി (ഒറ്റമുറി വെളിച്ചം)\nഗാനരചന – പ്രഭാവര്‍മ്മ (ക്ലിന്‍റിലെ ഓളത്തിന് മേളത്താല്)\nസംഗീതം – എംകെ അര്‍ജുന് (ഭയാനകം)\nപശ്ചാത്തല സംഗീതം – ഗോപി സുന്ദര് (ടേക്ക് ഓഫ്)\nപിന്നണി ഗായകന് – ഷഹബാസ് അമന് (മായാനദി)\nപിന്നണി ഗായിക – സിത്താര (വിമാനം)\nഎഡിറ്റര് – അപ്പു ഭട്ടതിരി (വീരം, ഒറ്റമുറി)\nകലാസംവിധാനം – സന്തോഷ് രാമന് (ടേക്ക് ഓഫ്)\nസിങ്ക് സൌണ്ട് – സിജിത്ത് കുമാര് (രക്ഷാധികാരി ബൈജു)\nശബ്ദസംയോജനം – പ്രമോദ് തോമസ് – ഏദന്\nസൌണ്ട് ഡിസൈന് – രംഗനാഥന് (ഈ മ യൌ)\nലാബ് – ചിത്രാജ്ഞലി\nമേക്കപ്പ് – രഞ്ജിത്ത് അമ്പാടി\nസംസ്ഥാന ചലച്ചിത്ര അവാര്‍ഡ്; ദുല്‍ഖര് സല്‍മാന് നടനും പാര്‍വതി നടിയും; മികച്ച സംവിധായകന് മാര്‍ട്ടിന് പ്രാക്കാട്ട്; മികച്ച ചിത്രം ഒഴിവ് ദിവസത്തെ കളി; ജനപ്രിയ ചിത്രം എന്ന് നിന്റെ മൊയ്തീന്\nസംസ്ഥാന ചലച്ചിത്ര പുരസ്‌കാരങ്ങള് പ്രഖ്യാപിച്ചു. പോപ്പുലര് പ്രെഡിക്ഷനായിരുന്ന ഫഹദ് ഫാസിലിനെ പിന്തള്ളി ഇന്ദ്രന്‍സ്…\nമികച്ച നടന് മമ്മൂട്ടിയോ പൃഥ്വിയോ? നടി പാര്‍വതിയോ അമലപോളോ മഞ്ജു വാര്യരോ? സംസ്ഥാന ചലച്ചിത്ര പുരസ്‌കാരങ്ങള് നാളെ പ്രഖ്യാപിക്കും


Emalayalee.com - ഹ്യൂമന് റൈറ്റ്‌സ് കമ്മീഷണര് ജോര്‍ജ് തോമസിനെ ഫോമ ആദരിച്ചു\nഹ്യൂമന് റൈറ്റ്‌സ് കമ്മീഷണര് ജോര്‍ജ് തോമസിനെ ഫോമ ആദരിച്ചു\nAMERICA 24-May-2012 ബി. അരവിന്ദാക്ഷന്\nന്യൂയോര്‍ക്ക്: നാസ്സാ കൗണ്ടിയിലെ ഹ്യൂമന് റൈറ്റ്‌സ് കമ്മീഷണര് ആയി നിയമിതനായ ജോര്‍ജ് തോമസിനെ ഇന്ത്യന്- അമേരിക്കന് മലയാളി അസോസിയേഷന് ഓഫ് ലോംഗ് ഐലന്റും, ഫോമയും ചേര്‍ന്ന് ന്യൂയോര്‍ക്കില് ആദരിച്ചു.\nടേസ്റ്റ് ഓഫ് കൊച്ചിന് റെസ്റ്റോറന്റ് ഹാളില് ചേര്‍ന്ന അനുമോദന യോഗത്തില് ഫോമ പ്രസിഡന്റ് ബേബി ഊരാളില്, അനിയന് ജോര്‍ജ്, ഷാജി എഡ്വേര്‍ഡ് എന്നിവര് സംസാരിച്ചു. കൗണ്ടിയെ പ്രതിനിധീകരിച്ച് ലെജിസ്ലേറ്റര് റിച്ചാര്‍ഡ് ജെ. നിക്കലേലൊ, കൗണ്ടി ജഡ്‌ജ് ഡേവിഡ് പി. സല്ലവന്, ന്യൂഹൈഡ് പാര്‍ക്ക് ഫയര് കമാന്‍ഡര് റിക്ക് സ്റ്റെയിന് തുടങ്ങിയവര് അനുമോദിക്കുകയും കൗണ്ടിയുടെ സഹകരണം എല്ലാ തലത്തിലും സമൂഹത്തിന് ഉണ്ടാകുമെന്ന് പ്രസ്‌താവിക്കുകയും ചെയ്‌തു.\nകൗണ്ടിയിലെ നൂറ് ശതമാനം ലെജിസ്ലേറ്റര്‍മാരുടെ പിന്തുണയോടെയാണ് കൗണ്ടി എക്‌സിക്യൂട്ടീവ് എഡ്വേര്‍ഡ് പി. മന്‍ഗാനോ, ജോര്‍ജ് തോമസിനെ ഹ്യൂമന് റൈറ്റ്‌സ് കമ്മീഷണറായി നിയമിച്ചത്. ഇന്ത്യന് അമേരിക്കന് മലയാളി അസോസിയേഷന് ഓഫ് ലോംഗ് ഐലന്റിന്റെ ആഭിമുഖ്യത്തില് കഴിഞ്ഞ നാലു വര്‍ഷം ജോര്‍ജ് നേതൃത്വം നല്‍കി നടത്തിയ വിവിധ സാമൂഹ്യ പ്രവര്‍ത്തനങ്ങള് ഇന്ത്യന് സമൂഹവും ഡെമോക്രാറ്റ്‌സും റിപ്പബ്ലിക്കനും ഒരുപോലെ അഭിനന്ദിച്ചിരുന്നു.\nപ്രാദേശിക തലത്തില് ആത്മാര്‍ത്ഥമായി സമൂഹത്തിനുവേണ്ടി പ്രവര്‍ത്തിക്കുമ്പോള് അംഗീകാരം അവരെ തേടിവരുമെന്ന് ഫോമാ പ്രസിഡന്റ് ബേബി ഊരാളില് പറഞ്ഞു. ഫോമയുടെ ജുഡീഷ്യറി കമ്മിറ്റിയുടെ ജനറല് സെക്രട്ടറിയായി പ്രവര്‍ത്തിച്ച് സംഘടനയ്‌ക്ക് ശക്തിപകര്‍ന്ന വ്യക്തിയാണ് ജോര്‍ജ് തോമസ് എന്ന് അദ്ദേഹം പറഞ്ഞു.\nഫോമയുടെ 51 അംഗ സംഘടനകള്‍ക്കുവേണ്ടി ഷാജി എഡ്വേര്‍ഡ് ആശംസകള് നേര്‍ന്നു. കൗണ്ടിയിലെ ആദ്യത്തെ ഹ്യൂമന് റൈറ്റ്‌സ് കമ്മീഷണറാകുന്ന ഭാരതീയന് പ്രൊഫ. പ്രവീണ് ചോപ്ര ആയിരുന്നു എന്ന് ഓര്‍മ്മിച്ചുകൊണ്ട് സുനില് കുഴംപാല ജോര്‍ജ് തോമസിനെ ആദരിച്ചു.\nമാര്‍ത്തോമാ സെന്റ് ജോണ്‍സ് ചര്‍ച്ചിനുവേണ്ടി റവ. ജോജി മാത്യു ആശംസകള് നേര്‍ന്നു. ബെഞ്ചമിന് ജോര്‍ജ്, വിനോദ് കെയാര്‍കെ, ഗോപിനാഥ കുറുപ്പ്, സാബു ലൂക്കോസ്, തോമസ് ടി. ഉമ്മന്, സജി ഏബ്രഹാം, കേരള ഭൂഷണം എഡിറ്റര് ഡോ. കെ.സി. ചാക്കോ, സാബു ലൂക്കോസ്, റജി കുര്യന്, ഡോ. ജേക്കബ് തോമസ് തുടങ്ങിയവര് വിവിധ സംഘടനകളെ പ്രതിനിധീകരിച്ച് ആശംസകള് നേര്‍ന്ന് സംസാരിച്ചു.\nഎല്ലാ വിഭാഗം ജനങ്ങള്‍ക്കും തുല്യത ഉറപ്പാക്കുകയും നീതി നടപ്പാക്കുകയുമാണ് ഹ്യൂമന് റൈറ്റ്‌സ് കമ്മീഷണറുടെ ചുമതലയെന്ന് ഇന്ത്യന് നാഷണല് ഓവര്‍സീസ് കോണ്‍ഗ്രസ് കേരള ഘടകം പ്രസിഡന്റും മുന് കമ്മീഷണറുമായ കളത്തില് വര്‍ഗീസ് ഭാവുകങ്ങള് നേര്‍ന്നുകൊണ്ട് പറഞ്ഞു.\nകേരളത്തിലെ കോ-ഓപ്പറേറ്റീവ് പ്രസ്ഥാനത്തിലും കേരള കോണ്‍ഗ്രസിന്റെ യൂത്ത് വിഭാഗത്തിലും പ്രവര്‍ത്തിച്ചാണ് താന് പൊതുസേവനത്തിന്റെ ബാലപാഠങ്ങള് നേടിയതെന്ന് അനുമോദനങ്ങള്‍ക്ക് നന്ദി പറഞ്ഞുകൊണ്ട് ജോര്‍ജ് തോമസ് പറഞ്ഞു.\nനസ്സാവ് കൗണ്ടി തന്നിലര്‍പ്പിച്ച വിശ്വാസത്തിനും, കൗണ്ടി എക്‌സിക്യൂട്ടീവ് എഡ് മന്‍ഗാനോ നല്‍കിയ നിയമനത്തിനും ജോര്‍ജ് തോമസ് നന്ദി പ്രകാശിപ്പിച്ചു.\nഫോമാ നാഷണല് കമ്മിറ്റിയംഗം ബെഞ്ചമിന് ജോര്‍ജ് സ്വീകരണത്തിനുള്ള ഒരുക്കങ്ങള് ചെയ്‌തു. ലോംഗ് ഐലന്റ് മലയാളി അസോസിയേഷന് സെക്രട്ടറി വര്‍ഗീസ് ജോസഫ് നന്ദി പറഞ്ഞു.


വെബ് സെർച്ച് എഞ്ചിൻ ഒപ്റ്റിമൈസേഷന്റെ ഏറ്റവും നിർണായക നിമിഷങ്ങൾ ഏതാണ്?\nഇന്റർനെറ്റ് എല്ലായ്പ്പോഴും വളരുന്നു. ഓരോ ദിവസവും ആളുകൾ വിവിധ ഗുണമേന്മയുള്ള വിവരങ്ങൾ സെർച്ച് എഞ്ചിനുകളിൽ അപ്ലോഡ് ചെയ്യുന്നു. ഏത് ഉള്ളടക്കമാണ് ഉപയോക്താക്കൾക്ക് പ്രയോജനകരമാകുന്നത്, അത് സ്പാമിൽ നിന്ന് വേർതിരിച്ചറിയാൻ സഹായിക്കും, Google പോലുള്ള വലിയ തിരയൽ എഞ്ചിനുകൾ പതിവായി അവരുടെ അൽഗോരിതങ്ങൾ മെച്ചപ്പെടുത്താനും പുതുക്കേണ്ടതുമാണ്. ഇങ്ങനെ ചെയ്യുന്നതിലൂടെ, ഗുണനിലവാര ഡാറ്റയിൽ നിന്ന് പ്രയോജനം നേടാൻ വെബ്സൈറ്റ് ഉടമകളെയും ശരാശരി ഉപയോക്താക്കളും അവർക്ക് അവസരം നൽകുന്നു. മാത്രമല്ല, പതിവ് അൽഗോരിതം അപ്ഡേറ്റുകൾ സ്പാമർമാരെയും ബ്ലാക്ക്-ഹാറ്റ് എസ്.ഇ.ഒ പ്രൊഫഷണലുകളെയും പിഴ ചുമത്തുന്നതിന് തിരയൽ എഞ്ചിനുകളെ പ്രാപ്തമാക്കുന്നു. അതിനാൽ, SEO- യുടെ മികച്ച വശത്ത് തുടരാൻ, നിങ്ങൾ വെബ് സെർച്ച് എഞ്ചിൻ ഒപ്റ്റിമൈസേഷൻ വ്യവസായത്തിലെ എല്ലാ നൂതനതകളും അറിയുകയും നിങ്ങളുടെ സൈറ്റിൽ ഉചിതമായ മാറ്റങ്ങൾ വരുത്തുകയും വേണം.ഈ ലേഖനത്തിൽ, എസ്.ഇ.ഒയുടെ സ്വഭാവം മാറ്റി എസ്.ഇ.ഒ. വിദഗ്ദ്ധർ വെബ്സൈറ്റ് ഓപ്റ്റിമൈസേഷന്റെ രീതികൾ മാറ്റുന്ന മൂന്ന് നിർണായക നിമിഷങ്ങൾ ചർച്ച ചെയ്യും.\nവെബ് സെർച്ച് എഞ്ചിൻ ഒപ്റ്റിമൈസേഷനിൽ രൂക്ഷമായ മാറ്റങ്ങൾ\nകഴിഞ്ഞ ദശകത്തിൽ ഗൂഗിൾ അൽഗോരിതം അപ്ഡേറ്റുകൾ സെർച്ച് എൻജിൻ ഒപ്റ്റിമൈസേഷൻ. Google അപ്ഡേറ്റുകൾക്കുശേഷം ചില ഓൺലൈൻ വ്യാപാരികൾ അവരുടെ റാങ്കിങ്ങിൽ കുറയുമെങ്കിലും, മറ്റ് വിദഗ്ദ്ധരായ വെബ്സൈറ്റ് ഉടമകൾ ഈ അവസരം സോഷ്യൽ. ഇന്നത്തെ SEO ആയി മാറുന്ന മൂന്ന് ശക്തമായ അൽഗോരിതം പരിഷ്കരണങ്ങളെ കുറിച്ച് ഇന്ന് നമ്മൾ സംസാരിക്കും.\nആദ്യ ഗൂഗിൾ ഫ്ലോറിഡ അപ്ഡേറ്റ്\nആദ്യത്തെ Google അപ്ഡേറ്റ് നവംബർ 2003 ൽ സംഭവിച്ചു. ഇത് ഗൂഗിൾ ഫ്ലോറിഡ അപ്ഡേറ്റ് എന്നാണ് അറിയപ്പെടുന്നത്. ആ കാലഘട്ടത്തിലെ Google റാങ്കിംഗിൽ ഏറ്റവും വലിയ മാറ്റമായിരുന്നു ഈ അപ്ഡേറ്റ്. ഫ്ലോറിഡ പരിഷ്കരണത്തിന്റെ പ്രാഥമിക ലക്ഷ്യം റാങ്കിങ്ങുകൾ കൈകാര്യം ചെയ്യുന്ന ശ്രമം നടത്തുന്ന ബ്ലാക്ക് ഹാറ്റ് എസ്.ഒ.ഒ വിദഗ്ധരെ തല്ലുകയായിരുന്നു. കീമോഡ്-എസ്.ഇ.ടെക് ടെക്നിക് എന്ന കീവേഡ് മണ്ടത്തരമായി അതിനെ ഒഴിവാക്കാൻ ഇത് രൂപകൽപ്പന ചെയ്തിരുന്നു. സെർച്ച് എഞ്ചിൻ ഒപ്റ്റിമൈസേഷൻ വികസനത്തിന്റെ ആദ്യദിവസങ്ങൾ മുതൽ 'കീവേഡ് ടൈപ്പിംഗ്' കാലാവധി പ്രത്യക്ഷപ്പെട്ടു. വെബ് മാസ്റ്ററുകളെ തിരയൽ റാങ്കിങ്ങുകൾ കൈകാര്യം ചെയ്യുന്നതിനുള്ള ഒരു നിഴൽ സാങ്കേതികതയാണ് ഇത്. പ്രത്യേക കീവേഡുകളോ കീ കീഫ്രെയ്സുകളോ ഉള്ളടക്കത്തിൽ ചേർക്കുന്ന പ്രക്രിയയാണ് ഇത്. നിയമപ്രകാരം ഈ തിരയൽ നിബന്ധനകൾ ഉള്ളടക്കത്തിന് പ്രസക്തിയില്ല, ഒപ്പം തിരയൽ ബോട്ടുകളുടെ പ്രത്യേകമായി രൂപകൽപ്പന ചെയ്തിരിക്കുന്നത്, എന്നാൽ ശരാശരി ഉപയോക്താക്കളല്ല. ഈ പദങ്ങൾ ദൈർഘ്യത്തോടെ പലപ്പോഴും അസ്വാഭാവികതയെ കാണിക്കുന്നു. സെർച്ച് എഞ്ചിൻ സംവിധാനത്തിലൂടെ ഉപയോക്തൃ അനുഭവം മെച്ചപ്പെടുത്താൻ ഗൂഗിൾ തീരുമാനിച്ചു. ഈ നവീകരണത്തിനു ശേഷം, ധാരാളം സൈറ്റുകൾ ട്രാഫിക്ക് നഷ്ടപ്പെട്ടു. വെബ്സൈറ്റിന്റെ ഉടമസ്ഥർ അവരുടെ വെബ് സൈറ്റുകളുടെ പ്രശസ്തി പുനഃസ്ഥാപിക്കുന്നതിന് ധാരാളം സമയം എടുത്തു. എന്നിരുന്നാലും, സ്റ്റാൻഡേർഡ് റാങ്കിങ് മാർഗനിർദ്ദേശങ്ങൾ ലംഘിക്കുന്നവർക്ക് അത് ഒരു നല്ല പാഠമാണ്. Google Panda- ന്റെ അപ്ഡേറ്റ്\n. 2011 ഫെബ്രുവരിയിൽ ഇത് അവതരിപ്പിച്ചു. ഈ ഫീച്ചറിന്റെ പ്രാഥമിക ഉദ്ദേശ്യം, Google- ന്റെ TOP തിരയൽ ഫലങ്ങളിലേക്ക് മോശം നിലവാരത്തിലുള്ള ഉള്ളടക്കം പ്രവർത്തിപ്പിക്കുന്ന വെബ്സൈറ്റുകൾ ഒഴിവാക്കുന്നതാണ്. അങ്ങനെ ചെയ്യുന്നതിലൂടെ, SERP- യുടെ ഏറ്റവും അടുത്തുള്ള ഉയർന്ന ഗുണനിലവാരമുള്ളതും പ്രസക്തവുമായ സൈറ്റുകൾ തിരികെ ലഭിക്കാനും Google തിരയലിന്റെ അനുഭവം മെച്ചപ്പെടുത്താനും Google ആഗ്രഹിക്കുന്നു.ഈ അപ്ഡേറ്റ് തിരയൽ ഫലങ്ങളിൽ 12% വരെ കുത്തനെയുള്ളതാണ്. നിരന്തരമായ ട്രാഫിക് ഫ്ലോടുകൂടിയ ഏറ്റവും വലിയ ഇന്റർനെറ്റ് പ്ലാറ്റ്ഫോമുകൾ തങ്ങളുടെ സന്ദർശകരിൽ 50% ത്തിൽ കൂടുതൽ തങ്ങളുടെ സെർപിയുടെ സ്ഥാനങ്ങൾ കാരണം നഷ്ടപ്പെട്ടു. നിലവാരം കുറഞ്ഞ ഉള്ളടക്കമുള്ള വെബ്സൈറ്റുകൾക്ക് മാത്രമേ ഈ Google അപ്ഡേറ്റ് ഉപദ്രവിക്കുകയുള്ളൂ. മറ്റ് ഡൊമെയ്നുകൾക്കായി, സാഹചര്യം നാടകീയമായി മാറ്റിയില്ല. ഉയർന്ന നിലവാരവും പരമാവധി പ്രസക്തമായ ഉള്ളടക്കവും കൂടുതൽ ഉയർന്ന റാങ്കിങ്ങിൽ പ്രതിഫലിക്കുന്നതായി Google വ്യക്തമാക്കുന്നു, കുറഞ്ഞ നിലവാരം വായിക്കാനാവാത്ത പാഠഭാഗങ്ങൾ ശിക്ഷാർഹമാകും. പാൻ പ്രധാനമായും നേർത്ത ഉള്ളടക്കം സൈറ്റുകളിൽ ശ്രദ്ധകേന്ദ്രീകരിച്ചു. ഉള്ളടക്ക ഫില്ലുകളെ ടാർഗെറ്റുചെയ്യുന്നതിന് Google ആണ് ഇത് ഒരു മികച്ച മാർഗമായി നിശ്ചയിക്കുന്നത്, തിരയൽ ഫലങ്ങളിൽ നല്ല വ്യതിയാനം വരുത്തുന്നത്, നിലവാരം കുറഞ്ഞതുകൊണ്ടാണ്, നിലവാരം കുറഞ്ഞ നിലവാരമുള്ള,. Google ഫിൽട്ടറിൽ നിന്നും ഈ തീയതി വരെ നിയമങ്ങളുടെ പ്രധാന ലംഘനം വീണ്ടെടുത്തിട്ടില്ല. ഇന്ന്, ഗൂഗിൾ കാമ്പിങ് അൽഗോരിതം ഭാഗമായി പാണ്ഡ രൂപാന്തരം ചെയ്യുന്നു. ഒരു സ്ലോ റിക്കറിംഗ് അപ്ഡേറ്റിന്റെ ഭാഗമായി, ഓരോ ചക്രത്തിന്റെ മാസവും. തത്ഫലമായി, ഒരു സൈറ്റിന് പാണ്ഡ്യ അപ്ഡേറ്റിൽ നിന്നും ബുദ്ധിമുട്ടുന്നുണ്ടോ ഇല്ലയോ എന്നറിയാൻ ബുദ്ധിമുട്ടായി. ഗൂഗിൾ പെൻഗ്വിൻ അൽഗോരിതം ഏപ്രിൽ 2012 ലാണ് പുറത്തിറങ്ങിയത്.\n. ഇത് Google ന്റെ മാർഗ്ഗനിർദ്ദേശങ്ങൾ പാലിക്കാത്തവരെ ശിക്ഷിക്കാൻ രൂപകൽപ്പന ചെയ്ത വെൺസാം അൽഗോരിതം ആണ്. ഈ അൽഗോരിതം പ്രാബല്യത്തിൽ വന്നപ്പോൾ, Google ഇനി പറയുന്ന പ്രസ്താവന നൽകി:\n".ഈ അൽഗൊരിതം വെസ്റ്റ്മിൻ കുറയ്ക്കുന്നതിനും ഉയർന്ന നിലവാരമുള്ള ഉള്ളടക്കം പ്രോത്സാഹിപ്പിക്കുന്നതിനുമുള്ള ഞങ്ങളുടെ ശ്രമങ്ങളിൽ മറ്റൊരു മെച്ചപ്പെടുത്തലിനെ പ്രതിനിധാനം ചെയ്യുന്നു. ഞങ്ങളുടെ തിരച്ചിൽ ഫലങ്ങളിൽ നിന്ന് ആളുകൾക്ക് ഒരു മാർഗ്ഗം നൽകാനും ഉപയോക്താക്കൾക്ക് അനുഭവത്തെ കൂടുതൽ മോശമാക്കാതിരിക്കാനും ഞങ്ങൾ പ്രത്യേക സിഗ്നലുകൾ പുറപ്പെടുവിക്കാൻ കഴിയില്ലെങ്കിലും വെബ്മാസ്റ്ററുകളുടെ ഞങ്ങളുടെ ഉപദേശം മികച്ച ഉപയോക്തൃ അനുഭവം സൃഷ്ടിക്കുന്ന ഉയർന്ന ഗുണമേന്മയുള്ള സൈറ്റുകൾ സൃഷ്ടിക്കുന്നതിലാണ് വെളുത്ത തൊപ്പി SEO രീതികൾ ഉപയോഗിക്കുകയും (GOOGLE). "\nവഞ്ചനാപരമായ ലിങ്ക് സ്കീമുകൾ ഉപയോഗിക്കുന്നതിനായി ഗൂഗിൾ ക്രോഡീകരിക്കുന്നു. ലിങ്ക് വാങ്ങൽ അല്ലെങ്കിൽ ലിങ്ക്ഡ് കൃഷി തുടങ്ങിയ ബ്ലാക്ക് ഹാറ്റ് എസ്.ഇ.ഒ. ടെക്നോളജി ഉപയോഗിച്ച് അവരുടെ സൈറ്റുകളിൽ ഒരു ലിങ്ക് ജ്യൂസ് ലഭിച്ച ഓൺലൈൻ വ്യാപാരികളും വെബ്മാസ്റ്റുകളും നിരോധിച്ചിട്ടുണ്ട്.ഒരു ഗൂഗിൾ പെൻഗ്വിൻ അപ്ഡേറ്റ് ഇറക്കിയപ്പോൾ, ഗുണനിലവാരമില്ലാത്ത ബാക്ക്ലിങ്കുകൾ നീക്കം ചെയ്യുന്നതിനുള്ള പ്രവർത്തനങ്ങൾ നേടിയ സൈറ്റുകൾ റാങ്കിംഗുകൾ വീണ്ടും നേടാം. ഇതിന്റെ ഭാഗമായി, മോശം ലിങ്കുകൾ വേഗത്തിലും സ്വതന്ത്രമായും നീക്കംചെയ്യാനുള്ള അവസരം Google നൽകുന്നു. നിങ്ങൾക്കാവശ്യമായ എല്ലാം ലിങ്കുകൾ ലഭ്യമാക്കുന്നതിനുള്ള Google ഉപകരണം നടപ്പിലാക്കുക എന്നതാണ്. ഗൂഗിൾ പെൻഗ്വിൻ അപ്ഡേറ്റ് നേടിയവർ ഈ റാങ്കിംഗിൽ വീണ്ടും റാങ്കിംഗിൽ സ്ഥാനമുറപ്പിക്കുന്നതുവരെ കാത്തിരിക്കേണ്ടിയിരുന്നു.\nഗുണനിലവാരവും പ്രസക്തവുമായ ലിങ്കുകൾ Google റാങ്കിങ് സിസ്റ്റത്തിന്റെ ഒരു പ്രധാന ഭാഗമായിരിക്കുന്നതിനാൽ ഈ അൽഗോരിതം വെബ്സൈറ്റ് റാങ്കിങ്ങുകളെ ബാധിക്കുന്നു.അതുകൊണ്ടാണ് ബ്ലാക്ക് ഹാറ്റ് വെബ്ഇഒ എസ്.ഇ.ഒ ടെക്നിക്കുകൾ നടപ്പിലാക്കുന്നതിനോ അല്ലെങ്കിൽ പ്രൊഫഷണൽ പ്രൊഫഷണലായ എസ്.ഇ.ഒ.നിലവിൽ, ലിങ്കുകൾ ദുരുപയോഗം ചെയ്തതിനെ തുടർന്ന് പെൻഗ്വിൻ അപ്ഡേറ്റ് പ്രധാനമായും 3,1% ചോദ്യങ്ങളെ ബാധിച്ചു Source .


Aug 3, 2020, 10:17 pm IST\nഅയോധ്യ: പുനര് നിര്‍മ്മാണത്തിനൊരുങ്ങുന്ന രാമക്ഷേത്രത്തിന്റെ ഭൂമി പൂജയ്ക്ക് പ്രദേശത്ത് ഒരുക്കുന്നത് അഭൂതപൂര്‍വ്വമായ സുരക്ഷ സജ്ജീകരണണങ്ങള്. പ്രധാനമന്ത്രി നരേന്ദ്ര മോദി, യു പി ഗവര്‍ണര് ആനന്ദി ബെന് പട്ടേല്,മുഖ്യമന്ത്രി യോഗി ആദ്യത്യ നാഥ്, ആർ.എസ്.എസ് സർസംഘചാലക് മോഹൻ ഭാഗവത് എന്നിവരും സന്യാസിമാരും അടക്കം 175അഥിതികളാണ് ചടങ്ങില് പങ്കെടുക്കുന്നത്. മുതിര്‍ന്ന ബിജെപി നേതാക്കളായ എല്.കെ.അദ്വാനിയും മുരളീ മനോഹര് ജോഷിയും വീഡിയോ കോണ്‍ഫറന്‍സിലൂടെ ചടങ്ങിന്റെ ഭാഗമാകും.\nഅജ്ഞാത മൃതദേഹങ്ങളുടെ അന്ത്യര്‍മങ്ങള് നടത്തുന്നതിലൂടെ പദ്മശ്രീ പുരസ്‌കാരം നേടിയ മുഹമ്മദ് യൂനുസിനേയും, അയോധ്യ ഭൂമി തര്‍ക്ക ഭൂമി തർക്ക കേസ് കോടതിയിലെത്തിച്ച ഇഖ്‌ബാൽ അൻസാരിയേയും ചടങ്ങിന് ക്ഷണിച്ചിട്ടുണ്ട്.\nസുരക്ഷയുടെ ഭാഗമായി അതിഥികള്‍ക്ക് നല്‍കിയിരിക്കുന്ന ക്ഷണക്കത്തുകള് ഒറ്റത്തവണ മാത്രമെ ഉപയോഗിക്കാന് കഴിയൂ. എല്ലാ ക്ഷണക്കത്തിലും ഓരോ സുരക്ഷാ കോഡുകള് ഉണ്ടായിരിക്കും. ഒരു തവണ മാത്രമെ ഈ കോഡ് ഉപയോഗിക്കാന് സാധിക്കൂ.ഓരോ സീരിയല് നമ്പറും ഇതിലുണ്ടാകും. പ്രവേശന കവാടത്തില് സുക്ഷ ഉദ്യോഗസ്ഥര് ഇത് ക്രോസ് ചെക്ക് ചെയ്യും. ആര്‍ക്കും കാര്‍ഡ് കൈമാറാനാകില്ല. ഒരു തവണ മാത്രമെ ഇത് ഉപയോഗിക്കാന് സാധിക്കൂ. അയോധ്യയില് ചടങ്ങിന് എത്തിയവര്‍ക്ക് ഇന്ന് ക്ഷണക്കത്ത് കൈമാറി.\nചടങ്ങ് നടക്കുന്ന വേദിയിലേക്ക് മൊബൈല് ഫോണ്, ക്യാമറ, മറ്റു ഇലക്ട്രോണിക് ഉപകരണങ്ങള് കൊണ്ടുവരുന്നതിന് അനുമതിയില്ല. അതിഥികള്‍ക്ക് വാഹന പാസുമില്ല. അമവ ക്ഷത്രത്തിന് മുമ്പിലായി പാര്‍ക്കിങ് സൗകര്യങ്ങള് ഏര്‍പ്പാടാക്കിയിട്ടുണ്ട്. അതിഥികള്‍ക്ക് വേദിയിലേക്ക് എത്താന് 250 ഓളം അടി നടക്കേണ്ടി വരും. ഭൂമി പൂജയ്ക്ക് പുറമെ ക്ഷേത്രത്തിന്റെ പുതിയ മോഡലുള്ള അഞ്ചു രൂപ തപാല് സ്റ്റാമ്പും പ്രധാനമന്ത്രി പുറത്തിറക്കും.


വളപട്ടണം കണ്ടല്‍പാര്‍ക്ക്: രാഷ്ട്രീയ ചർച്ചകൾ വീണ്ടും ചൂട് പിടിപ്പിക്കുന്നു\nKannur, First Published 6, Jun 2016, 1:25 PM\nഇപി ജയരാജനടക്കമുള്ള സിപിഐഎം നേതാക്കൾ രക്ഷാധികാരികളായി പാപ്പിനിശ്ശേരി ഇക്കോ ടൂറിസം സൊസൈറ്റിയാണ് 2010 ജനുവരിയിൽ വളപട്ടണം പുഴയോരത്ത് കണ്ടൽ തീം പാർക്ക് തുടങ്ങിയത്. എട്ടര ഏക്കറിൽ ആരംഭിച്ച പാർക്കിനായി കണ്ടൽ നശിപ്പിച്ചുള്ള നി‍മ്മാണം നടത്തിയെന്ന് പരിസ്ഥിതി പ്രവ‍ത്തകർ ആരോപിച്ചതോടെ പ്രതിഷേധം ശക്തമായി.\nപ്രശ്നം കെ.സുധാകരൻ ഏറ്റെടുത്ത് രാഷ്ട്രീയ സമരമാക്കുകയും ചെയ്തു. ഏഴ് മാസത്തിനകം പാർക്ക് ഹൈക്കോടതി അടച്ചുപൂട്ടാൻ ഉത്തരവിട്ടു. കേന്ദ്രത്തിലുള്ള യുപിഎ സർക്കാരും പാർക്കിനെതിരായി നിന്നു. സിപിഐമ്മിന് കണ്ണൂരിലുണ്ടായ വലിയ തിരിച്ചടിയായിരുന്നു അത്.\nഎന്നാൽ കഴിഞ്ഞ അഞ്ച് വർഷം നിസ്സംഗരായി നിന്ന സിപിഐഎം.ഭരണത്തിലേറിയതോടെ പാർക്ക് തുടങ്ങാനുള്ള ശ്രമം സജീവമാക്കുകയാണ്. വളപട്ടണത്ത് കഴിഞ്ഞദിവസം ഡിവൈഎഫ് സംഘടിപ്പിച്ച പരിപാടിയിൽ പാർക്ക് തുറക്കുമെന്ന് മന്ത്രി ഇപി ജയരാജൻ പ്രഖ്യാപിക്കുകയും ചെയ്തിട്ടുണ്ട്.\nടൂറിസം സൊസൈറ്റി സുപ്രീം കോടതിയെ സമീപിച്ച് കണ്ടൽ പാർക്ക് നിലനിന്നിരുന്ന സ്ഥലം കൈകാര്യം ചെയ്യാനും കണ്ടൽ സംരക്ഷിക്കാനും ടൂറിസം സൊസൈറ്റിക്ക് അനുമതി നൽകിയിട്ടുണ്ട്.\nഎന്നാൽ വാണിജ്യാടിസ്ഥാനത്തിൽ ഏതെങ്കിലും നിർമ്മാണപ്രവർത്തനം നടത്താൻ അനുവിദിച്ചിട്ടില്ല. അത്കൂടി നേടിയെടുക്കാൻ സിപിഐഎം ശ്രമം തുടങ്ങിയിട്ടുണ്ട്.എന്നാൽ പാർക്ക് തുടങ്ങിയാൽ ശ്കതമായി നേരിടുമെന്നാണ് കോൺഗ്രസ് മുന്നറിയിപ്പ്.\nMangrove theme park


surya കൊവിഡ് ദുരിതാശ്വാസ നിധിയിലേക്ക് അഞ്ച് കോടി സംഭാവന ചെയ്ത് സൂര്യ\nകൊവിഡ് ദുരിതാശ്വാസ നിധിയിലേക്ക് അഞ്ച് കോടി രൂപ താൻ സംഭാവന നൽകുമെന്ന് നടൻ സൂര്യ. കൊവിഡും അനുബന്ധ ലോക്ക് ഡൗണും മൂലം വഴി മുട്ടിയ സിനിമാ പ്രവർത്തകരേയും കൊവിഡിനെതിരെ പോരാടുന്നവരെയും സഹായിക്കാനാണ് ഈ തുക നൽകുക. പുതിയ ചിത്രം സൂരറൈ പോട്ര് ഒടിടി റിലീസിനെത്തുന്ന കാര്യം വ്യക്തമാക്കി പുറത്തിറക്കിയ പത്രക്കുറിപ്പിലാണ് സൂര്യ ഇക്കാര്യം വ്യക്തമാക്കിയത്.\nനിലവിലെ സാഹചര്യം കണക്കിലെടുത്താണ് സൂരറൈ പോട്ര് ഓൺലൈൻ റിലീസ് ചെയ്യുന്നതെന്നും തീയറ്റർ ഉടമകളും ആരാധകരും സാഹചര്യം മനസിലാക്കണമെന്നും താരം പത്രക്കുറിപ്പിൽ വ്യക്തമാക്കി. തീയറ്റർ റിലീസ് മാത്രം ലക്ഷ്യമിട്ട് വേറെ രണ്ട് ചിത്രങ്ങൾ കൂടി ചെയ്യുന്നുണ്ടെന്നും താരം പറയുന്നു.\nസുധി കോങ്ക്രയാണ് സൂരറൈ പോട്ര് സംവിധാനം ചെയ്യുന്നത്. മലയാളി താരം അപർണ ബാലമുരളിയാണ് ചിത്രത്തിൽ നായികയായെത്തുന്നത്. എയർ ഡെക്കാൺ എന്ന ആഭ്യന്തര വിമാന സർവീസസിന്റെ സ്ഥാപകൻ ജി.ആർ. ഗോപിനാഥിന്റെ ജീവിതം ആസപ്ദമാക്കിയുള്ള സിനിമയാണ് ‘സൂരറൈ പോട്ര്’. സംവിധായിക സുധ കോങ്ക്രയും ശാലിനി ഉഷ ദേവിയും ചേർന്നാണ് സിനിമയ്ക്ക് തിരക്കഥയൊരുക്കുന്നത്.\nRead more on: actor surya | coronavirus


അക്ഷരക്കഷായം: മലയാള മനോരമയുടെ ചാത്തൻ ത്രില്ലർ\nമലയാള മനോരമയുടെ ചാത്തൻ ത്രില്ലർ\nമെഡിക്കൽ രംഗം വമ്പിച്ച തോതിൽ കച്ചവടവൽക്കരിക്കപ്പെട്ടിരിക്കുകയാണെന്ന് ഈ പംക്തിയിലൂടെ പലതവണ സൂചിപ്പിച്ചിട്ടുള്ളതാണു. ചികിത്സയും സ്വാന്തനവും രോഗമുക്തിയും ഒഴികെ എന്തും അവിടെ ഉണ്ട്. ഒരാൾ ഡോക്ടറാകാൻ പോകുന്നത് ഫാദർ ഡാമിയന്റെ പാത പിന്തുടരാനാണെന്ന് ആരെങ്കിലും വിചാരിക്കുന്നുണ്ടോ? കഷായക്കാരന് എന്തായാലും ആ അഭിപ്രായമില്ല. നല്ല കച്ചവടം കിട്ടുന്ന ഒരിടമായതു കൊണ്ട് ധനാർത്തി മൂത്താണു മിക്കവരും മെഡിക്കൽ രംഗത്തേക്കിറങ്ങുന്നത്. ഈ സാഹചര്യം പരമാവധി മുതലാക്കുന്നവരാണു മെഡിക്കൽ വ്യവസായികൾ. അതിന്റെ ഭാഗമാത്രമാണു മനോരമ ചാത്തനെന്ന് വിശേഷിപ്പിക്കുന്ന വ്യാജ മരുന്നുകൾ.\nമെഡിക്കൽ സ്റ്റോറുകളിൽ എത്തുന്ന മരുന്നുകളിൽ 20% വും ചാത്തനാണെന്നും അവ ഉപയോഗിച്ചാൽ ഗുണമുണ്ടാവുകയില്ലെന്നും പുതിയ കണ്ടുപിടുത്തമൊന്നുമല്ല. ഗൾഫ് ബൂമിനൊപ്പം കേരളത്തിൽ സ്വകാര്യ ആശുപത്രികൾ വ്യാപകമാകാൻ തുടങ്ങിയതു മുതൽ ഈ വ്യാജൻ നിലവിലുണ്ട്. ചാത്തന്മാരെ കൂടുതൽ പ്രയോജനപ്പെടുത്തുന്നത് സർക്കാർ ആശുപത്രികൾ അല്ല. സ്വകാര്യ ആശുപത്രികളാണു. കാരണം അവർ അകത്തു നിന്നു കൊടുക്കുന്ന മരുന്ന് എന്താണെന്നോ എവിടെ ഉണ്ടാക്കിയതാണെന്നോ ബോദ്ധ്യപ്പെടുത്താറില്ല. സർക്കാർ ആശുപത്രികളിൽ വിലകൂടിയ മരുന്നുകൾ മിക്കപ്പോഴും പുറത്തുനിന്ന് വാങ്ങേണ്ടി വരും. അതെന്താണെന്ന് കാണാനെങ്കിലും ചുരുങ്ങിയ പക്ഷം ജനത്തിനു കഴിയും.\nനമുക്ക് ചാത്തനിലേക്ക് വരാം. ഇവൻ എങ്ങനെ ഉൽഭവിച്ചു?\nആദ്യകാലത്ത് വലിയ കമ്പനികൾ മരുന്നുണ്ടാക്കാനുള്ള കരാറുകൾ പുറം പാർട്ടിക്കു കൊടുക്കുമ്പോൾ അതിൽ നിന്നും സ്പില്ലിങിനു നൽകുന്ന അധികം റോ മറ്റീരിയൽ ഉപയോഗിച്ച് ഒരു നിശ്ചിത ശതമാനം മരുന്നു വേറെ ഉണ്ടാക്കുന്നതായിരുന്നു രീതി. മുംബൈലും ഗുജറാത്തിലും ചില ചേരികളിൽ അവയുടെ നിർമ്മാണം നടക്കുന്നുണ്ട്. അത്തരം അധികപ്പറ്റു മരുന്നുകൾ സെക്കന്റ്സായി ഒറിജിനൽ കമ്പനിയുടെ അതേ ബ്രാൻഡിലും ബാച്ചിലും വിതരണം ചെയ്യപ്പെടും. വില ഒറിജിനലിന്റെ പകുതിയിൽ താഴെ. മെഡിക്കൽ സ്റ്റോറുകൾക്ക് അതൊരു ലാഭക്കച്ചവടമാണു. അതിന്റെ ഒരു പങ്ക് മരുന്നു കുറിക്കുന്ന ഡോക്ടർക്കും കിട്ടും. അതിന്റെ രുചി പിടിച്ചു കൊണ്ടാണു ഡോക്ടറന്മാർ അധ:പതിച്ചു തുടങ്ങിയത്. സ്വകാര്യവൽക്കരണവും ആഗോളീകരണവും ചിറകു വിരിച്ചപ്പോൾ മരുന്നു കമ്പനികളുടെ എണ്ണവും തമ്മിലുള്ള മത്സരവും വർദ്ധിച്ചു. അപ്പോൾ ഒറിജിനൽ റോ മറ്റീരിയൽ മാറി കപ്പപ്പൊടിയും മഞ്ഞപ്പൊടിയും ഡിസ്റ്റിൽഡ് വന്നു.\nവേറെ ഒരു കാര്യമുള്ളത് കേരളത്തിലെ രോഗികളിലെ 60% പേരും ഒരു രോഗവും ഇല്ലാത്തവരാണു. അവർക്കുള്ളത് രോഗത്തെക്കുറിച്ചുള്ള ഭീതിയാണു. ഇതിനെ ചികിത്സിക്കാൻ മഞ്ഞപ്പൊടിയും കപ്പപ്പൊടിയും ഡിസ്റ്റിൽഡ് വാട്ടറും തന്നെ അധികം. ഇല്ലാത്ത രോഗത്തിനു എന്തു മരുന്നു കൊടുക്കാനാണു?\nഎന്നാൽ ജീവൻ രക്ഷാ ഔഷധങ്ങളുടെ കാര്യത്തിൽ ഇത് നടക്കില്ല. അത് വേണ്ട രോഗികൾ ഉണ്ട്. ആ മരുന്നിൽ ഔഷധം വേണം. അതിനു കപ്പപ്പൊടി മരുന്ന് പറ്റില്ല. യഥാർത്ഥ മരുന്ന് ഉണ്ടാക്കുന്നത് ചെലവുള്ള കാര്യമാണു. വലിയ ലാഭവും അതിനു കിട്ടില്ല. മരുന്ന് വെറുതെ എഴുതിക്കൊടുക്കാനും പറ്റില്ല. യഥാർത്ഥ രോഗം തന്നെ ഉണ്ടായിരിക്കണം. ആ കച്ചവടത്തിനു ലാഭം കുറയും. ഈ ഡോക്ടറന്മാരാണെങ്കിൽ കടുത്ത ആർത്തിക്കാരും. ജീവൻ രക്ഷാ മരുന്നുകളുടെ നിർമ്മാണത്തിൽ നിന്നും കമ്പനികൾ പതുക്കെ പിന്മാറിത്തുടങ്ങുന്നത് അങ്ങനെയാണു. 25 വർഷം മുമ്പ് ഉണ്ടായിരുന്നതിൽ പകുതി സ്ഥാപങ്ങളെ ഇന്ന് ജീവൻ രക്ഷാമരുന്നുകൾ ഉണ്ടാക്കുന്നുള്ളു. കമ്പനികൾ കൂടുതൽ ലാഭമുള്ളതും കൂടുതൽ ഇൻസെന്റീവുകൾ കൊടുക്കാവുന്നതുമായ കപ്പപ്പൊടി മരുന്നുകളിലേക്ക് മാറി തുടങ്ങിയത് അങ്ങനെയാണു. അതിനവരെ കുറ്റം പറയരുത്. ലാഭമുണ്ടാക്കാനാണു കച്ചവടം ചെയ്യുന്നത്. അതിന്റെ ക്വാളിറ്റിയൊക്കെ ശ്രദ്ധിക്കേണ്ടത് ഡോക്ടേഴ്സിന്റെ കടമയല്ലെ? രോഗികളുടെ ഉത്തരവാദിത്തം ഡോക്ടറിലല്ലാതെ മറ്റാരിലാണു ഇരിക്കുന്നത്?\nഒരു ഇരുപത് വർഷം മുമ്പ് വരെ ഡോക്ടറന്മാർക്ക് തങ്ങളെ വന്നു കാണുന്നതിനു ചില്ലറ കിട്ടണമെന്നേ നിർബ്ബന്ധമുണ്ടായിരുന്നുള്ളു. മരുന്നിന്റെയും ടെസ്റ്റുകളുടെയും വീതം കൂടി കിട്ടണമെന്ന് മോഹമായത് പിന്നീടാണു. അതിനേത്തുടർന്നാണു ചാത്തൻസ് സർവ്വത്ര വ്യാപകമായത്. ഡൊക്ടേഴ്സിനു വീതം കൊടുക്കണമെങ്കിൽ കൂടുതൽ ലാഭം കിട്ടണം. കമ്പനിക്കാരനു പണം കീശയിൽ നിന്നു എടുത്ത് കൊടുക്കാനാവില്ല. കച്ചികെട്ടാൻ തിരി കച്ചിയിൽ നിന്ന് എടുക്കുക എന്നൊരു ചൊല്ലുണ്ടല്ലോ. അതിനാലാണു മരുന്നിൽ മായം ചേർക്കുന്നത്. ഔഷധചേരുവകൾ വേണ്ടത്ര അളവിൽ ചേർത്ത്, മിതമായ ലാഭം ഉണ്ടാക്കിക്കൊണ്ട് മത്സരാധിഷ്ഠിധ കമ്പോളത്തിൽ എങ്ങനെ പിടിച്ചു നിക്കും? അതിനു കപ്പപ്പൊടി തന്നെ ശരണം. അതാകുമ്പോൾ അപകടമില്ല. നോ റിയാക്ഷൻ. ആക്ഷൻ തന്നെയില്ലാതിരിക്കുമ്പോൾ എന്ത് റീയാക്ഷൻ? ഈ കപ്പപ്പൊടി മരുന്നു കൊണ്ട് വേറൊരു ഗുണം കൂടിയുണ്ട്. എന്തെങ്കിലും രോഗമുണ്ടെങ്കിൽ തന്നെ അത് മാറില്ല. അത് ഡോക്ടർക്ക് ഒരു അനുഗ്രഹമാണു. ചുറ്റിത്തിരിഞ്ഞ് വരുമ്പോൾ കമ്പനിക്കും കിട്ടും ലാഭം.\n“ങ്ഹാ! രോഗം മാറിയില്ല അല്ലെ? എന്നാൽ വേറൊരു ചാത്തനെ കുറിക്കാം.“ ഡോക്ടർ രോഗിയെ സമാധാനിപ്പിക്കുമ്പോൾ രോഗിക്കൊരു സുഖം. ഡോക്ടർക്കും കച്ചവടക്കാർക്കും ലാഭം. രോഗം മാറാത്തതു കൊണ്ട് രോഗി ഒരിക്കലും കൈവിട്ടു പോവുകയുമില്ല. അത് ബോണസ്സ്.\nഇങ്ങനെയുള്ള ചികിത്സക്ക് കൊടുക്കുന്ന ചാത്തൻ മരുന്നുകൾ നിർമ്മിക്കാൻ എന്തിനാണു ആധുനിക സജ്ജീകരണങ്ങളുള്ള ഫാക്റ്ററികൾ? ഒരാവശ്യവുമില്ല. 10x10 മുറി തന്നെ ഒരു അനാവശ്യമാണു.\nഗുളിക നിറയ്ക്കാനാണെങ്കിൽ ഇടനേരത്ത് വീടുകളിൽ ഒഴിവുള്ള പെണ്ണുങ്ങൾക്ക് അത് ചെയ്യാം. അതിനിടെ കുട്ടി അപ്പിയിട്ടാൽ അത് വാരിക്കളഞ്ഞിട്ട് ആ കൈകൊണ്ട് തന്നെ പണി തുടരാം. അങ്ങനെ ചെയ്യുമ്പോൾ സാധരണ വലിയ കുഴപ്പങ്ങൾ ഒന്നും ഉണ്ടാവാറില്ല. പക്ഷെ ചിലപ്പോൾ ചില സന്ദർഭങ്ങളിൽ തിരിച്ചടിക്കും. പകർച്ച വ്യാധികൾ വന്നേക്കാം. അതും ഒരു കണക്കിനു ഗുണമാണു. ഒരു മരുന്ന് അതിനും എഴുതാമല്ലോ. കമ്പനികൾക്ക് പുതിയ പേരിൽ കപ്പപ്പൊടി ഇറക്കുകയും ചെയ്യാം. ആനയുടെ കാര്യം പറഞ്ഞപോലെ, ചത്താലും ഇരുന്നാലും ലാഭം.\nഈ പണി മനോരമ വാദിക്കാൻ പോകുന്ന പോലെ ഇടതുപക്ഷ ജനാധിപത്യ മുന്നണി സർക്കാർ ഭരണമേറ്റ ശേഷം ഉണ്ടായതല്ല. 1995 ൽ തന്നെ ഇതിനേക്കുറിച്ചുള്ള വസ്തുതാ റിപ്പോർട്ടുകൾ മാദ്ധ്യമങ്ങളിൽ വന്നിട്ടുണ്ട്. പിന്നെ മാത്തുക്കുട്ടിച്ചായൻ ഇത് ഇപ്പോൾ എന്തിനെടുത്ത് വീശുന്നു എന്നു ചോദിച്ചാൽ ഒരു ഉദ്ദേശമുണ്ട്. എല്ലാവർക്കും അതറിയാം. ഗവണ്മെന്റിനെ അടിയന്തിരമായി നാറ്റിക്കണം.\nഅച്ചായൻ എഴുതിപ്പിടിപ്പിച്ചിരിക്കുന്നത് വായിച്ചാൽ എന്താ നമുക്ക് തോന്നുക? സർക്കാർ നടപടി ക്രമങ്ങൾ പാലിക്കാതെ മരുന്നു വാങ്ങുന്നു. അതിനു സർക്കാർ ഏജൻസി കൂട്ട് നിക്കുന്നു. യഥാർത്ഥത്തിൽ അത് എന്താണു? ഈ ചാത്തനെപ്പറ്റിയുള്ള വിവരങ്ങൾ ശേഖരിക്കാൻ വേണ്ടിയിട്ട ഒരു സെറ്റാണു യാഥാർത്ഥ്യമാണെന്ന് തോന്നത്തക്ക വിധത്തിൽ അവതരിപ്പിച്ചിരിക്കുന്നത്. അത് ഒരു തരം വെടക്കാക്കി തനിക്കാക്കലാണു.\nവേറൊന്നുള്ളത് ചാത്തൻ മരുന്നുകൾ സർക്കാരാശുപത്രിയിലേക്ക് മാത്രമുള്ളതാണെന്ന് തോന്നത്തക്കവിധമാണു റിപ്പോർട്ടിങ്. സർക്കാർ ചാത്തൻ മരുന്നു മേടിക്കുകയാണെങ്കിൽ സ്വകാര്യ ആശുപത്രികൾ ചാത്തന്റെ അപ്പൻ മരുന്ന് മേടിക്കും. ഉദ്ദ്യോഗസ്ഥന്മാർക്ക് പർച്ചേസിലെ ചില്ലറ കിട്ടിയാൽ തൃപ്തിയാകും. മറ്റേവന്മാർക്ക് അത് പോര. കൊള്ള ലാഭം തന്നെ വേണം. അപ്പോൾ ചാത്തനല്ല അവന്റെ അപ്പനുണ്ടെങ്കിൽ കൊണ്ടുവരാൻ പറയും.\nസ്വകാര്യ ആശുപത്രികളുടെ ഇത്തരം രീതിക്ക് ഒരു ഉദാഹരണം പറയാം.\n1.ഒരു പ്രത്യേക ചികിത്സയിൽ ഒരു യൂണിറ്റ് മരുന്ന് മൂന്നായാണു കൊടുക്കേണ്ടത്. മരുന്നിനു ആകെ 3000 രൂപയാണു വില. അത് മൂന്നായി വിഭജിച്ചു വേണം രോഗിക്ക് നൽകേണ്ടത്. എന്നാൽ സ്വകാര്യക്കാർ അതിനു ഓരോ തവണയും ഓരോ യൂണിറ്റ് വാങ്ങി ഉപയോഗിച്ചു എന്ന് പറഞ്ഞ് 3000 രൂപാ വച്ച് വാങ്ങും. ലാഭം 6000 രൂപ!\n2.അപകടങ്ങളിൽ പെട്ട് ചെല്ലുന്ന രോഗികളോട് കാണിക്കുന്ന ക്രൂരത:\nരോഗി മരിച്ചു പോയാൽ കാലിൽ കമ്പിയിട്ടു, കയ്യിൽ പ്ലാസ്റ്ററിട്ടു എന്ന് പറഞ്ഞ് പണം പിടുങ്ങും. ചത്ത രോഗിയിൽ കമ്പിയിട്ടോ പ്ലാസ്റ്ററിട്ടോ എന്നാരു നോക്കാൻ? സ്വകാര്യനു ലാഭം വരുന്ന വഴികളെ...\nആളു കുറവുള്ള ആശുപത്രിയിലാണെങ്കിൽ അടുത്ത മരണാസന്നൻ വരുന്നതു വരെ പല മൃതദേഹങ്ങൾക്കും വെന്റിലേറ്ററിൽ കാത്ത് കിടക്കേണ്ടി വരും. ഇത് അബദ്ധമാകുന്നതും ചിലപ്പോൾ പുറത്തറിയുന്നതും രോഗിയുടെ ബന്ധുക്കൾ ഡോക്ടേഴ്സാകുമ്പോഴാണു. മലയാളത്തിലെ പ്രശസ്തനായ ഒരു ചലച്ചിത്ര സംവിധായകനു അത്തരം ഒരു അനുഭവം ഉണ്ടാവുകയും അതിന്റെ പശ്ചാത്തലത്തിൽ ഒരു ചലച്ചിത്രം നിർമ്മിച്ചു വക്കുകയും ചെയ്തിട്ടുണ്ട്.\nഈ പരമ്പര അച്ചടിച്ചു വരുമ്പോൾ ചാത്തന്റെ ആൾക്കാർ എന്തു ചെയ്യുമെന്ന് ഓർത്തിട്ട് കഷായക്കാരനു കോരിത്തരിക്കുന്നു. ഇത് കണ്ട് അവർ വെറുതെ ഇരിക്കുമോ? സംശയമാണു. കൊച്ചു കാര്യമൊന്നുമല്ല അച്ചായൻ ചെയ്ത് വച്ചിരിക്കുന്നത്. കോടികളുടെ കച്ചവടം പൂട്ടിക്കുകയാണു ലക്ഷ്യം. അതും വെറും കച്ചവടമൊന്നുമല്ല. നല്ല സ്വയമ്പൻ കച്ചവടം. അതിനവർ തിരിച്ചടിക്കാതിരിക്കുമോ? തിരിച്ചടിക്കാതിരുന്നാൽ സംശയിക്കണം.\n1.ഇത് മലയാള മനോരമ വാരികയിൽ അച്ചടിക്കാൻ വച്ചിരുന്ന ഏതോ കിടിലൻ ത്രില്ലറിന്റെ ഒരു ഭാഗമാണു.\n2.റിപ്പോർട്ടിൽ ചാത്തൻ കമ്പനികൾ ഇരിക്കുന്ന കടയുടെ മുനിസിപ്പൽ നമ്പരും കമ്പനിയുടെ പേരും ചെക്ക് പോസ്റ്റിലെ രസീറ്റ് നമ്പറുമൊന്നുമില്ല. അതു കൊണ്ട് ഈ റിപ്പോർട്ട് ഒരു തരം ബഡായി ആ‍ണു. അല്ലേലും രണ്ട് ലാർജ്ജ് അകത്തുചെന്നാൽ ഏതു പത്ര പ്രവർത്തകനും ഇങ്ങനെയൊക്കെ ഭാവന ചെയ്യാൻ തോന്നും.\n3.ഒറിജനൽ മരുന്ന് ഉണ്ടാക്കുന്ന കമ്പനികളേ ഇത് ബാധിക്കും. സിംസ് പോലുള്ള പ്രസിദ്ധീകരണങ്ങളിൽ പരസ്യം വരുന്ന നല്ല ഒറിജിനൽ കമ്പനികൾ ഉണ്ട്. അവരുടെ പരസ്യം പിടിക്കാനുള്ള സമ്മർദതന്ത്രമാണു.\n4.ഇനി വേറൊരു കാര്യം തോന്നുന്നുണ്ട്. കടുവയെ എങ്ങാനും കിടുവ പിടിച്ചോ? മെഡിക്കൽ രംഗത്ത് പിടിമുറുക്കണമെന്ന് ഈ സർക്കാർ നിശ്ചയിച്ചിട്ടുണ്ട്. കാരണം, ഊർജ്ജം, ആരോഗ്യം, വിദ്യാഭ്യാസം ഈ മൂന്ന് വകുപ്പുകൾ വരുതിക്ക് നിന്നാൽ ഒരു സർക്കാരിനും പേടിക്കണ്ട. കേരളത്തിൽ അവസാനത്തെ രണ്ടെണ്ണവും അപകടസ്ഥിതിയിലാണു. ഗവണ്മെന്റ് വീർപ്പ് മുട്ടുകയാണു. അപ്പോൾ അതിലെ ആരോഗ്യത്തെ വരുതിയിലാക്കാൻ ഒരു അലക്ക് അലക്കുകയാണോ? അതും മനോരമയുടെ ലേഖകരെ ഉപയോഗിച്ച്. കാരണം ഇതിൽ പറയുന്ന വിവരങ്ങൾ യാഥാർത്ഥ്യമാകണമെങ്കിൽ ഒരു ഉഗ്രൻ സോഴ്സ് ഉണ്ടായിരിക്കണം. .....സ് സാറിനെപ്പോലെ ഒരു അത്യുഗ്രൻ. രാശിയുള്ള മന്ത്രിയാണു ടീച്ചർ. പറന്നു പോകുന്ന കാക്കയെക്കൊണ്ടുമാത്രമല്ല, ആടുതിന്നുന്ന മനോരമ കൊണ്ടും ടീച്ചർക്ക് ഗുണമുണ്ടാകും. മരുന്ന് വിതരണം ഓൺലൈനിലാക്കാനുള്ള ശ്രമത്തിലേക്ക് ഈ റിപ്പേർട്ടിങ് നയിക്കാൻ ഇടയുണ്ട്.\n5. അല്ലെങ്കിൽ മോഹൻ ലാൽ പറയുന്ന പോലെ, “ചുമ്മാ....” (ഒരു കണ്ണിറുക്കലും)\n(ചാത്തൻ പരമ്പര മനോരമ പത്രത്തിൽ 29-10-09 മുതൽ വരുവിൻ വായിക്കുവിൻ)\nPosted by അശോക് കർത്താ at Thursday, October 29, 2009\nLabels: Health, Hospitals, malayala manorama\nചാത്തൻ മരുന്നുകൾ സർക്കാരാശുപത്രിയിലേക്ക് മാത്രമുള്ളതാണെന്ന് തോന്നത്തക്കവിധമാണു റിപ്പോർട്ടിങ്. സർക്കാർ ചാത്തൻ മരുന്നു മേടിക്കുകയാണെങ്കിൽ സ്വകാര്യ ആശുപത്രികൾ ചാത്തന്റെ അപ്പൻ മരുന്ന് മേടിക്കും. ഉദ്ദ്യോഗസ്ഥന്മാർക്ക് പർച്ചേസിലെ ചില്ലറ കിട്ടിയാൽ തൃപ്തിയാകും. മറ്റേവന്മാർക്ക് അത് പോര. കൊള്ള ലാഭം തന്നെ വേണം. അപ്പോൾ ചാത്തനല്ല അവന്റെ അപ്പനുണ്ടെങ്കിൽ കൊണ്ടുവരാൻ പറയും.\nമരുന്ന് നിർമ്മാണത്തിൽ മാത്രമല്ല രോഗങ്ങൾ പടച്ചു വിടുന്നതിലും അധോലോകങ്ങൾ പ്രവർത്തിക്കുന്നുണ്ട്. അതേക്കുറിച്ച് ഇനി ഒരു 15 വർഷം കഴിഞ്ഞ് മനോരമ എഴുതുമെന്ന് വിചാരിക്കാം. അപ്പോഴേക്കും അത്തരം ഗവേഷണ സ്ഥാപനങ്ങൾക്ക് ലാഭവും ലാഭത്തിന്റെ ലാഭവും ഉണ്ടാക്കി പിന്മാറാനുള്ള സമയം കിട്ടും, അല്ലേ കഷായക്കാരാ. ഇത്ര മനോരമ വിരോധമുള്ള കഷായക്കാരൻ മനോരമ ആരോഗ്യത്തിൽ എഴുതിക്കൊണ്ടിരുന്നത് വായനക്കാർ മറന്നിട്ടില്ല. ഇതൊരു ഇരട്ടത്താപ്പല്ലെ?\nനമുക്കും കിട്ടണം പണം....\nഎന്നു പാവപ്പെട്ട മരുന്നു മുതലാളിമാർ\nവയറ്റിപ്പിഴപ്പിനായി ത്രില്ലർ രചനയിൽ ഏർപ്പെടുന്ന പത്രത്തൊഴിലാളികൾ..\nമരുന്നു കമ്പനികൾ നൽകുന്ന സമ്മാനങ്ങളിൽ കണ്ണു വയ്ക്കുന്ന അപ്പോത്തിരികൾ..\nനാട്ടിൽ ഹോമിയോ ആശുപത്രികൾ തഴച്ചു വളരട്ടെ...\nഎന്റിച്ചായാ, ഒരാളു എന്റ്രന്‍സോ, 18 ലക്ഷമോ കോടുത്ത്, പിന്നെയൊരഞ്ചുകൂടിക്കൊടുത്ത് എം ബി ബി എസ് പാസ്സായി; ഇപ്പോള് കേല്‍ക്കുന്ന ഒരു കോടികൊടുത്ത് എം ഡിയും മറ്റും കഴിയുമ്പോളുണ്ടാകുന്ന ഒന്നരക്കോടിരൂഫാ പിന്നെ തൊണ്ടുതല്ലിയും, കയറുപിരിച്ചും, കൂലിപ്പണിയെടുത്തും, ചോരനീരാക്കുന്നവരോട് വാങ്ങിവേണം പുട്ടടിയ്ക്കാനും, അര്‍മ്മാദിയ്ക്കാനും. ഒരു പത്തുകിലോമീറ്ററിനകത്ത്, പത്ത് ആശുപത്രികളുണ്ടാക്കി; രോഗം ഒരാഘോഷമാക്കുന്നത് ഈ മളയാളികള് മാത്രമാണത്രെ..\nപാമ്പറ കൊച്ചാട്ടാ.. യെന്തരോ യെന്തോ..\nഇതു മാത്രമല്ല,ഈയിടെ ഒരു മരുന്നു കമ്പനിക്കാരനോട് സംസാരിച്ചപ്പോൾ പറഞ്ഞത് മത്സരം മൂലം 100% എക്സ്ട്രാ കൊടുത്താണു മരുന്നു വിൽക്കുന്നത് എന്ന്.അതായത് 100 രൂപക്കുള്ള മരുന്ന ഒരു ആശുപത്രി എടുക്കുമ്പോൾ 100 രൂപക്കുള്ള മരുന്ന് ഫ്രീ ആയും കൊടുക്കുന്നു.എന്നിട്ട് വാങ്ങാൻ ചെല്ലുന്ന നമുക്ക് ഈ ഫ്രീ മരുന്നും പൈസ കൊടുത്തു വാങ്ങേണ്ടി വരുന്നു.ഒരു ആശുപത്രിക്കാരനും ഇങ്ങനെ ഫ്രീ ആയി കിട്ടുന്ന മരുന്ന് ഫ്രീ ആയി ഏതെങ്കിലും രോഗിക്ക് കൊടുക്കുന്നതായി കേട്ടിട്ടില്ല\nഅങ്ങനെ ആതുര ശുശ്രീഷാ രംഗമെന്നത് ഇന്ന് അറവുശാലയായി മാറിയിരിക്കുന്നു...!\nനല്ല പോസ്റ്റ് ആശംസകൾ!\nസര്‍ക്കാര് മരുന്നു വിതരണം നേരിട്ട് ഏറ്റെടുക്കുമെന്ന രീതി സ്വീകരിക്കുമെന്ന ശ്രുതി കേട്ടപ്പോള് മുതല് അച്ചായന് ഈ പണി തുടങ്ങിയിട്ടുണ്ട്. മന്ത്രി ശ്രീമതി ആയതിനാല് ജനം എല്ലാം തൊണ്ട തൊടങ്ങാതെ വിഴുങ്ങുകയും ചെയ്യും.\nഒന്നും കാണാതെ പട്ടരു കിണറ്റിൽ ചാടുമൊ !!\nപുതിയ MM Medicals വല്ലതും വരുന്നുണ്ടാവും...\nവെടക്കാക്കി തനിക്കാക്കുക എന്നു കേട്ടിട്ടില്ലേ ?\nകഴിഞ്ഞ യു.ഡി.എഫ്. സര്‍ക്കാരിന്റെ കാലത്തും മനോരമ ചാത്തന് മരുന്നുകളെപ്പറ്റി ഇതുപോലൊരു പരമ്പര ചെയ്‌തിരുന്നു കര്‍ത്താജീ.... താങ്കള് അതു വായിച്ചിരുന്നില്ലേ? പരമ്പര ചെയ്‌തത് മനോരമ ആയതിനാല് അതില് എന്തെങ്കിലും ദുരുദ്ദേശ്യം ആരോപിച്ചില്ലെങ്കില് പറ്റുമോ.....\nകമന്റിനു കമന്റ് എഴുതുന്നത് സുഖമുള്ള ഒരേർപ്പാടല്ല. എങ്കിലും ടി.സി.രാജേഷിന്റെ സന്ദേഹം ദൂരീകരിക്കണമെന്ന് തോന്നി. മനോരമ എന്നല്ല മലയാളത്തിലെ എത് മാദ്ധ്യമമായാലും വാർത്താ കഥകൾ രചിക്കുമ്പോൾ അത് എന്തെങ്കിലും ഉദ്ദേശത്തോടെ ആയിരിക്കും. കാരണം ചെറിയൊരു വട്ടത്തിൽ വളരെ വലിയ ബിസിനസ്സുകൾ ഉള്ളവരാണു മാദ്ധ്യമ മുതലാളിമാർ. അവർ പൊതുജന നന്മ മാത്രം ലാക്കാക്കിയാണു ഓറോന്നും ചെയ്യുന്നാതെന്ന് വിശ്വസിക്കാൻ പ്രയാസം. ഒരാൾക്ക് റബ്ബറിന്റെ മുന്തിയ വിലയിലാണ് താൽ‌പ്പര്യമെങ്കിൽ വേറൊരാൾക്ക് പാൽ‌പ്പൊടിയാകും വിഷയം. ഇനിയൊരാൾക്ക് കാപ്പിക്കുരുവും രാഷ്ട്രീയവുമാകാം. റിയൽ എസ്റ്റേറ്റ് മറ്റൊരാളുടെ കാര്യം. മെഡിക്കൽ വ്യവസായം ഇനിയൊരാൾക്ക്. ഇങ്ങനെ പോകും കാര്യങ്ങൾ.\nചാത്തൻ മരുന്ന് പുതിയൊരു വിഷയമല്ല. അത് വിഷയമാകുന്ന സന്ദർഭത്തിനു പക്ഷെ പ്രധാന്യമുണ്ട്. അത് ശ്രദ്ധയിൽ പെടുത്താനുള്ള പരാമർശമാണു താങ്കൾ തെറ്റിദ്ധരിച്ചതെന്ന് തോന്നുന്നു. ഈ ഗവണ്മന്റിനോട് മെഡിക്കൽ റെപ്പുകളുടെ സംഘടനയ്ക്ക് പ്രത്യേകിച്ച് ഒരു പകയുണ്ട്. അതിനു പകരം വീട്ടാൻ മനോരമ ഇറങ്ങിത്തിരിച്ചതിന്റെ ഫലമാണു ഇപ്പോൾ ഈ പരമ്പര എന്നാണു ഉപശാലകളിലെ വർത്തമാനം. എന്താണു അവരോടുള്ള താൽ‌പ്പര്യമെന്ന് വഴിയേ അറിയാം. അല്ലാതെ ഇതിൽ സോദ്ദേശമൊന്നും കാണാനാവില്ല. ഇത്രയും തന്ത്രപരമായ കാര്യങ്ങൾ.\nഇനി വിഷയം മനോരമ ജ്വലിപ്പിച്ചോട്ടെ. മെഡിക്കൽ കച്ചവടം സർക്കാർ മേഖലിയിലായാലും സ്വകാര്യമേഖലയിലായാലും തകരുന്നതിൽ സന്തോഷമേയുള്ളു. ജനം രക്ഷപ്പെടുമല്ലോ.\nഇനിയൊന്നുള്ളത് യുഡീഫിന്റെ കാലത്ത് ആരോഗ്യമന്ത്രി ആരായിരുന്നപ്പോഴാണു ആ വാർത്ത പുറത്ത് വന്നത് എന്നുകൂടി അറിയട്ടെ...\nശ്രീമതി ടീച്ചർ പറയേണ്ടത്


ബിബിസിയുടെ പേരില് തെരഞ്ഞെടുപ്പ് സര്‍വേ റിപ്പോര്‍ട്ട് പ്രചരിക്കുന്നു! വ്യാജമാണെന്ന് വ്യക്തമാക്കി ചാനല്; നാണക്കേടായി ഒരു ഇലക്ഷന്\n2018-05-09 03:15:10am |\nകര്‍ണാടക നിയമസഭാ തെരഞ്ഞെടുപ്പില് ബി.ജെ.പിക്കു ജയം പ്രവചിച്ച പ്രീ-പോള് സര്‍വേ റിപ്പോര്‍ട്ട് വ്യാജം. 135 സീറ്റുകള് നേടി ബി.ജെ.പി. വിജയിക്കുമെന്ന തരത്തില് സമൂഹമാധ്യമങ്ങളില് പ്രചരിക്കുന്ന സര്‍വേയുമായി ബന്ധമില്ലെന്നും ചാനലിന്റെ പേരില് നുണപ്രചരണമാണു നടക്കുന്നതെന്നും ബി.ബി.സി. വ്യക്തമാക്കി\n''ജനത കീ ബാത് സര്‍വേ'' ബി.ജെ.പിക്കു മികച്ച വിജയം പ്രവചിക്കുന്നെന്ന തലക്കെട്ടോടെയാണ് ബി.ബി.സിയുടെ പേരിലുള്‍പ്പെടെ വ്യാജസന്ദേശങ്ങള് സമൂഹമാധ്യമങ്ങളില് പ്രചരിക്കുന്നത്. 45 സീറ്റ് നേടി ജനതാദള്(എസ്) രണ്ടാം സ്ഥാനത്തെത്തും 35 സീറ്റുകളുമായി കോണ്‍ഗ്രസ് മൂന്നാം സ്ഥാനത്തേക്കു പിന്തള്ളപ്പെടുമെന്നും മറ്റുള്ളവര് 19 സീറ്റ് നേടുമെന്നുമാണു സര്‍വേയില് പറയുന്നത്.\n10.20 ലക്ഷം ആളുകളില്‍നിന്നു വിവരം ശേഖരിച്ചു ബി.ബി.സി. നടത്തിയ സര്‍വേ എന്ന തരത്തില് വലിയ പ്രാധാന്യത്തോടെയാണ് ബി.ജെ.പി. െസെബര് ക്യാമ്പ് ഈ റിപ്പോര്‍ട്ട് പ്രചരിപ്പിക്കുന്നത്. എന്നാല്, തങ്ങള്‍ക്ക് ഈ റിപ്പോര്‍ട്ടുമായി യാതൊരു ബന്ധവുമില്ലെന്നാണ് ബി.ബി.സി. ട്വിറ്ററിലൂടെ വ്യക്തമാക്കിയത്.\nജന് കി ബാത്തിന്റെ യഥാര്‍ഥ സര്‍വേഫലം കഴിഞ്ഞയാഴ്ച പുറത്തുവിട്ടിരുന്നു. ബി.ജെ.പിക്കു 102-108 സീറ്റും കോണ്‍ഗ്രസിന് 72-74 സീറ്റും ജെ.ഡി.എസിന് 42-44 സീറ്റും ലഭിക്കുമെന്നാണു യഥാര്‍ഥ സര്‍വേ റിപ്പോര്‍ട്ട്. സര്‍വേ നടത്തിയിട്ടില്ലെന്നും നുണപ്രചരണമാണു നടക്കുന്നതെന്നും ബി.ബി.സി. ട്വീറ്റ് ചെയ്തു.


'സാമ്പിളേ ആയിട്ടുള്ളൂ, നാല് വെള്ളച്ചാട്ടങ്ങള് കൂടി മുകളിലേയ്ക്കുണ്ടെന്ന് കേട്ടപ്പോള് ഒന്നു ഞെട്ടി' | Cheruchakki Chola Waterfalls| Trekking in Kerala| Palakkad Tourism| Kerala Tourism| Kerala Waterfall\nJul 9, 2020, 04:10 PM IST\nബന്ധിക്കപ്പെട്ട ചെറുചക്കിയുടെ കണ്ണീരാണ് ചോലയായി മാറിയതെന്നും പുറംലോകം കാണാന് സാധിക്കാത്ത ചെറുചക്കിയെ കാണാനായി ഇപ്പോള് ആളുകള് കാട്ടിലേക്ക് എത്തുന്നുവെന്നുമാണ് ചെറുചക്കി ചോലയുമായി ബന്ധപ്പെട്ട് പ്രദേശത്ത് പ്രചാരത്തിലുള്ള ഒരു മുത്തശ്ശിക്കഥ.\n# എഴുത്ത്: അഞ്ജയ് ദാസ്.എന്.ടി / ചിത്രങ്ങള്: ശംഭു.വി.എസ്\nപറയാന് പോകുന്നത് പോകുന്ന വഴിയിലെല്ലാം സര്‍പ്രൈസുകള് സമ്മാനിച്ച ഒരു യാത്രയേക്കുറിച്ചാണ്. കോവിഡിനും പെരുമഴയ്ക്കും കൊടുംചൂടിനുമെല്ലാം മുന്നേ നടത്തിയ ഒരു യാത്ര. കോഴിക്കോട് നിന്നും വടക്കാഞ്ചേരിയിലെത്തിയത് ഒരു കിടിലന് സ്ഥലമുണ്ടെന്ന സുഹൃത്ത് റിനുവിന്റെ ഫോണ്‍കോളിനെത്തുടര്‍ന്നായിരുന്നു. വടക്കാഞ്ചേരിയില്‍ത്തന്നെയുള്ള രണ്ട് സ്ഥലങ്ങള് കണ്ടശേഷമായിരുന്നു പ്രധാന പോയന്റിലേക്കുള്ള യാത്ര. സമയം ഏതാണ്ട് വൈകിട്ട് മൂന്നര മണി. ടൗണിനടുത്ത് തന്നെയായതുകൊണ്ട് എന്തായിരിക്കും വരാന് പോകുന്ന കാഴ്ച എന്ന് ഉള്ളില് ഒരാകാംക്ഷ നേരത്തെ തന്നെ രൂപപ്പെട്ടിരുന്നു.\nവടക്കാഞ്ചേരി കുന്ദംകുളം റൂട്ടില് തിരൂരില് വെച്ച് വാഹനം വലത്തേക്ക് തിരിഞ്ഞു. പോകെപ്പോകെ വരാനിരിക്കുന്ന കാഴ്ചകളുടെ സൂചനകള് കിട്ടിക്കൊണ്ടിരുന്നു. റോഡിന് ഇടതുഭാഗത്തായി പച്ചപ്പണിഞ്ഞുനില്‍ക്കുന്ന നെല്‍പ്പാടം. ദൂരെ മലനിരകള്‍ക്ക് നീലയും പച്ചയും കലര്‍ന്ന നിറം. ചിറ്റണ്ടയിലാണ് ഞങ്ങളുടെ വാഹനം നിന്നത്. കാറില് നിന്നിറങ്ങി റിനു നയിച്ച വഴിയേ നടന്നു. റോഡില് നിന്ന് കയറുമ്പോള് ഫോറസ്റ്റ് സ്‌റ്റേഷന്റെ ബോര്‍ഡ് വള്ളിപ്പടര്‍പ്പുകള് കൊണ്ട് പാതി പുതച്ച് താത്പര്യമില്ലാത്ത പോലെ ഞങ്ങളെ നോക്കി. വിളറിയ നിറത്തിലുള്ള അക്കേഷ്യ മരങ്ങള്‍ക്ക് നടുവിലൂടെ നീണ്ട ഒറ്റയടിപ്പാതയിലൂടെ ചെറുചക്കി ചോല ലക്ഷ്യമാക്കി നടത്തമാരംഭിച്ചു.\nഅദ്ഭുതം സാഹസികതയിലേക്ക് വഴിമാറിയപ്പോള്\nചിറ്റണ്ടയില് നിന്നും രണ്ട് വഴികളുണ്ട് ചെറുചക്കി ചോലയിലേക്ക്. മിക്കവരും ആശ്രയിക്കുന്ന വഴിയാണ് ആദ്യത്തേത്. അധികമാരും തിരഞ്ഞെടുക്കാത്ത രണ്ടാമത്തെ വഴിയേ പോകാമെന്ന റിനുവിന്റെ ആശയത്തില് എന്തോ കാര്യമുണ്ടെന്ന് തോന്നി. അല്‍പ്പനേരത്തെ നടത്തം അവസാനിച്ചത് നേരത്തെ തോന്നിയ സംശയത്തിന് ബലം പകരുന്ന ഒരിടത്തായിരുന്നു. ഒരുഭാഗത്ത് കരിവീരനേ പോലെ തലയുയര്‍ത്തി നില്‍ക്കുന്ന കൂറ്റന് പാറ. അരികിലെ ചെറുപാറക്കെട്ടുകള്‍ക്കിടയിലൂടെ താളംതുള്ളി വരുന്ന കൊച്ചരുവി. ഇനിയുള്ള നടത്തം ഈ അരുവിയിലൂടെ മുകളിലേക്കാണ് എന്നറിഞ്ഞപ്പോള് ആദ്യം തോന്നിയ അദ്ഭുതം സാഹസികതയിലേക്ക് വഴിമാറി.\nഅരുവിയിലെ പലവലിപ്പത്തിലുള്ള ഉരുളന്‍കല്ലുകള്‍ക്ക് മീതേക്കൂടി നടക്കാനാരംഭിച്ചപ്പോള് വീഴുമോ എന്നൊരാശങ്ക ഉള്ളില് വളര്‍ന്നു. പലയിടങ്ങളിലും കൃത്യമായ വഴിപോലുമില്ലാത്ത അവസ്ഥ. മരങ്ങളില് നിന്ന് താഴേക്ക് വളര്‍ന്ന് കെട്ടുപിണഞ്ഞുകിടക്കുന്ന കാട്ടുവള്ളികളായിരുന്നു വീഴാതെ പിടിച്ചുനില്‍ക്കാനുള്ള ഏക ആശ്രയം. കുറച്ചുദൂരം ചെന്നതേയുള്ളൂ, അതുവരെയുള്ള തളര്‍ച്ചയെല്ലാം ഒഴുക്കി കാട്ടില് കളയാന് പോന്നവണ്ണം അതിമനോഹരമായ ഒരു കാഴ്ച. പാറക്കെട്ടിന് മുകളിലൂടെ താഴേക്ക് പാല്‍നുര ചിതറി പതിക്കുകയാണ് ചെറുചക്കി ചോലയുടെ ഏറ്റവും കീഴേയുള്ള ഭാഗം. വെറും സാമ്പിള് മാത്രമേ ആയിട്ടുള്ളൂ, ഇതുപോലുള്ള നാലെണ്ണം കൂടി മുകളിലേക്കുണ്ടെന്ന് സുഹൃത്ത് പറഞ്ഞപ്പോള് ചെറുതായൊന്ന് ഞെട്ടി. വീണ്ടും മുകളിലേക്ക്...\nവെള്ളച്ചാട്ടങ്ങളുടെ ഓരോ തട്ടും കയറുന്തോറും വഴി ദുര്‍ഘടമായി വന്നു. സൂര്യപ്രകാശം പുറത്തുവരാത്തതുകൊണ്ടാണോ അതോ കാര്‍മേഘങ്ങള് നിറഞ്ഞതുകൊണ്ടാണോ വെളിച്ചം കുറഞ്ഞുവരുന്നതുപോലെ തോന്നി. നടത്തം തുടരവേ ആളനക്കം കേട്ടുതുടങ്ങി. ഏറ്റവും മുകളിലത്തെ വെള്ളച്ചാട്ടത്തില് കുളിക്കുന്ന യുവാക്കളാണ്. മറ്റൊന്നിനേക്കുറിച്ചുമോര്‍ക്കാതെ ആ നിമിഷം എങ്ങനെ മനോഹരമാക്കാമെന്ന് മാത്രമേ അവര് ചിന്തിക്കുന്നുള്ളൂ എന്ന് തോന്നി.\nവെള്ളച്ചാട്ടങ്ങള് കടന്ന് മുകളിലെത്തുന്നത് വിശാലമായ പാറക്കെട്ടിന് മുകളിലേക്കാണ്. പാറയ്ക്ക് മുകളില് ഒരു ചെക്ക് ഡാമുണ്ട്. ഉള്‍ക്കാട്ടില് നിന്നും വരുന്ന നീരുറവ അണകെട്ടി നിര്‍ത്തിയിരിക്കുകയാണ്. അണയില് നിന്നുള്ള ജലം പുറത്തേക്ക് പാറയുടെ ഒരരികിലൂടെ ഒഴുകി താഴെ വെള്ളച്ചാട്ടത്തില് പതിക്കുന്നു. അണയ്ക്ക് നടുവില് ഉണങ്ങിയ ഒരു മരം നില്‍പ്പുണ്ട്. അണക്കെട്ടില് കുളിക്കാനിറങ്ങിയവരില് ചിലര് മരത്തില് കയറി താഴേക്ക് ചാടി സാഹസികത പ്രദര്‍ശിപ്പിച്ചുകൊണ്ടിരുന്നു.\nമുമ്പിവിടെ ഘോരവനമായിരുന്നു. വനത്തിന്റെ നേതാവായി ഒരു ആദിവാസി മൂപ്പനും. ഏറെക്കാലം മക്കളില്ലാതിരുന്ന മൂപ്പന് വനദേവതയുടെ അനുഗ്രഹത്താല് ഒരു പെണ്‍കുഞ്ഞ് പിറന്നു. ആ കുഞ്ഞാണ് ചെറുചക്കി. കുഞ്ഞിനെ നല്‍കുന്നതിന് മുമ്പ് വനദേവത ഒരു കാര്യം കൂടി അദ്ദേഹത്തോടുപറഞ്ഞു. കുഞ്ഞ് വളര്‍ന്നു വലുതായാല് കാടുവിട്ട് പോകാന് അനുവദിക്കരുത്. അങ്ങനെ സംഭവിച്ചാല് കാട് മുടിയുമെന്ന്. മൂപ്പന് സമ്മതം മൂളി. ബാല്യവും കഴിഞ്ഞ് കൗമാരത്തിലേക്ക് കടന്ന ചെറുചക്കിക്ക് ഒരു നാള് കാടുവിട്ട് പുറത്തുപോകണമെന്ന് ആഗ്രഹം. ചെറുചക്കിയുടെ ആഗ്രഹം വകവെയ്ക്കാതെ ആ പിതാവ് ചെറുചക്കിയെ കാട്ടില് ബന്ധനസ്ഥയാക്കി. ബന്ധിക്കപ്പെട്ട ചെറുചക്കിയുടെ കണ്ണീരാണ് ചോലയായി മാറിയതെന്നും പുറംലോകം കാണാന് സാധിക്കാത്ത ചെറുചക്കിയെ കാണാനായി ഇപ്പോള് ആളുകള് കാട്ടിലേക്ക് എത്തുന്നുവെന്നുമാണ് ചെറുചക്കി ചോലയുമായി ബന്ധപ്പെട്ട് പ്രദേശത്ത് പ്രചാരത്തിലുള്ള ഒരു മുത്തശ്ശിക്കഥ.\nചെക്ക് ഡാമില് മുഖം കഴുകി. തണുപ്പ് തലച്ചോര് വരെ അരിച്ചെത്തി. ആ തണുപ്പിന്റെ ലഹരിയില് ഡാമിനോട് ചേര്‍ന്നുള്ള പാറയുടെ മുകളിലേക്ക് കയറി. കാട്ടുപുല്ലുകള് ആള്‍പ്പൊക്കത്തില് വളര്‍ന്നുനില്‍ക്കുന്നു. മുന്നോട്ട് നടന്നപ്പോള് കണ്ടു ചെറുചക്കി ചോല നല്‍കുന്ന മറ്റൊരു മനോഹര വിദൂരദൃശ്യം. കാര്‍മേഘങ്ങള് പതിയെ ഉരുണ്ടുകൂടാന് തുടങ്ങിയിരുന്നു. കാട്ടില് ഉടനെ മഴ പെയ്‌തേക്കും. ജീവിതത്തില് ഒരിക്കലും മറക്കാനാവാത്ത നിമിഷങ്ങള് തന്ന ചെറുചക്കിക്ക് അഭിവാദ്യമര്‍പ്പിച്ച് ഞങ്ങള് തിരികെ നടന്നു.\nContent Highlights: Cheruchakki Chola Waterfalls, Trekking in Kerala, Palakkad Tourism, Kerala Tourism, Kerala Waterfalls


Home » സ്ലോട്ടുകൾ ഫോൺ ബിൽ മുഖേനയോ പണമടയ്ക്കാം | ഫോൺ വെഗാസ് | നേടുക £ / € / $ 200 സ്വാഗതം ബോണസ്\nഫോൺ വെഗാസ്, Slots Pay by Phone Bill Bonus!\nഅക്കൂട്ടർ സ്ലോട്ടുകൾ പ്ലേ, ഫോൺ ബിൽ പ്രകാരം പണം നൽകുക – നേടുക £ / € / $ 200 സ്വാഗതം ബോണസ്\nഓൺലൈൻ മൊബൈൽ പോക്കർ – സ്ലോട്ടുകൾ ഫോൺ ബിൽ മുഖേനയോ പണമടയ്ക്കാം – നിങ്ങൾ നേടിയ എന്തു നിലനിർത്തുക Coronationcasino.com\nഇന്നത്തെ ദിവസം സാങ്കേതികവിദ്യയും പ്രായം, അതു ഒരു ഫോൺ കാസിനോ അവരൊന്നും പ്രയാസം അതു അതിലും തുടർന്ന്, കച്ചിത്തുറു ആ സൂചി ഉടനീളം വരുവാൻ ഭീകരർക്ക് ടാസ്ക്, അതാണ്,acasino with slots that allows payment through phone bills. ഫോൺ വെഗാസ്, മികച്ച യുകെ കാസിനോ അനുവദിക്കുന്നു ഫോൺ ബിൽ പ്രകാരം സ്ലോട്ടുകൾ പണമടയ്ക്കുന്ന പ്ലേ all without breakingasweat.\nഅവരാണ് സ്ലോട്ടുകൾ പ്ലേ ഫോൺ വെഗാസ് ൽ ബിഗ് റിയൽ പണം സമ്പാദിക്കുക – ഇപ്പോള് പെരുചേര്ക്കൂ\nആസ്വദിക്കുക 100% സ്വാഗതം ബോണസ് സൈൻ മുകളിലേക്കാക്കുമ്പോൾ + എല്ലാ വ്യാഴാഴ്ച എ ആസ്വദിക്കുക 10% പണം തിരികെ\nTakeaquick peek at PhoneVegas.com and you will realise that they aren’t joking about the സ്ലോട്ടുകൾ ഫോൺ ബിൽ വഴി അടയ്ക്കാം അവർ അങ്ങനെ ഉറച്ചു പരസ്യം. ഫോൺ വെഗാസ് നിങ്ങൾ നിങ്ങളുടെ വിരൽത്തുമ്പിൽ ഒരു വെഗാസ് കാസിനോ എല്ലാ ആനന്ദസന്ദായകവുമായ അനുഭവം നൽകുന്ന ഒരു മൊബൈൽ കാസിനോ ആണ്.\nനിങ്ങൾ ഒരു ഇഞ്ച് നീക്കാൻ ഉണ്ടെന്നും നിങ്ങൾ വീട്ടിൽ നിങ്ങളുടെ ഊഷ്മളമായ സീറ്റിൽ വെഗാസ് വലതു എല്ലാ ലൈറ്റുകളും ധിക്കരിച്ച അനുഭവിക്കാനാകും മനസ്സില്ലായിരുന്നു. അവർ അവരുടെ പ്രേക്ഷകർക്ക് അവസാന നിമിഷം വരെ അവരുടെ സീറ്റുകൾ അത്രയധികം കാക്കും എന്നു ഗ്രാഫിക്സ് സ്ലോട്ടുകൾ ഒരു പറ്റം ഞങ്ങൾക്കുണ്ട്.\nഇത് ഓഫറുകൾ മഴയാണ്\nഒരു നല്ല കാസിനോ സ്ലോട്ടുകൾ യുകെയ്ക്കാണ് പ്രത്യേകിച്ച് ഒരു കാസിനോ ഫോൺ ബിൽ വഴി പണം കൂടുതൽ ആവശ്യപ്പെട്ട് കാക്കും എന്നു ഓഫറുകളും ഒരു കര്ണാടകത്തിലുമുള്ള തുക വേണം. ആ അർത്ഥത്തിൽ, ഫോൺ വെഗാസ് ഒരു തികഞ്ഞ വണ്ണം.\nഇത് അക്ഷരാർത്ഥത്തിൽ ഫോൺ വെഗാസ് കടന്നുപോകും എല്ലാ രണ്ടാമത്തെ പ്രദാനം മഴ. അവർ ഓഫർ 10 ആദ്യ ഡെപ്പോസിറ്റ് മേൽ തിരഞ്ഞെടുത്ത സ്ലോട്ടുകൾ ഫ്രീ പിൽക്കാലത്തും 100% പ്ലസ് £ / € / $ 200 ബോണസ് മത്സരം അപ്പ്. അവർ എല്ലാവരും പുതിയ കളിക്കാരെ സ്ലോട്ട് ബോണസ്സായി ഓഫർ. ഓരോ പുതിയ ഉപഭോക്തൃ ഉൾപ്പെടുന്നു ഒരു രഹസ്യം സ്വാഗത ബോണസ് പായ്ക്ക് ലഭിക്കുന്നു 10 സൗജന്യ ഓൺലൈൻ സ്ലോട്ടുകൾ ഗെയിമുകൾ, ആദ്യ വിജയം അവർ നിലനിർത്തിയിട്ടുള്ള തങ്ങളുടെ പ്രതിവാര സമനിലയിൽ അവരുടെ ഭാഗ്യം പരീക്ഷിക്കുക ഒരു അവസരം ഒരു ധനാഗമ.\nഉപയോഗിക്കേണ്ടവരെ സ്ലോട്ടുകൾ ഫോൺ ബിൽ വഴി അടയ്ക്കാം ഓരോ ഉപഭോക്താവിന്, ഒരു ലോയൽറ്റി കുറഞ്ഞ അവരെ അർപ്പിക്കുന്നു. പുതിയ നിക്ഷേപങ്ങൾക്ക് ലോയൽറ്റി ആനുകൂല്യങ്ങളും ബോണസ്സായി അവർ ഉപഭോക്താക്കൾക്ക് അവരുടെ വിശ്വസ്ത സ്വർണക്കൂമ്പാരം ആകർഷിക്കുന്ന മറ്റൊരു ഉറപ്പു ഷോട്ട് മാർഗമാണ്. നിങ്ങളുടെ ബഡ്ഡി ലിസ്റ്റിലേക്ക് അധിക ഇതിന്റെ പേരിൽ മൊബൈൽ സ്ലോട്ടുകൾ സൗജന്യ ബോണസ് ചേർത്തു. കൂടുതൽ, തടവുമോചിതയായെങ്കിലും!\nഈ ആരാണ് ആനന്ദപുളകിതമാകും ചെയ്യുമോ?\nഅതിന്റെ സ്ലോട്ടുകൾ ഫോൺ ബിൽ സൗകര്യം വഴി അടയ്ക്കാം ഒഴികെ ഫോൺ വെഗാസ് വഴി ഒരു അസാധാരണമായ വഴിപാടു അവർ വാഗ്ദാനം വളരെ തണുത്ത ഗ്രാഫിക് ഓറിയന്റഡ് സ്ലോട്ടുകൾ കളി ഈജിറ്റുകാർ ആണ്. ഓൺലൈൻ സ്ലോട്ടുകൾ വിശേഷതകളും ഉപഭോക്താക്കൾ കൂടുതൽ മടങ്ങി വരുന്നത് തുടരുക ഭപാര്ടി സ്റ്റോറികൾ ഉപയോഗിക്കാൻ എളുപ്പമാണ് ഞങ്ങൾക്കുണ്ട്.\nപരമ്പരാഗത സ്ലോട്ട് മെഷീൻ ഗെയിമുകൾ നിന്ന് ഞങ്ങളുടെ, the Phone Casino Vegas also caters to its diverse audience through theme based or adventure based slots games.\n24/7 നിങ്ങളുടെ ആവശ്യങ്ങൾ നിറവേറ്റുന്ന വടിയുടെ\nഈ സ്ലോട്ടുകൾ ഫോൺ ബിൽ കാസിനോ വഴി അടയ്ക്കാം ആ ചെറിയ നോൺ നിലവിലില്ലാത്ത സാങ്കേതിക ഗ്ലിച്ചുകൾ സമമാക്കുവാൻ ചോറ്റാനിക്കരയുടെ നല്ല രീതിയിൽ വലത്തെ കസ്റ്റമർ സർവീസ് ഉണ്ട്. നിങ്ങൾക്ക് കഴിയും ആക്സസ് ഫോൺ Vegas.com സന്ദർശിക്കുക 24/7 ഓൺലൈൻ പിന്തുണ സ്റ്റാഫ്. സ്ലോട്ടുകൾ ഫോൺ ബിൽ വഴി അടയ്ക്കാം ഫോൺ അല്ലെങ്കിൽ ഇ-മെയിൽ വഴി ലഭ്യമാണ്. അവർ മിനിറ്റുകൾക്കുള്ളിൽ നിങ്ങൾ എത്തിച്ചേരാൻ നിങ്ങളുടെ സാങ്കേതിക സാമ്പത്തിക ആവശ്യങ്ങൾ ഔട്ട് അടുക്കിവയ്ക്കുന്നതിനാൽ.\nഫോൺ വെഗാസ് ഫോൺ ബിൽ കാസിനോ ഒരു തരത്തിലുള്ള സ്ലോട്ട് ശമ്പളത്തിന്റെ ഒന്ന്. ഏതെങ്കിലും ചേർത്തു അധിക പണം തന്നെ നിങ്ങളുടെ ഫോൺ ബിൽ വഴി നിങ്ങളുടെ കാസിനോ നിക്ഷേപം നൽകേണ്ടതുണ്ടോ തിരഞ്ഞെടുക്കാം എന്നാണ്. അവർ പേപാൽ വഴി പേയ്മെന്റ് ഓഫർ, വിസ, മാസ്റ്റർകാർഡ് മറ്റ് eWallets.\nThe withdrawal system is very secure and within days of raisingawithdrawal ticket, നിങ്ങളുടെ അക്കൗണ്ടിലെ ഹാർഡ് പണം കണ്ടെത്തും. അക്കൗണ്ട് വരുത്തുന്ന നിക്ഷേപ മിനിറ്റ് ഒരു കാര്യത്തിൽ ഉത്പാദിപ്പിക്കപ്പെടുന്നത്. അവർ ഒരു സുതാര്യമായ നെറ്റ്വർക്ക് ഉറപ്പാക്കാൻ ഓരോ ഇടപാടിനും രസീതുകൾ ഓഫർ.\nഫോൺ വെഗാസ് ഒരു മൾട്ടി-പ്ലാറ്റ്ഫോം ഓൺലൈൻ മൊബൈൽ പോക്കർ ബുക്ക് ആണ്. ആൻഡ്രോയ്ഡ് പോലുള്ള എല്ലാ കൈയിൽ ഉപകരണങ്ങളിൽ ഉടനീളം ഫങ്ഷണൽ ആൻഡ് പൊരുത്തപ്പെടുന്നു, ഐപാഡ്, ഐഫോൺ, ബ്ലാക്ക്ബെറി.\nഒരു ദ്രുത ഡൗൺലോഡ് നിങ്ങൾക്ക് നേടുകയും ഉറപ്പാക്കുന്നു ഈ ഓൺലൈൻ കാസിനോ പ്ലേ ശ്രമിക്കുക നിങ്ങളുടെ ഭാഗ്യം കഴിയുന്നതും വേഗം.\nഫോൺ ബിൽ പ്രകാരം സ്ലോട്ടുകൾ പേ രസകരമായ വസ്തുതകൾ\nഈ കാസിനോ കുറിച്ച് ഏറ്റവും രസകരമായ വസ്തുത അതിന്റെ സ്ലോട്ടുകൾ വിവിധ ഉപയോക്താക്കൾക്ക് ഉള്ളിടത്തോളം സത്യമെന്ന് ഫോൺ ബിൽ ഓഫർ വഴി അടയ്ക്കാം ആണ്. പതിവ് ഉപഭോക്താക്കൾക്കായി അർപ്പിച്ചു എന്ന് ബോണസ്സായി ആൻഡ് രഥി ഫോൺ വെഗാസ് കൂട്ടിച്ചേർത്തതും മേഖല പരിഹസിക്കുകയാണോ ഏവ. സമയങ്ങളിൽ ആശങ്ക വ്യവഹാരം എങ്കിലും സ്ലോട്ടുകൾ എല്ലാ പ്ലാറ്റ്ഫോമുകളിലും ഫോൺ ബിൽ അനുയോജ്യത വഴി അടയ്ക്കാം, സ്ലോട്ട് ഗ്രാഫിക്സ് വൈഡ് അറേ ഉപഭോക്താക്കൾക്ക് വശീകരിച്ചു എന്താണ്.\nപുതിയ ഗെയിമുകൾ എല്ലാ ആഴ്ചയും സമാരംഭിച്ചു\n24/7 പിന്തുണ സ്റ്റാഫ്\nപ്രതിവാര നാഴികക്കല്ലുകൾ ന് സ്ലോട്ടുകൾ സൗജന്യ ബോണസ്സായി\nസ്ലോട്ടുകൾ ഫോൺ ബിൽ സവിശേഷതകൾ അടയ്ക്കാം\nപുതിയ ടൂർണമെന്റിൽ ഓരോ ആഴ്ചയും\nമാത്രം പെയ്ഡ് അക്കൗണ്ടുകൾക്ക് ലഭ്യമല്ല ഡെപ്പോസിറ്റ് ബോണസ്സായി\nസമയം എന്നിവ വെപ്രാളമാണ്\nഅനായാസ ചൂതാട്ടം അനുഭവം സാക്ഷിയാകുന്നു\nഅതിന്റെ കൂടെ ഫോൺ വെഗാസ് സ്ലോട്ടുകൾ ഫോൺ ബിൽ സവിശേഷത വഴി അടയ്ക്കാം കളിക്കാൻ ആഗോളതലത്തിൽ പിന്തുണ ശേഘരിക്കുന്നതും ജയിലധികൃതർ. ഇത് എളുപ്പമാണ് വിവിധ തലങ്ങളിൽ നിങ്ങളുടെ കൈയിൽ ഉപകരണവും പുരോഗതിയെ പ്ലേ അത് ഒരു പ്രിയങ്കരമായ ഗെയിം എന്താണെന്ന്. നിങ്ങളുടെ ഇടപാടുകൾ സുരക്ഷിതത്വവും സ്വകാര്യതയും സംരക്ഷണം ഈ ഓൺലൈൻ മൊബൈൽ കാസിനോ ഒരു പ്രശസ്ത വഴിപാടു എന്താണെന്ന്.\nഒന്ന് വളരെ കാരണം അതിന്റെ സൗകര്യം അതു പ്രദാനം സ്ലോട്ട് ഗെയിമുകൾ ശ്രേണിയുടെ ഫോൺ ബിൽ കാസിനോ ഉപയോഗിച്ച് പേ സ്ലോട്ടുകൾ വഴി ഈ പ്ലേ ശുപാർശ. ഈ ഗെയിം എല്ലാവരും സ്ലോട്ട് വർക്ക്ഷോപ്പ് പറഞ്ഞാ വേദിയുടെ വളരെ ശുപാർശ ആണ്.\nവഴി ഫോൺ ബിൽ ബ്ലോഗ് സ്ലോട്ടുകൾ പേ Coronationcasino.com നിങ്ങൾ വിജയം എന്തു നിലനിർത്തുക!.


വട്ടേനാടന്: June 2019\nമുംബൈ ബാച്ചിലർ ജീവിതം- Part 9\nതീവണ്ടിയാത്രകൾ ബോംബെയുടെ ജീവതാളമാണ്. ഒരിക്കലെങ്കിലും അതനുഭവിക്കാത്തവൻ ബോംബെക്കാരനാവുന്നില്ല. 1853 ഏപ്രിൽ 16 നു ഇന്ത്യയിൽ ആദ്യമായി തീവണ്ടി ഗതാഗതം തുടങ്ങിയ നഗരം വളർന്ന് വലുതായത് റെയിൽവെ പാതകളുടെ വികസനത്തോടെയാണ്.\nബോംബെ ജീവിതത്തിൻറെ നേർക്കാഴ്ചയൊരുക്കിയ ആനന്ദിന്റെ വിഖ്യാത നോവൽ ‘ആൾക്കൂട്ടം’ തുടങ്ങുന്നതിങ്ങനെയാണ്.\n“വിക്ടോറിയ ടെര്മിംനസ്സിലെ പ്ലാറ്റ്‌ഫോമുകളിലൊന്നിൽ ഒരു വണ്ടിവന്നു നിന്നു. താഴ് വരകളും മരുഭൂമികളും താണ്ടിയും നാട്ടിന്പുകറങ്ങളെമറിച്ചും നഗരങ്ങളെ തുളച്ചും ദിവസങ്ങളോളം കിതച്ചോടി വണ്ടി. ഇപ്പോൾ ടെര്മിനനസ്സിലെ ബഫറുകളില് മുട്ടി അതു വിശ്രമിച്ചു.\nവണ്ടി നിന്നതോടെ അതിന്റെ വാതിലുകളില്ക്കൂെടിയും ജനലുകളില്ക്കൂ ടിയും മനുഷ്യർ ധൃതിപിടിച്ചു പുറത്തു ചാടാന്തു ടങ്ങി. കരിയും പൊടിയുംപറ്റി കറുത്ത മനുഷ്യർ. ചിരിയും അമ്പരപ്പും മ്ലാനതയും അവരുടെ മുഖത്ത് ഇടകലര്ന്നുന. ഭാഷയോ ആശയങ്ങളോ ഇല്ലാത്ത ഇരമ്പല്. വണ്ടി നിന്നപ്പോൾ അതില്നികന്ന് അടര്ന്നു പോന്ന ആ ജീവിതത്തിന്റെ തുണ്ടുകൾ അതിന്റെ ചലനത്തെയും ശബ്ദത്തെയും ഏറ്റുവാങ്ങിയതുപോലെ; പക്ഷേ ലക്ഷ്യം കിട്ടാത്തതുപോലെ അവർ പ്ലാറ്റ്‌ഫോമിൽ നിന്നു തിളച്ചതേയുള്ളു.”\n… ഇരുപതാം നൂറ്റാണ്ടിന്റെ അവസാനങ്ങളിൽ ദിവസേനയെന്നോണം ഇന്ത്യയുടെ നാട്ടിൽ പുറങ്ങളിൽ നിന്നും തൊഴിൽ രഹിതരായ അനേകർ ബോംബെയെന്ന ഈ വാഗ്ദത്ത ഭൂമിയിലേക്ക് തീവണ്ടി കയറിയെത്തി. അന്നം തേടിയെത്തിയ അവരോരോരുത്തരെയും സ്വീകരിച്ച നഗരം അവർക്കായി വികസിച്ചു. 1927ൽ റെയിൽവേയുടെ വൈദ്യുതീകരണത്തോടെ സബർബൻ ലോക്കൽ ഗതാഗതം തുടങ്ങിയതു മുതൽ ഉപനഗരങ്ങൾ രൂപം കൊണ്ടു. ഇലക്ട്രിക് ട്രെയിനുകളിലെ തുച്ഛ മൂല്യ രണ്ടാം ക്ലാസ് പാസുകൾ മദ്ധ്യവർഗ്ഗക്കാർക്കും അശരണർക്കും ഒരേ പോലെ അനുഗ്രഹമായി. ആൾക്കൂട്ടം പ്ലാറ്റ്ഫോമുകളിൽ നിന്നും ട്രെയിനുകളിലേക്ക് തിളച്ചു കയറി. വിടിയിലും ദാദറിലും അവർ വീണ്ടും പ്ലാറ്റ്ഫോമുകളിലേക്ക് തിരക്കിൽ വെന്തുരുകി ഉതിർന്നു വീണു. പിടഞ്ഞെണീറ്റ് അവിടന്ന് തങ്ങളുടെ ലക്ഷ്യങ്ങളിലേക്ക് കുതിച്ചു. അതിനിടയിലേക്ക് നിത്യേനയെന്നോണം തെക്കുനിന്നും വരുന്ന ഭാഷയറിയാത്ത സണ്ണിമാരും ഹിന്ദി മേഖലയിൽ നിന്നുമെത്തുന്ന ഭോലമാരും പ്ലാറ്റ്ഫോമുകളിൽ നിന്നും വണ്ടികൾക്കുള്ളിലേക്ക് വലിച്ചിഴക്കപ്പെട്ടു. ലോക്കൽ ട്രെയിനിൻറെ നഗരരീതികളറിയാതെ ഉള്ളിൽ കിടന്നുരുണ്ട് തട്ടിക്കളിക്കാൻ വിധിക്കപ്പെട്ടു. ഒടുവിൽ പ്ലാറ്റ് ഫോമിലേക്ക് വലിച്ചെറിയപ്പെട്ടു. വീഴ്ചകളിൽ നിന്നും പാഠങ്ങൾ പഠിച്ചവർ ജയിച്ചു കയറി. തോറ്റവരാകട്ടെ, നിവൃത്തിയില്ലായ്മയിൽ തിരിച്ച് ദീഘദൂര വണ്ടികളിൽ കയറിപ്പറ്റി..\nഞങ്ങളുടെ ഇടയിലേക്ക് സതീശനെന്ന നാട്ടിക എസ് എൻ കോളേജിലെ മറ്റൊരു ക്ലാസ് മേറ്റ് കൂടി എത്തുന്നു. 1988 ജനുവരി ഒന്നാം തിയതി ജയന്തി ജനതയിൽ ദാദർ സ്റ്റേഷനിൽ രാവിലെ4മണിക്ക് അവനെത്തി. കാഞ്ചൂർമാർഗ് റൂം ഇപ്പോൾ കൊള്ളാവുന്നതിലധികം പേരെ ഉൾക്കൊള്ളാണ്ടിരിക്കുന്നു. ആശ്രയം ചോദിച്ചെത്തിയവരോടോന്നും വയ്യെന്ന് പറയാനാവാത്തതിന്റെ പരിണിതഫലം. റൂമിലെ പ്രവൃത്തികൾ വിഭജിക്കപ്പെട്ടു. രാവിലെ നേരത്തെ എഴുന്നേറ്റ് വീട് വൃത്തിയാക്കി രാവിലെ പ്രാതലിനുള്ള ചോറും കറിയും ഉണ്ടാക്കി ശീലമുള്ള സതീശൻ ആ പണികൾ സ്വയം ഏറ്റെടുത്തു. ഉച്ച ഭക്ഷണത്തിന് ഓഫീസിലേക്ക് ചപ്പാത്തി കൊണ്ടു പോകണമെന്നുള്ളവർക്ക് ആ പണിയറിയാവുന്ന മറ്റു ചിലർ മനസ്സില്ലാ മനസ്സോടെ അവ ഏറ്റെടുത്തു. ഇതിലൊന്നിലും താല്പര്യമില്ലാത്ത ചില ഉറങ്ങുന്ന സുന്ദരന്മാർക്ക് പാത്രം കഴുകുന്ന ജോലി അടിച്ചേൽപ്പിക്കപ്പെട്ടു.\nആനന്ദ് റെക്കോർഡിംഗ് സ്റ്റുഡിയോവിൽ ആദ്യത്തെ സൗണ്ട് മിക്സിങ് നടക്കുന്നു. എൻ ചന്ദ്രയുടെ തേസാബ് എന്ന ചിത്രം. മാധുരി ദീക്ഷിതിന്റെ ആദ്യ ഹിറ്റ് ചിത്രം. ശേഖർ കപൂറിന്റെ Mr. ഇന്ത്യയും മറ്റും ഡബ് ചെയ്തത് ആനന്ദിലാണെങ്കിലും ആനന്ദ് റെക്കോർഡിംഗിന്റെ പേരുയർത്തിയ ചിത്രമായിരുന്നു തേസാബ്. തുടർന്ന് ബോംബെയിലെ ഒന്നാം നമ്പർ റീ റെക്കോർഡിംഗ് സ്റ്റുഡിയോ ആയി ആനന്ദ് പേരെടുത്തു. പ്രൊഡ്യുസർമാർ ബുക്കിംഗിനായി ക്യൂ നിന്നു.\nഷൂട്ടിംഗ് ഇല്ലാത്ത ദിവസങ്ങളിൽ ദേവ് സാബ് നവകേതന് പകരം ഇപ്പോൾ ഇരുപ്പ് ആനന്ദിലാണ്. ഒന്നാം നിലയിൽ പ്രൊജക്ടർ റൂം കഴിഞ്ഞു ചെല്ലുന്ന ഭാഗത്ത് ആദ്യത്തെ റൂം ദേവ് സാബിന്റെ. രണ്ടാമത്തേത് എഡിറ്റിംഗ് റൂം. അതിനപ്പുറം ഉള്ള മൂലയിലാണ് അക്കൗണ്ട്സ് റൂം. വേറൊന്നിനും പറ്റാത്തതു കൊണ്ട് അവിടം അക്കൗണ്ട്സ് റൂം ആക്കി. ഞാനും മനോജനുംകൂടെ അവിടെ ഇരുന്നു. അതിനപ്പുറം സർദാർജിയുടെ സൗണ്ട് ട്രാൻസ്ഫെർ റൂം.\nആനന്ദിലെ അക്കൗണ്ട്സ് റൂമിൽ നിന്നുള്ള കാഴ്ച നയനമനോഹരമാണ്. താഴെയുള്ള ഗാർഡനപ്പുറമായി പാലി ഹില്ലിലെ സിഗ് സാഗ് റോഡ്. റോഡരികിലായി ഒരു ഗുൽമോഹർ വൃക്ഷം. അതിന്റെ ചില്ലകൾ അക്കൗണ്ട്സ് റൂമിൻറെ ചില്ലുകളെ തഴുകും. മെയ് മാസത്തിൽ ഒരൊറ്റ ഇലപോലുമില്ലാതെ പൂത്ത്, ചുവന്നു നിൽക്കുന്ന ഗുൽമോഹറിന്റെ മനോഹാരിത അവർണ്ണനീയമാണ്. വൈകുന്നേരങ്ങളിൽ, റോഡിനപ്പുറത്തുള്ള നാരംഗിന്റെ ബംഗ്ലാവിനുമപ്പുറം പടിഞ്ഞാറൻ ചക്രവാളം ചുവക്കുമ്പോൾ പ്രകൃതിയാകെ സിന്ദൂരം പൂശി നിൽക്കുന്ന കാഴ്ച എത്ര കണ്ടാലും മതിവരാറില്ല.\nആനന്ദിലെ ജനറൽ മാനേജർ ദേവ് ആനന്ദിന്റെ ഭാര്യ സഹോദരൻ കേണൽ സിൻഹ ആയിരുന്നു. കൊമ്പൻ മീശക്കാരനായ കേണൽ സാബിനാണ് ആനന്ദ് റെക്കോർഡിംഗിന്റെ നടത്തിപ്പ് ചുമതല. ആർമിയിൽ നിന്നും പിരിഞ്ഞതിനു ശേഷം ദേവ് സാബിൻറെ കൂടെ കൂടിയതാണ്. അറുപത് കഴിഞ്ഞെന്നാലും കാഴ്ചയിലും പ്രവൃത്തിയിലും ഒരു മുപ്പതുകാരൻറെ ചന്തവും ചുറുചുറുക്കുമാണ് മൂപ്പർക്ക്.\nനവകേതനിൽ ചേർന്നതിന്റെ പിറ്റേ ദിവസം തന്നെ മൂപ്പരുമായി ഒന്നുടക്കാനുള്ള അവസരമുണ്ടായി എനിക്ക്. കേണൽ സാബിൻറെ കുറച്ചു വൗച്ചറുകൾ കാഷ്യർ രാമന് കൊടുത്തിരുന്നത് ഒരാഴ്ചയായിട്ടും പാസാക്കി പണം മൂപ്പർക്ക് നൽകിയിരുന്നില്ല. ആ ദേഷ്യം മുഴുവനും തുടക്കക്കാരനായ എന്നോട് തീർക്കാൻ മൂപ്പർ തീരുമാനിക്കുകയായിരുന്നു. രാമേട്ടനും പിഷാരോടി സാറുമില്ലാത്ത അവസരത്തിൽ കയറിവന്ന് പണം വേണമെന്ന് പറഞ്ഞപ്പോൾ, എനിക്ക് നിങ്ങളെ അറിയില്ലെന്നും പണം ചോദിക്കേണ്ടത് കാഷ്യരോടാണ് എന്ന് മുറി ഇംഗ്ളീഷിൽ ഞാൻ മൊഴിഞ്ഞപ്പോൾ, രാമനോടുള്ള ദേഷ്യം എന്നോട് ഇംഗ്ലീഷ് ഭാഷയിലും പിന്നീട് പട്ടാള- സിനിമാ ഭാഷയായ തെറിയിലും തീർത്ത്, കലിയടക്കാൻ മുഷ്ടി ചുരുട്ടി എൻറെ മുമ്പിലുള്ള മേശമേലും ഇടിച്ചു പേടിപ്പിച്ചു പോയി മൂപ്പർ. പിറ്റേന്ന് രാമന്റെ കയ്യിൽ നിന്നും പണം കിട്ടിയപ്പോൾ വന്ന് എനിക്ക് കൈ തന്ന്, “I am so sorry young man..You should becomeaBloody perfect Accountant and yesterday I saw glimpses of it in you” എന്നും പറഞ്ഞു ആശ്വസിപ്പിച്ചാണ് സ്ഥലം വിട്ടത്. ആനന്ദ് റെക്കോർഡിംഗ് തുടങ്ങിയപ്പോൾ മൂപ്പരുടെ കീഴിൽ ദേവ് സാബിന് നൽകേണ്ട വിവരങ്ങൾ അന്നന്ന് തയ്യാറാക്കി നൽകി ഞാൻ മൂപ്പരുടെ ഗുഡ് ബുക്കിൽ സ്ഥലം പിടിച്ചു. മാർച്ച് മാസത്തിൽ ആവശ്യപ്പെടാതെ തന്നെ ശമ്പള വർദ്ധന നടപ്പിലാക്കിത്തന്നത് മൂപ്പരായിരുന്നു.\nസിനിമാക്കാരുടെ ഭാഷാ പ്രയോഗങ്ങളിൽ ‘തെറി’ ക്ക് പ്രത്യേക സ്ഥാനമാണുള്ളത്. പൊതുവെ പഞ്ചാബികൾ അരങ്ങു വാഴുന്ന മേഖലയിൽ അത്തരം “സഹോദരീ, മാതൃ” നാമവിശേഷണങ്ങൾ ഇല്ലാത്ത ഒരു വാചകം പോലും കേൾക്കാൻ കഴിയില്ല. അതിനൊരപവാദം ദേവ് സാബിനെപ്പോലുള്ള ചുരുക്കം പേരെ ഉള്ളൂ. പിഷാരോടി സാറിന്റെ അക്കൗണ്ട്സ് കാബിനിലും അത്തരം ഭാഷാ പ്രയോഗങ്ങൾ പൊതുവെ കേൾക്കാറില്ല.\nഓരോ വ്യവസായത്തിനും അവരുടെതായ ചില ഭാഷകളുണ്ട്, പദ പ്രയോഗങ്ങളുണ്ട്. സിനിമാക്കാരും അതിൽ നിന്നും വ്യത്യസ്ഥരല്ല. പൊതുവെ പതുക്കെ പണിയെടുക്കുന്നവരോട്, “അരേ, കിത്തനാ ഫൂട്ടേജ് ഖാത്തെ ഹോ” എന്നാണ് ചോദിക്കുക. വൈകുന്നേരം പണി നിർത്തുന്നത് “പാക്ക് അപ്” എന്ന് ഉച്ചത്തിൽ പറഞ്ഞാണ്. ഭാര്യയുടെ ഗർഭം ‘പ്രൊഡക്ഷനും’, പ്രസവം ‘റിലീസു’മാണവർക്ക്.\nവിക്ടോറിയ ടെര്മികനസ്സിലെ പ്ലാറ്റ്‌ഫോമുകളിൽ വന്നു നിൽക്കുന്ന വണ്ടികളിൽ നിന്നും പുറത്തിറങ്ങുന്നവരിൽ സിനിമയുടെ മായിക ലോകം മോഹിച്ചെത്തുന്ന ഒരു പിടി ഈയാം പാറ്റകളും ഉണ്ട്. ആർക് ലൈറ്റിന്റെ വെള്ളി വെളിച്ചത്തിലേക്ക് ഭ്രമിച്ച് പറന്നുയരുന്ന അവരിൽ ഭൂരിഭാഗവും ചിറകറ്റു വീണ് പ്രൊഡ്യൂസറുടെ ഓഫീസുകളിലും സിനിമാ ലൊക്കേഷനുകളിലും കയറിയിറങ്ങി ജീവിതം ഹോമിക്കുന്നു. അതിൽ നിന്നും പാഠം പഠിച്ച ചുരുക്കം ചിലർ, ലൈറ്റ് മാൻമാരും, സ്പോട്ട് ബോയ്കളും ആയി യാഥാർത്ഥ്യവുമായി സമരസപ്പെട്ടു മുന്നോട്ടു പോകും. അമിതാഭ് ഹെയർ സ്റ്റൈൽ മന്നൻ ലൈറ്റ്മാനും, മിഥുൻ ചക്രവർത്തി ലുക്കുമായി നടക്കുന്ന സ്പോട്ട് ദാദയും ഈ ഇൻഡസ്ട്രിയുടെ മുഖമുദ്രകളാണ്.\nവേറിട്ട കാഴ്ചകളൊരുക്കി ആൾക്കൂട്ടം പ്രയാണം തുടരുകയാണ്. കാലം എന്റെ ജീവിതത്തിൽ ഒരു രജത രേഖ തീർത്തിരിക്കുന്നു. രേഖയിൽ നിന്നും പരിണമിച്ച് അതൊരു ബിന്ദുവിലേക്ക് കേന്ദ്രീകരിക്കുന്നു…\nPosted by മുരളീധരന് വി പി at 8:38 AM No comments:\nമുംബൈ ബാച്ചിലർ ജീവിതം -Part 8\nഒരു മാസത്തെ നീണ്ട ലീവിനു ശേഷം തിരിച്ച് ബോംബെ ദാദറിലെത്തിയ ഞങ്ങൾക്ക്, ഞങ്ങളെക്കാത്ത് നിൽക്കേണ്ടവർക്കായി അര മണിക്കൂർ കാത്ത് നിൽക്കേണ്ടതായി വന്നു, ഉണരാൻ വൈകിയത്രെ. ആദ്യയാത്രയിലെ ദാദർ സ്റ്റേഷനിലെ കാത്തുനിൽപ്പിൽ നിന്നും വ്യത്യസ്തമായി പരിഭ്രമമില്ലാത്ത കാത്തുനിൽപ്പ്. ഇതിനിടയിൽ കൂട്ടുകാരെല്ലാം കലീനയിലെ പഴയ റൂമിൽ നിന്നും കാഞ്ചൂർമാർഗിലെ പുതിയ റൂമിലേക്ക് മാറിയതിനാൽ അവരെക്കാത്ത് നിൽക്കുകയാല്ലാതെ മാർഗ്ഗമില്ലായിരുന്നു.\nകലീനയിലെ റൂം ഓണർ സുരേഷ് ഞാൻ പോയി പിറ്റേന്ന് തൊട്ട് ദിവസേന പണം തിരികെ കൊടുത്തപ്പോൾ, കേശവനും പുതുമുഖം സുരേഷും ചേർന്ന് കാഞ്ചൂറിലേ റൂം പെട്ടെന്ന് ശരിയാക്കി ഒരാഴ്ചക്കകം മാറി.\nകാഞ്ചൂരിലെ ടാഗോർ നഗർ ആറിലെ പുതിയ റൂം പഴയ റൂമുകളേക്കാൾ മെച്ചമാണ്. പൊതുവെ മദ്ധ്യവർഗ്ഗക്കാർ താമസിക്കുന്ന പ്രദേശമാണ്. നീളത്തിൽ കെട്ടിപ്പൊക്കിയ ലൈൻ മുറികൾക്ക് മേൽക്കൂര ആസ്ബസ്റ്റോസാണ്. ഒറ്റ മുറിച്ചാൾ തന്നെ. എങ്കിലും അടുക്കളക്കും കുളിമുറിക്കുമായി ഒരു മറയുണ്ട്. അഞ്ചു പേരടങ്ങുന്ന ഞങ്ങൾക്ക് തിക്കിത്തിരക്കാതെ താമസിക്കാനുള്ള സൗകര്യമുണ്ട്. കക്കൂസ് പുറത്ത് തന്നെ. ടാഗോർ നഗറിലെ ചാൾ നിവാസികളെല്ലാം ആശ്രയിക്കുന്നത് ഒരറ്റത്തുള്ള പൊതു കക്കൂസ് തന്നെ. അത് കൊണ്ടു തന്നെ അപകർഷതാ ബോധമില്ലാതെ രാവിലെ ബക്കറ്റുമായി പോയി ക്യൂ നിന്ന് കാര്യം കഴിച്ചു പോരാം. മുനിസിപ്പാലിറ്റിക്കാർ ദിവസേന വൃത്തിയാക്കുന്നതു കാരണം മൂക്കു പൊത്താതെ പോയിവരാം.\nടാഗോർ നഗറിലെ ചാളിൽ രണ്ടു റൂം അപ്പുറത്തായി ഒരു മലയാളി കുടുംബം താമസിക്കുന്നുണ്ട്. കണ്ണൂർക്കാരി ചേച്ചിയും മകളും. ഭർത്താവ് ഗൾഫിലാണ്. എതിർ വശത്തായി, രണ്ടു റൂം അപ്പുറത്ത് ഒരു മലയാളി ബാച്ചിലർ റൂമും ഉണ്ട്. ബാക്കിയെല്ലാം മഹാരാഷ്ട്ര്യൻ, ഗുജറാത്തി കുടുംബങ്ങൾ. ഞങ്ങളുടെ റൂമിന്റെ നേരെ എതിർവശത്തായി രണ്ടു റൂമുകൾ കൂട്ടി യോജിപ്പിച്ച് താമസിക്കുന്നത് ഒരു ഗുജറാത്തി കൂട്ടുകുടുംബം. കുടുംബപരമായി കച്ചവടക്കാരാണ്. തൊട്ടയൽപക്കത്ത് ഒരു യുപിക്കാരൻ ഒറ്റത്തടിയൻ.\nനാട്ടിൽ നിന്നും എത്തിയ ക്ഷീണവും മടിയും കാരണം അന്ന് ഓഫീസിൽ പോയില്ല. ഉച്ചക്ക് വി ടിയിൽ പോയി Mackenna's Gold കണ്ടു. ഇന്ത്യൻ ഗ്രിഗറി പെക്കിന്റെ കൂടെ ജോലി ചെയ്യുന്നവൻ ഒറിജിനൽ ഗ്രിഗറിയുടെ അഭിനയം കണ്ട് അത്ഭുതം കൂറി.\nറിലയൻസ് ക്രിക്കറ്റ് ലോക കപ്പ് ഇന്ത്യയിലും പാകിസ്ഥാനിലുമായി തുടങ്ങി. കളിയുള്ള ദിവസങ്ങളിൽ ദേവ് സാബിൻറെ റൂമിൽ പോയി ടി വിയിൽ കളി കണ്ടു.\nആയിടക്കാണ് തൃപ്രയാറുകാരൻ സണ്ണി നാട്ടിൽ നിന്നും എത്തിയത്. വർത്തമാനത്തിൽ സണ്ണി സൂപ്പറാണ്, തനി നാടൻ. ഗണേശൻ നാട്ടിൽ പോയ സമയത്ത്, നാട്ടിൽ അത്യാവശ്യം വയറിംഗ് ജോലിയുമായി കഴിഞ്ഞിരുന്ന സണ്ണിക്ക് ബോംബെക്ക് പോരുവാനൊരു മോഹം തോന്നി ഗണേശനെ കണ്ട് കാര്യം അവതരിപ്പിച്ചു. നാട്ടിലെ ജോലികൊണ്ട് ആരും മൂപ്പരെ വിലമതിക്കുന്നില്ല. ഗണേശന്റെ ഒഴിവുകഴിവുകളൊന്നും സണ്ണിയുടെ നിശ്ചയദാർഢ്യത്തിനു മുമ്പിൽ വിലപ്പോയില്ല. ഒടുവിൽ ഗണേശൻ സമ്മതിച്ചു, അങ്ങിനെയാണ് തൽക്കാലം ഞങ്ങളുടെ റൂമിലേക്ക് മൂപ്പരെത്തിയത്. പത്താം ക്ലാസും ഇലക്ട്രീഷ്യൻ കോഴ്സ് സർട്ടിഫിക്കറ്റുമാണ് മൂപ്പരുടെ യോഗ്യത. ഇടക്കിടക്ക് അതിഥിയായെത്തുന്ന ഗണേശനേയും, സണ്ണിയെയും കൂടി ഉൾക്കൊള്ളാൻ ഞങ്ങളുടെ റൂമിന് സ്ഥലമില്ല. അത് കൊണ്ട് തൽക്കാലം ഒരാഴ്ചക്ക് റൂമിൽ കൂടെ കൂട്ടുവാൻ സമ്മതിക്കേണ്ടി വന്നു. താമസിയാതെ ഷഹാദിൽ മലയാളികൾ താമസിക്കുന്ന ഒരു പപ്പട നിർമ്മാണ കമ്പനിയിലെ തൊഴിലാളികളുടെ കൂടെ സണ്ണിക്കും താമസം ശരിയാക്കി ഗണേശൻ. ഒരാഴ്ച്ചക്കകം കാഞ്ചൂർ മാർഗിലെ ഒരു ഫാക്ടറിയിൽ ജോലി കണ്ടെത്തിയെങ്കിലും ഭാഷ പ്രശ്നവും, അദ്ധ്വാന ഭാരവും മൂലം അത് വേണ്ടെന്ന് വെച്ച് ഷഹാദിൽ തന്നെ ഒരു ജോലിയും സംഘടിപ്പിച്ചു.\nഅങ്ങിനെ ഒരാഴ്ച കൊണ്ട് അത്യാവശ്യം ഹിന്ദിയും മറ്റും പഠിപ്പിച്ചു ഞങ്ങൾ ഒരു തിങ്കളാഴ്ച രാവിലെ സണ്ണിയെ ഷഹാദിലേക്ക് യാത്രയാക്കി. ഞങ്ങൾക്കൊക്കെ ജോലിക്ക് പോകേണ്ടതിനാലും, ഒരാഴ്ചക്കിടയിൽ ലോക്കൽ ട്രെയിൻ യാത്ര ഒന്ന് രണ്ടു പ്രാവശ്യം അനുഭവിപ്പിച്ച ധൈര്യത്തിനാലും സണ്ണിയെ ഷഹാദിലേക്ക് ഒറ്റക്ക് പറഞ്ഞയക്കാൻ തീരുമാനിക്കുകയായിരുന്നു. പൊതുവെ ധൈര്യശാലിയായ സണ്ണിക്ക് ഒറ്റക്ക് പോകാൻ പേടിയൊന്നും ഇല്ല. സ്ലോ വണ്ടികൾ മാത്രം നിർത്തുന്ന കാഞ്ചൂർ മാർഗിൽ നിന്നും ആദ്യം സ്ലോ വണ്ടിയിൽ താനെ വരെ പോയി അവിടെ നിന്നും നാലാം നമ്പർ പ്ലാറ്റ് ഫോമിലെത്തി ടിറ്റ്-വാല, അസംഗാവ്, കസാറ എന്നീ സ്ഥലങ്ങളിലേക്ക് പോകുന്ന വണ്ടികളിലൊന്നിൽ കയറി ഷഹാദ് എന്ന സ്റ്റേഷനിൽ ഇറങ്ങണം എന്നൊക്ക പറഞ്ഞു മനസ്സിലാക്കിക്കൊടുത്തു, സണ്ണി ആ പേരുകളൊക്കെ എഴുതിയെടുക്കുകയും ചെയ്തു. രാവിലെ 8 മണിക്ക് മൂപ്പർ കാഞ്ചൂർമാർഗിലെ സ്റ്റേഷനിൽ നിന്നും താനെ വണ്ടി കയറുന്നത് ഞങ്ങൾ ഒന്ന് രണ്ടു പേർ കണ്ടതുമാണ്. അന്ന് വൈകീട്ട് മറ്റൊരാളുടെ മേൽ കൂട്ടി മുട്ടാതെ കിടന്നുറങ്ങാമെന്ന ആശ്വാസത്തിൽ വൈകീട്ട് വീട്ടിലെത്തിയപ്പോൾ സണ്ണി റൂമിൽ തന്നെ ഇരിക്കുന്നത് കണ്ട് ഞങ്ങളോരോരുത്തരുമായി ഞെട്ടി. സണ്ണി തൻറെ ലോക്കൽ ട്രെയിൻ യാത്രയുടെ ആദ്യ പാഠം ഞങ്ങൾക്കായി വിശദമായി വിവരിച്ചു തന്നു.\n"ഒരു മലയാളി തെണ്ടി, അവൻ കാരണാണ് എനിക്ക് ഷഹാഡിലിക്ക് പൂവാൻ പറ്റാഞ്ഞത്".. സണ്ണിയുടെ വാക്കുകളിൽ, ഞങ്ങളൊഴിച്ച്, ബോംബെയിലുള്ള സകല മലയാളികളോടുമുള്ള ദേഷ്യവും പുച്ഛവും നിറഞ്ഞു നിന്നു. “അവനെങ്ങാനും എന്റെ കയ്യില് കിട്ട്യാല്ണ്ടല്ലോ.. ഹൂം..” എന്നും പറഞ്ഞു ആഞ്ഞു ചവിട്ടി ഉള്ളിലേക്ക് പോയി ഒരു ഗ്ളാസ് ചുക്കുവെള്ളം കുടിച്ച് തിരിച്ചുവന്ന് അൽപ്പം ശാന്തനായി സണ്ണി ആ കഥ പറഞ്ഞു...\n“ഒന്നും പറയണ്ട ന്റെ ഷ്ടാ... താനെ സ്റ്റേഷനില് നാലാമത്തെ പ്ലാറ്റ്ഫോമില് ഞാൻ ചെന്ന് നോക്ക്യപ്പോ, ആകെ തെരക്ക്.. നോക്യപ്പോ, തൊട്ട് മുമ്പില് കയ്യില് മംഗളം പിടിച്ച് ദാ നിക്കണൂ ഒരു തെണ്ടി. അവനോട് ഞാൻ ചോദിച്ചൂ, ഈ ടിറ്റ്-വാല വണ്ടി എവട്യാ വരാ? അപ്പോ അവൻ പറഞ്ഞൂ, ഈ വരണത് 8.52 ന്റെ ടിറ്റ്-വാല വണ്ഡ്യാന്ന്. ഹായ്.. ഒന്നൂല്യങ്കിലും അവൻ ഒരു മലയാളിയല്ലേ.. അവൻ പറയണത് ശരിയാവുംന്ന് കര്തി ഞാൻ. അവന്റെ കൂടെ ഞാനും കേറി.. നോക്യപ്പോ മുടിഞ്ഞ തെരക്ക്.. പിന്നെ അവനെ കണ്ട് ല്യ.. നേരം കൊറേ കഴിഞ്ഞിട്ടും നിങ്ങള് പറയണ കല്യാണോ.. ഷഹാഡോ ഒന്നും വന്ന് ല്യ.. എടക്ക് ചെല സ്റ്റേഷനില് ആൾക്കാരൊക്ക എറങ്ങ്ണൂ, വേറെ അത്രേം ആൾക്കാര് ചാടിക്കേറ്ണൂ .. ഒരു സൈഡില് ഒതുങ്ങി നിന്ന നമ്മെളെ ഇട്ട് ആൾക്കാര് പന്ത് കളിക്കന്നെ.. തെരക്ക് കൊറയണൂ, കൂട്ണൂ. നോക്യപ്പോ, ഘാട്കോപ്പറും കുർളഎം ഒക്കെ മൂന്നും നാലും വട്ടം വന്നു. അവസാനം ഒരു രണ്ടു മൂന്ന് മണിക്കൂറ് കഴിഞ്ഞിട്ടും ആ സ്റ്റേഷനൊന്നും ഞാൻ കണ്ട് ല്യ.. പിന്നെ ഭാഗ്യത്തിന് തെരക്ക് ഇത്ത് രി കൊറഞ്ഞപ്പോ, കാഞ്ചൂർ മാർഗ് കണ്ടപ്പോ ഞാൻ ചാടി എറങ്ങി, ദാ ഇവടെ വന്നിരുന്നു.”\n“ഒരു കാര്യം ഞാൻ പഠിച്ചൂ .. മലയാളിയോട് ഒരു സഹായം ചോദിക്കരുത്.. തെക്കോട്ട് വഴി ചോദിച്ചാ അവൻ വടക്കോട്ട് വിടും എന്ന് പ്പോ മനസ്സിലായി.”\nതെറ്റ് മംഗളം വായനക്കാരനായ പാവം മലയാളിയുടെയോ സണ്ണിയുടേതോ ആയിരുന്നില്ല. ഇരുതല മൂരികളായ ലോക്കൽ ട്രെയിനുകൾ പൊതുവെ അറിയപ്പെടുന്നത് അവയുടെ ലക്ഷ്യസ്ഥാനത്തേക്കാൾ അവ വരുന്ന സ്ഥലം അടയാളപ്പെടുത്തിയാണ് എന്നതിനാലാണ്. താനെയിലെ നാലും അഞ്ചും പ്ലാറ്റ്‌ഫോമുകൾ ഒറ്റ പ്ലാറ്റ്‌ഫോമിന്റെ ഇടതും വലതുമായാണ്. താനെ സ്റ്റേഷനിലെ നാലാം പ്ലാറ്റ് ഫോമിൽ കല്യാൺ ഭാഗത്തേക്കുള്ള ട്രെയിനുകൾ വന്ന് ടിറ്റ്-വാല പോലുള്ള ലക്ഷ്യ സ്ഥാനത്തേക്ക് പോകും. തൊട്ടപ്പുറത്തെ അഞ്ചാം പ്ലാറ്റ് ഫോമിൽ നിന്നും, ടിറ്റ്-വാല ഭാഗങ്ങളിൽ നിന്നും വരുന്ന വണ്ടികൾ ബോംബെ വിടി യിലേക്ക് പോകും. താനെയിലെ നാലും അഞ്ചും പ്ലാറ്റ്‌ഫോമുകൾ കൂടിച്ചേർന്നിടത്തേക്ക് ഇറങ്ങിയ സണ്ണി, തൻറെ നേരെ കണ്ട മലയാളിയോട് ടിറ്റ്-വാല വണ്ടിയെപ്പറ്റി അന്വേഷിച്ചപ്പോൾ, അയാൾ അപ്പോൾ അഞ്ചാം പ്ലാറ്റ് ഫോമിൽ ടിറ്റ്-വാലയിൽ നിന്നും വരുന്ന ബോംബെ വിടിക്ക് പോകുന്ന ടിറ്റ്-വാല വണ്ടിയെപ്പറ്റി പറഞ്ഞു കൊടുത്തു. സണ്ണി നാലിൽ നിന്നും ടിറ്റ്-വാലയിലേക്ക് കയറേണ്ടതിനു പകരം അഞ്ചിൽ നിന്നും ടിറ്റ്-വാലയിൽ നിന്നും വരുന്ന വണ്ടിയിൽ വി ടി യിലേക്ക് കയറി. സണ്ണി കയറിയ ലോക്കൽ ട്രെയിൻ താനെയിൽ നിന്നും വി ടി യിലും പിന്നീട് തിരിച്ചു സ്ലോ ആയി താനെയിലേക്കും അവിടെ നിന്നും വീണ്ടും വി ടിയിലേക്കും പല തവണ ഓടി...\nഓരോ നഗരത്തിനും ഉണ്ട് ഇത്തരം പ്രത്യേകതകൾ. ബോംബെയിൽ എത്തുന്ന ഓരോ മറുനാട്ടുകാരനും നിത്യേന ഇത്തരം അനേകം പാഠങ്ങൾ പഠിച്ചു കൊണ്ടിരിക്കുന്നു. പഠിച്ചവരാകട്ടെ, കന്നിയാത്രക്കാരുടെ ഇത്തരം അബദ്ധങ്ങളിൽ രസം കൊണ്ട് ചിരിച്ചു മണ്ണു കപ്പുന്നു.\nഇപ്പോൾ സണ്ണിയും ഞങ്ങളുടെ കൂടെ കൂട്ടച്ചിരിയിൽ കൂടി… “പാവം ശവി, അവനെ ഞാൻ വെർതെ ശപിച്ചു..”\nമലയാളികൾ തൽക്കാലം സണ്ണിയുടെ ശാപത്തിൽ നിന്നും മുക്തരായി.\nPosted by മുരളീധരന് വി പി at 11:26 AM No comments:\nമുംബൈ ബാച്ചിലർ ജീവിതം- Part 7\nമനോരഥമേറിയ എനിക്കു മുമ്പിൽ നിറങ്ങളും മുഖങ്ങളൂം പിടിതരാതെ പുറകോട്ട് പാഞ്ഞു കൊണ്ടിരുന്നു. ബോംബെ നഗരത്തിലെ തീവണ്ടി യാത്രയുടെ പുറം കാഴ്ചകൾക്ക് നിറം ഒന്നു മാത്രം. ആസ്ബസ്റ്റോസിന്റെ നരച്ച നിറം. ആസ്ബ്സ്റ്റോസ് മേഞ്ഞ കൂരകളുടെ, ചാളുകളുടെ ഇടയിലൂടെയൊഴുകുന്ന ഓടകളിലൂടെ കറുത്ത നരച്ച വെള്ളം ഒഴുകിക്കൊണ്ടിരുന്നു. ബോംബെയിലുള്ള എല്ലാ അഴുക്കു ചാലുകളിലൂടെയും, അവ ചെന്നു ചേരുന്ന വലിയ ഗട്ടർ നദികളിലൂടെയും നിറഭേദമില്ലാതെ അവ വർളിയിലേയും ബാന്ദ്രയിലേയും കടലിടുക്കുകളിലേക്ക് ഒഴുകിയെത്തുന്നു. ബോംബെയുടെ ചൗപ്പാട്ടികളിലും നമുക്ക് കളിക്കാൻ ഇത്തരം നരച്ച വെള്ളം തന്നെ.\nജയന്തി ജനത നഗരം പിന്നിട്ട്, താനെ ക്രീക്കും മുംബ്രാ മലനിരക്കളെയും കടന്ന് ദിവയിലെ കണ്ടലുകൾക്കിടയിലുള്ള വാറ്റിന്റെയും വാഷിന്റെയും ഗന്ധങ്ങളും പേറി കുതിച്ചു. കാഴ്ചകൾ ഒരോന്നായി ശമിച്ചു കൊണ്ടിരുന്നു, കൺ പോളകൾക്ക് കനം വെച്ചു.\nഗണേശൻ വന്ന് വിളിച്ചപ്പോഴാണ് വണ്ടി കല്യാണിലെത്തിയതറിഞ്ഞത്. ബോംബെയിൽ ഗണേശൻ എന്റെ പൂര്‍വ്വഗാമിയാണ്. എനിക്ക് മുമ്പേ നഗരത്തെ അറിഞ്ഞവൻ. എനിക്ക് ഈ നഗരത്തിലേക്ക് അന്നം തേടിയെത്താൻ പ്രേരണയായവൻ. അവന്റെ കുടുംബം മൂന്ന് പതിറ്റാണ്ടായി ബോംബെ നഗരത്തിലേക്ക് കുടിയേറിയിട്ട്. അച്ഛനുമൊപ്പം എത്തിയ അമ്മ. കുടിയേറ്റക്കാരുടെ രംഗഭൂമിയായ ഉൽഹാസ് നഗറിലെ ഒന്നാം നമ്പർ ക്യാമ്പ് സ്ഥിതി ചെയ്യുന്ന ഷഹാഡിലെ ഒരു ബാരക്കിൽ ഭർത്താവിനെ വേർപിരിയേണ്ടി വന്ന ഒരവസ്ഥയിൽ കൂടപ്പിറപ്പുകളെക്കൂട്ടി ജീവിതം കരുപ്പിടിപ്പിച്ചവർ. ബോംബെയിലുള്ള അമ്മയിൽ നിന്നും വേർപിരിഞ്ഞ് തൃപ്രയാറിലെ അമ്മമ്മയോടൊപ്പം വിദ്യാഭ്യാസകാലം മുമ്പോട്ട് നീക്കുമ്പോൾ തന്നെ അവനെ സംബന്ധിച്ചിടത്തോളം ബോംബെയെ അവൻ മനസാ വരിച്ചു കഴിഞ്ഞിരുന്നു. ഹിന്ദി സിനിമകളേയും സിനിമാഗാനങ്ങളെയും നെഞ്ചിലേറ്റി ക്ലാസിലെ ഇടവേളകളിൽ, പിൻ ബഞ്ചിൽ തലേന്ന് കണ്ട സിനിമയിലെ ഡലലോഗുകളും, റേഡിയോയിൽ കേട്ട ഗാനങ്ങളും ക്ളാസിലെ സഹപാഠികൾക്കായി യഥേഷ്ടം പുനരാവിഷ്കരിച്ചിരുന്ന മൂവർ സംഘത്തെ നയിച്ചിരുന്നതവനായിരുന്നു. ഫസ്റ്റ് ക്ലാസോടെ കോളേജിൽ ചേർന്ന ഗണേശൻ എനിക്ക് ആരാധ്യനായത് പെട്ടെന്നായിരുന്നു. കണ്ണട വെച്ച് ക്ലാസിലെത്തിയിരുന്ന അപൂർവ്വം ഗ്ളാമർ നായകരിലൊരാളായിരുന്നു അവൻ. എവരെയും ആകർഷിക്കുന്ന വ്യക്ത്വിത്വത്താലും സംഭാഷണ ചാതുരികൊണ്ടും ക്ലാസിലെ ഭൂരിഭാഗവും അവന്റെ മിത്രങ്ങളായിക്കഴിഞ്ഞിരുന്നു. എന്റെ ബോംബെ ജീവിതത്തിലെ മറ്റൊരു വഴികാട്ടിയും തണൽ മരവും.\nബി കോം ബിരുദധാരികളായി ബോംബെയിൽ എത്തിയ ഞങ്ങളിൽ ഞാനായിരുന്നല്ലോ ആദ്യം ജോലി കണ്ടെത്തിയത്. അവനാകട്ടെ അതിനു ശേഷം എന്നെത്തേടിയെത്തിയ ബോംബെ ഓയിൽ മില്ലിലെ ജോലിയുമായി ഒരു വർഷക്കാലത്തോളം മുമ്പോട്ടു പോയി. അക്കൗണ്ട്സ് ജോലിയിലേക്കുള്ള വാതിലുകൾ കണ്ടെത്താൻ വിഷമിച്ച നാളുകളിൽ നവകേതന്റെ ഓഡിറ്റർ ജസൂജയുടെ ഓഫീസിൽ അവനൊരു ജോലി സംഘടിപ്പിച്ചു. ഓഡിറ്റ് സ്റ്റാഫ് ആയി കണക്കുകൾ ചെക്ക് ചെയ്യാനായി വിവിധ കമ്പനികളിലേക്ക് പോകണം. "Auditor isawatchdog, notabloodhound" എന്ന വചനം മനസ്സിൽ ധ്യാനിച്ച് , ശമ്പളത്തിലെ സാമ്പത്തികം നോക്കാതെ ജോലിക്ക് ചേർന്നു. ആഴ്ചകൾ നീണ്ടു നിൽക്കുന്ന ഓഡിറ്റിംഗിനായി പൂനെ പോലുള്ള നഗരങ്ങളിലേക്ക് പലപ്പോഴും പോകെണ്ടി വരും. യാത്രകളും വീട് വിട്ടുള്ള പൊറുതിയും അവനിഷ്ടമാണ്, അവനു ഇഷ്ടപ്പെട്ട ജോലി കിട്ടിയ സന്തോഷം. മലയാളിയായ കൈമളും അവിടെ പാർട്ട്ണർ ആയി ഉണ്ട്. ജോലിയിലെ ആദ്യനാളുകളിൽ പിഷാരോടി സാറുമായി സൈദ്ധാന്തികമായ തർക്കങ്ങളിൽ ഏർപ്പെടുമ്പോൾ പലപ്പോഴും എന്റെ ശബ്ദം ക്രമാതീതമായി ഉയരുമ്പോൾ കൈമൾ എന്നെ ഉപദേശിക്കുമായിരുന്നു. അദ്ദേഹത്തിന്റെ പ്രായത്തെ നീ ബഹുമാനിക്കണം. മറുത്തൊന്നും പറയാതെ ആ ഉപദേശം ഉൾക്കൊണ്ട് പ്രവർത്തിക്കുമ്പോഴും അറിയാതെ വീണ്ടും എന്റെ ശബ്ദം ഉയർന്നിരുന്നെന്ന് ഞാനറിഞ്ഞത് ഗണേശൻ അന്ന് യാത്രക്കിടയിൽ വീണ്ടും കൈമൾക്ക് വേണ്ടി ഉപദേശിച്ചപ്പോളാണ്.\nജയന്തി നഗരങ്ങളിൽ നിന്നും നഗരങ്ങളിലേക്ക് ഓടിക്കൊണ്ടിരുന്നു. ഞങ്ങൾ തൈരു സാതം, വറവു സാതം എന്നിങ്ങനെയുള്ള പാഥേയങ്ങളിൽ വിശപ്പടക്കി. മഴ കഴിഞ്ഞ കാലത്തുള്ള പുറം കാഴ്ചകൾ മനോഹരമാണ്. ആന്ധ്രയിലെ നോക്കെത്താ ദൂരം വരെ നീണ്ടുകിടക്കുന്ന സമതലഭൂമിയിൽ സൂര്യകാന്തിയുടെ മഞ്ഞപ്പട്ടുടുത്തുകിടക്കുന്ന കന്യകമാർ ഞങ്ങളെ വീണ്ടും മനോരഥത്തിലേക്ക് കൈപിടിച്ചാനയിച്ചു.\nരാത്രിയിലെ താളാത്മകമായ സുഖനിദ്രക്കുശേഷം, മൂന്നാം ദിവസം രാവിലെ ഞങ്ങൾ തൃശൂരിലിറങ്ങി. ആദ്യ യാത്രയിൽ സ്വീകരിക്കാനായി ഗണേശനെക്കാത്ത് ആളുണ്ടായിരുന്നു. ഞാനാകട്ടെ ഒറ്റക്ക് കെ എസ് ആർ ടി സി വഴി പെരിന്തൽമണ്ണക്കും തിരിച്ചു. നാട്ടിൽ ഓട്ടൊ ഓടിത്തുടങ്ങിയിരിക്കുന്നു.\nകണ്ണനിവാസിലെത്തി. മുത്തശ്ശി ഉമ്മറത്ത് കാത്തിരിക്കുന്നു. യാത്രാക്ഷീണമകറ്റാൻ ഒരു തേച്ചു കുളി, നാലുകെട്ടിലെ കുളത്തിൽ മുങ്ങിക്കുളി. അടുക്കളയിലെ കൂട്ടിൽ വെളിച്ചെണ്ണ സ്ഥാനം തെറ്റാതിരിക്കുന്നു. തോർത്തു മുണ്ട് ഉമ്മറത്തെ അയക്കോലിൽ. സോപ്പ് കുളക്കടവിൽ . ഒന്നരക്കൊല്ലത്തിനു ശേഷവും രീതികൾക്ക് മാറ്റമില്ല. കുളം നിറഞ്ഞു കിടക്കുന്നു. തിരുമ്പു് കല്ലിൽ കാൽ വെള്ളത്തിലിട്ട് കുറച്ചു നേരം അങ്ങിനെയിരുന്നു.\nകുളത്തിൽ തെളിഞ്ഞ നീലാകാശത്ത് പോയ് മറയുന്ന പാണ്ടിമേഘങ്ങൾ ഇടക്കും തലക്കുമായി ഓരോ തുള്ളികൾ തളിക്കുന്നു, അവ വീഴുന്നിടത്ത് വെള്ളം വൃത്തങ്ങൾ തീർക്കുന്നു, കാഴ്ചകളെ അലോസരപ്പെടുത്തുന്നു. കാലിൽ പരൽമീനുകൾ വന്ന് ചളിയും ചെകിളയും കൊത്തിത്തിന്നുന്നു. അപ്പോൾ കാഴ്ചകൾ വീണ്ടും മറ്റൊരു ജലരാശിയിൽ തെളിയുകയായി, കുളത്തിൽ മുങ്ങാങ്കുഴിയിട്ട് ഒളിച്ചു കളിച്ച കാലം. വൈകീട്ട് അഞ്ചു മണിക്കു തുടങ്ങുന്ന കസർത്തുകൾ അച്ഛന്റെ ചൂരൽ കണ്ട് അവസാനിപ്പിക്കുന്ന കാലം.\nഇന്ന് അച്ഛന്റെ അടി പേടിക്കാതെ കുളിച്ചു കയറി. അന്നത്ത ദിനം, ബാല്യകാലസുഹൃത്ത് വിജയനുമൊത്ത്2വർഷത്തെ വിശേഷങ്ങൾ പറഞ്ഞു തീർക്കാനായി മാറ്റി വെച്ചു. നാലുകെട്ടിലെ തെക്കിണിമുകളിൽ ഞങ്ങൾ വീണ്ടും, പുലരുവോളം പറഞ്ഞുതീരാത്ത വിശേഷങ്ങളുമായി ഒത്തു കൂടി. മുത്തശ്ശിക്കഥകൾ കേട്ട് ഉറങ്ങിയിരുന്ന ബാല്യത്തിൽ നിന്നും കഥകൾ പറഞ്ഞുറക്കമൊഴിക്കുന്ന വാല്യക്കാരിലേക്ക് ഞങ്ങൾ വളർന്നിരിക്കുന്നു. അതെ ഞങ്ങളോടൊപ്പം ഞങ്ങളുടെ തലമുറയും വളർന്നു വരുന്നു.\nഗണേശനോട് പറഞ്ഞുറപ്പിച്ച പ്രകാരം മൂന്നം നാൾ തൃപ്രയാറിലേക്ക്. അവിടെ നിന്നും എസ് എൻ പുരത്ത് വിനയന്റെ വീട്ടിലെക്ക് സന്ദർശനം. പിറ്റേന്ന് ആലത്തൂരിൽ കേശവന്റെ വീട്ടിലേക്ക്. തിരിച്ച് വീണ്ടും ഓണത്തിനും മുമ്പ് ചെറുകരക്ക്.\nശോഭ പ്രീഡിഗ്രി കഴിഞ്ഞ് ഒലിങ്കരയിലുള്ള ELCERA യിൽ ജോലിക്കു കയറിയിരിക്കുന്നു. നാട്ടിലെ കുറെ ചെറുപ്പകാർക്ക് അവിടെ ജോലി കിട്ടിയിട്ടൂണ്ട്. രാജമന്ദിരത്തിലെ ഉഷയും കൂടെയുണ്ട്. വരുന്ന വഴിക്ക്പത്തായപ്പുരയിൽ നളിനിയോപ്പോളെ വർഷങ്ങൾക്ക് ശേഷം കണ്ടു. രഘു ബി എസ് സി ഒരു പേപ്പർ എഴുതിയെടുക്കാനായി ഇരിക്കുന്നു. മിനി ബി എസ് സി കഴിഞ്ഞു എം എസ് സിക്ക് ചേരാനായി ശ്രമം. കുട്ടൻ അമ്പാടിയിൽ സ്ഥിരം. കണ്ടിട്ട് കുറെ നാളായിരിക്കുന്നു.\nനാലു വർഷത്തിനു ശേഷം ഓണം നാട്ടിൽ. മഴയൊഴിയാത്ത ഓണത്തിന്റെ പൊലിമക്ക് മങ്ങലേറ്റിരിക്കുന്നു. കിഴക്കെ പത്തായപ്പുരയിലെ രമേശേട്ടന്റെ മകൻ മനോജിനെ കണ്ടു. മനോജുമായി നാട്ടു വിശേഷങ്ങളും, അതിലേറെ ലോക വിശേഷങ്ങളും സംസാരിച്ചിരുന്നു. അന്ന് ഞാൻ കുറിചുവെച്ച അഭിപ്രായം, സംഭാഷണ പ്രിയൻ, പ്രായത്തിലും പക്വതയുള്ള വ്യക്തിത്വം എന്നായിരുന്നു. ഒരു ബോർഡ് ചെസ്സ് കളിച്ചു.\nനാട്ടിലെത്തി ആദ്യത്തെ സിനിമ, പത്മരാജന്റെ തൂവാനത്തുമ്പികൾ കണ്ടു. മലയാള സിനിമകൾ കാണാൻ നാട്ടിലെത്തണമെന്ന അവസ്ഥയിൽ കഴിയുന്നത്ര കാണുക എന്നതാണ് അന്നത്തെ രീതി.\nവീണ്ടും തൃപ്രയാറിലേക്കെത്തി, തേവരെക്കണ്ട്, ഗണേശന്റെ കൂടെ ഗിരീശനെ കാണായി പോയി. ഗിരീശൻ മെഡിക്കൽ റെപ്. മുൻകാല ദിനങ്ങളുടെ അയവിറക്കലിനു ശേഷം അവനെ ജോലിക്ക് വിട്ട് ഞങ്ങൾ ഏത്തായിൽ ക്ലാസ്മേറ്റ് അശോകന്റെ വീട്ടിലേക്കെത്തി. എം. കോം. മുഴുമിക്കാതെ നടക്കുന്നു. വഞ്ചിയിൽ അവന്റെ വീട്ടിലേക്ക് കടത്ത് കടന്ന്, കടപ്പുറത്തുകാരുടെ മീനും കൂട്ടിയൊരു ഊണ് തരാക്കി, പ്രദീപിനെത്തേടി അഞ്ചാം കല്ലിൽ. കണ്ണപ്പനെക്കൊണ്ടും ഗിരീശനെക്കൊണ്ടും പാട്ടുകൾ പാടി കേൾപ്പിച്ച്, രാത്രി മറ്റൊരു സിനിമ കൂടെ കണ്ടു, ഋതുഭേദം.\nഋതുക്കൾ മാറുന്നു. ഞാൻ തിരുവേഗ്ഗപ്പുറയിലും, ഞാങ്ങാട്ടിരിയിലും, വട്ടേനാട്ടും തിരിച്ച് വീണ്ടും തൃപ്രയാറും കറങ്ങിയപ്പോഴെക്കും ലീവവസാനിച്ചു. വീണ്ടുമൊരു കാഴ്ചക്കായി ചുരുങ്ങിയത് ഒരു വർഷം. എല്ലാവരോടും യാത്ര പറഞ്ഞിറങ്ങി വീണ്ടും ജയന്തിയിൽ ഗണേശനുമൊത്ത് ബോംബെക്ക് വണ്ടി കയറി.\nയാത്രയിൽ പണം കൊടുത്തു കുപ്പിവെള്ളം വാങ്ങാൻ കിട്ടുന്നതിനും മുമ്പുള്ള കാലഘട്ടം. വഴിയിലെ സ്റ്റേഷനുകളിൽ നിന്ന് അതാത് നാട്ടിലെ നദീജല സംഭരണികളിൽ നിന്നും എത്തുന്ന പൈപ് വെളളത്തിൽ ദാഹം മാറ്റിയിരുന്ന കാലം. ജലത്തിൻ്റെ ഇഷ്ടമില്ലാത്ത രുചിഭേദങ്ങൾ. അവയെ മറികടക്കാൻ ഞങ്ങൾ ചെറുനാരങ്ങകളും ഉപ്പും കൈയ്യിൽ കരുതി. രണ്ടാം ദിനം ഉച്ചക്ക് ഊണ് കഴിഞ്ഞു വെള്ളം കുടിക്കാൻ നേരം ഉപ്പ് കഴിഞ്ഞപ്പോൾ ഗുണ്ടക്കലിൽ ഗണേശൻ സ്റ്റേഷനിലെ കാന്റീൻ നോക്കിപ്പുറപ്പെട്ടിറങ്ങി. നിമിഷങ്ങൾക്കകം വണ്ടി നീങ്ങിത്തുടങ്ങി. ബോഗികൾ തമ്മിൽ പരസ്പരം ബന്ധിക്കാത്ത അക്കാലത്ത് മറ്റൊരു ബോഗിയിൽ കയറി ഇവിടേക്ക് വരാനും നിവൃത്തിയില്ല. വണ്ടിക്ക് ഇപ്പോൾ വേഗം വെച്ചിരിക്കുന്നു. അവൻ ജയന്തിയിൽ കയറിയോ, അതോ വണ്ടി പോയതറിയാതെ ഗുണ്ടക്കലിലെ കാന്റീനിൽ ഉപ്പിന് വേണ്ടി നിൽക്കുന്നുണ്ടാവുമോ? ആകെ വിഷമിച്ചിരുന്ന എന്നെ കൂടെയുള്ളവർ ആശ്വസിപ്പിച്ചു. അടുത്ത അരമണിക്കൂറിനുള്ളിൽ ഗുണ്ടക്കലിൽ നിന്ന് ബോംബെക്ക് വേറെയും വണ്ടിയുണ്ട്. അതിൽ കയറിപ്പോരാം. കല്യാണിൽ കാത്ത് നിന്നാൽ മതി. പക്ഷെ നാളെ വെളുക്കും വരെ അന്യോന്യം ഒരു വിവരവും അറിയാതെ എങ്ങിനെ ഇരിക്കും. ആലോചിച്ച് ഒരെത്തും പിടിയുമില്ലാതായപ്പോൾ ഉറക്കം എന്നെ സാന്ത്വനപ്പെടുത്തി. അര മണിക്കൂറിനു ശേഷം ഏതോ ഒരു സ്റ്റേഷനു മുമ്പായി സിഗ്നലില്ലാതെ കിടന്നപ്പോൾ ഗണേശൻ വീണ്ടും എൻറെ മുമ്പിൽ പ്രത്യക്ഷപ്പെട്ടു. ഭാഗ്യത്തിന് പിന്നിലെ ബോഗിയിൽ ഓടിക്കയറിയ അവൻ, ബോഗികൾക്ക് മുകളിലൂടെ ചാടിക്കടന്നു എന്നെ വിവരം ധരിപ്പിക്കാൻ വിദഗ്ദ്ധനായ ഒരുത്തനെ കണ്ടെത്തി വിലപേശുന്നതിനിടയിലാണ് വണ്ടി സിഗ്നലിലെത്തി നിന്നതത്രെ. ഞങ്ങൾ വീണ്ടും യാത്രയുടെ ബാലപാഠങ്ങൾ പഠിച്ചു കൊണ്ടിരുന്നു.\nഅവയുടെ നേർക്കാഴ്ചയൊരുക്കാനായി വണ്ടി വീണ്ടും ബോംബെ ലക്ഷ്യമാക്കി കുതിച്ചു പാഞ്ഞു...\nമുംബൈ ബാച്ചിലർ ജീവിതം- Part 6\nഇന്ത്യയിൽ കമ്പ്യൂട്ടറിന്റെ ഉദയം കുറിച്ച നാളുകൾ. കാശുള്ളവരിൽ പലരും, ഇല്ലാത്തവർ കടമെടുത്തും, മക്കളെ കമ്പ്യൂട്ടർ കോഴ്സ് പഠിക്കാൻ ചേർത്തു.\nപിഷാരടി സാറിന്റെ മകൻ വിനോദ് കമ്പ്യൂട്ടർ പഠനം കഴിഞ്ഞ് സ്വന്തമായി കമ്പ്യൂട്ടർ ബിസിനസിലേക്ക് കാലെടുത്തു വെക്കുന്ന കാലം. ഞാനാകട്ടെ പരമ്പരാഗത വിദ്യാഭ്യാസവുമായി കമ്പ്യൂട്ടറിന്റെ എ ബി സി ഡി പോലും അറിയാത്ത അധകൃതനും. പിഷാരടി സാർ മൂപ്പരുടെ വർളി ആദർശ് നഗറിലുള്ള വീട്ടിൽ വെച്ച് സമുദായത്തിലെ യുവാക്കൾക്കായി ഏറ്റവും അടിസ്ഥാനപരമായ കമ്പ്യൂട്ടർ പരിജ്ഞാനം നൽകാനായി ഒരു ക്ലാസ് സംഘടിപ്പിച്ചു. അതിൽ ഞാനും പങ്കാളിയായി. കമ്പ്യൂട്ടറിനെ കുറിച്ചുള്ള പ്രാഥമിക പരിജ്ഞാനം, വേഡ് സ്റ്റാർ, ലോട്ടസ് എന്നീ പാക്കേജുകൾ എന്നിവ പഠിപ്പിച്ചു. പഠനം കഴിഞ്ഞു വിനോദ് നടത്തിയ പരീക്ഷയിൽ വിജയിച്ചവർക്കെല്ലാം സർട്ടിഫിക്കറ്റുകളും നൽകി. മുമ്പോട്ടുള്ള യാത്രയിൽ ടൈപ്പിംഗ് Higher കൂടാതെ മറ്റൊരു Additional Qualification കൂടി. ജീവിതത്തിൽ മുന്നേറാമെന്നുള്ളൊരു പ്രത്യാശ കൈവന്നതു പോലെ.\nപുതുതായി തുടങ്ങിയ ആനന്ദ് റെക്കോർഡിംഗിൽ കമ്പ്യൂട്ടർ വേണമെന്ന് സുനിൽ ആനന്ദിന് ആഗ്രഹം. വിദേശത്തു നിന്നും എം ബി എ കഴിഞ്ഞു വന്ന സുനിലിനു പാശ്ചാത്യ സംസ്കാരത്തോടും പുതിയ സാങ്കേതിക വിദ്യകളോടും പൊതുവെ അഭിനിവേശമുണ്ട്.. കമ്പ്യൂട്ടർ അക്കൗണ്ട്സിൽ എങ്ങിനെ ഉപയോഗിക്കാം എന്നൊന്നും വലിയ പിടിപാടില്ല. അങ്ങിനെയാണ് ഞങ്ങളെല്ലാവരും കൂടെ ഒരു കമ്പ്യൂട്ടർ ഡെമോൺസ്‌ട്രേഷൻ കാണാൻ പോയത്. കമ്പ്യൂട്ടറിന് 80000 രൂപയാണ് വില. അന്നത്തെ മൂല്യം വെച്ച് നോക്കുമ്പോൾ താങ്ങാനാവാത്ത വില. ലോൺ സംഘടിപ്പിച്ചു തരാമെന്ന് അവർ പറയുന്നു. ദേവ് ആനന്ദിനെ കണ്ട് കാര്യങ്ങൾ ധരിപ്പിച്ചെങ്കിലും കുറച്ച് കൂടി സാവകാശമെടുത്ത് കാര്യങ്ങൾ മനസ്സിലാക്കി വാങ്ങിയാൽ മതിയെന്ന് പറഞ്ഞു.\nആനന്ദ് റെക്കോർഡിംഗിൽ മിക്സിങ് സ്റുഡിയോക്കു വേണ്ട പല എക്വിപ്മെന്റ്‌സും എത്താൻ വൈകുന്നു. ബാങ്കിന്റെ നൂലാമാലകൾ കുരുക്കഴിക്കാൻ പാട് പെടുന്നു. ആനന്ദിൽ ദൈനം ദിന അക്കൗണ്ടിംഗ് കാര്യങ്ങൾ നോക്കാനായി വെച്ചിരുന്ന കല്ലങ്കര രാമചന്ദ്രൻ സി എ പഠിക്കാനായി നാട്ടിലേക്ക് മടങ്ങിയപ്പോൾ മനോജ് എന്ന പുതുമുഖത്തെ വെച്ചു.\nശശി നാട്ടിൽ നിന്നും 1987 ഏപ്രിൽ 14 നു രാവിലെ ജയന്തി ജനതയിൽ ദാദറിൽ എത്തി. കാക്കാനായി തലേ രാത്രി തന്നെ ദാദർ സ്റ്റേഷനിലെത്തി, റൂമിൽ ആകെയുള്ള ടേബിൾ ഫാൻ നാലു പേർക്കും കാറ്റെത്തിച്ചു തരാൻ പാട് പെട്ടു. ഏറ്റവും കൂടുതൽ കാറ്റ് ആവശ്യമുള്ള കേശവൻ ഏറ്റവും നടുക്ക് സ്ഥലം പിടിച്ചു. റൂം ഓണറായ ഞാനും വിനയനും ഏറ്റവും അറ്റത്തു കട്ടിലിന്മേലും. പുതിയ റൂമിൽ കിടന്നുറങ്ങതിലും സുഖത്തിൽ പ്ലാറ്റ് ഫോമിലെ കൂറ്റൻ Storm ഫാൻ നൽകിയ പ്രചണ്ഡമാരുതനു കീഴെ സുഖ നിദ്ര തരാക്കി.\nതൽക്കാലം റൂമിൽ ഒരാൾ കൂടിയതൊന്നും സുരേഷ് ദാദ അറിഞ്ഞില്ലെന്ന് തോന്നുന്നു. എല്ലാവരും ഒരുമിച്ച് ഒരിക്കലും മൂപ്പരുടെ കണ്ണിൽ പെടാതെ നോക്കണം എന്ന് ഞങ്ങൾ ഒരു തീരുമാനം എടുത്തിരുന്നു. രാമേട്ടന്റെ കുടുംബം നാട്ടിൽ പോയത് കാരണം ഞങ്ങളുടെ വിരേചനാവശ്യങ്ങൾ തൽക്കാലം അവിടെയാക്കി.\nഡെപ്പോസിറ്റ് മുഴുവൻ തീർത്ത് കൊടുത്തതു കാരണം ഇപ്പോൾ മൂപ്പർക്ക് ഞങ്ങളോട് ഒരു മമതയൊക്കെയുണ്ട്. കാരണം മഴക്കാലമായാൽ തുടങ്ങാനിരിക്കുന്ന മൂപ്പരുടെ പുതിയ ബിസിനെസ്സിനുള്ള മൂലധനം നൽകിയത് ഞങ്ങളാണല്ലോ. അന്ന് വൈകീട്ട് റൂമിൽ വന്ന സെബാസ്റ്റ്യൻ സുരേഷിൻറെ ചരിത്രം ഞങ്ങൾക്ക് വിവരിച്ചു തന്നു. സുരേഷിന് നിലവിൽ രണ്ടു ഭാര്യമാരുണ്ട്. രണ്ടു പേരും താമസം കൂടെ തന്നെ. രണ്ടാൾക്കും താഴത്തെ നിലയിൽ വെവ്വേറെ മുറികൾ. വെപ്പും കുടിയും രണ്ട്. തന്റെ രണ്ടാം ഭാര്യയെ തൽക്കാലം മുകളിലത്തെ നിലയിലെക്ക് തട്ടിയാണ് ഞങ്ങൾക്കുള്ള റൂമൊരുക്കിത്തന്നത്. അതു കാരണം മുകളിലത്തെ മുറിയിൽ താമസിക്കുന്ന സെബാസ്റ്റ്യന് മുകളിലത്തെ വരാന്തയിലാണ് ഇപ്പോൾ അന്തിയുറക്കം. ഏത് ദാദമാർക്കും ഇത്തരം ചില ദൗർബല്യങ്ങൾ കാണുമെന്ന് ഞങ്ങൾ പഠിച്ച മറ്റൊരു പാഠം. ആദ്യ ഭാര്യയിൽ മൂന്ന് കുട്ടികൾ. നാട്ടിൽ നിന്നും അച്ഛനമ്മമാരുടെ അനുഗ്രഹത്തോടെ പാണിഗ്രഹണം ചെയ്ത് കൊണ്ടുവന്നവൾ. കാഴ്ചയിൽ കറുത്ത്, മൂന്ന് പെറ്റു എന്ന് ഇപ്പോഴും പറയിക്കാത്ത ഒരു എണ്ണമൈലി. മക്കൾ എപ്പോഴും മുറ്റത്ത് മണ്ണിൽ കുരങ്ങനുമായി കളിക്കുന്നുണ്ടാവും.\nരണ്ടാമത്തയാൾ അൽപ സ്വല്പം പരിഷ്കാരിയായ ഒരു മറാഠിപെൺകൊടി. അവൾക്കുമുണ്ട് മക്കൾ രണ്ടാളുകൾ. അവളുടെ മക്കളെ പുറത്തേക്കൊന്നും കളിക്കാൻ വിടില്ല, മൂത്ത കുട്ടി സ്‌കൂളിൽ പോകുന്നുമുണ്ട്. ജീവിതത്തിലാദ്യമായിട്ടാണ് ഒരു ദാദയെ നേരിൽ കാണുന്നതും അടുത്തിടപഴകുന്നതും. സെബാസ്റ്റ്യനോട് ചോദിച്ചു ദാദ ഞങ്ങളെപ്പറ്റിയൊക്കെ മനസ്സിലാക്കിയിരിക്കുന്നു. എല്ലാവരും വിദ്യാ സമ്പന്നരാണെന്നും, ഞാൻ ദേവ് ആനന്ദിന്റെ കൂടെയാണ് ജോലി ചെയ്യുന്നതെന്നും, ദേവ് സാബുമായി അടുത്ത ബന്ധമുള്ളയാളുമാണെന്നും മനസ്സിലാക്കിയിട്ടുണ്ട്. അതായിരിക്കണം എന്നോടുള്ള മമതക്കും വിധേയത്വത്തിനും കാരണം. ദാദയോടോ, ഭാര്യമാരോടോ, കുട്ടികളോടോ ഒന്നും ആരും ഒരലോഗ്യത്തിനും പോകരുതെന്ന് കർശന നിർദ്ദേശം എല്ലാവർക്കും നൽകി.\nബോംബെയിൽ എത്തി ആദ്യത്തെ പിക്നിക്, പിഷാരോടിമാരുടെ കൂടെ. ജീവിതത്തിലാദ്യമായിട്ടാണ് ഇത്തരത്തിലൊരു പിക്നിക്കിൽ പങ്കെടുക്കുന്നത്. ആരെ മിൽക്ക് കോളനി, അക്‌സാ ബീച്ച് എന്നിവിടങ്ങളിലേക്ക്. ദാദറിൽ നിന്നും രണ്ടു ബസ് ആൾക്കാരുണ്ടായിരുന്നു. ആരെ മിൽക്ക് കോളനിയിലെ പിക്നിക് സ്പോട് ആദ്യത്തെ ഇടം. എപ്രിലിൽ നാലുപുറവും മഞ്ഞണിഞ്ഞു നിൽക്കുന്ന കർണ്ണികാരങ്ങൾക്കു താഴെ ഒഴിഞ്ഞൊരു മൈതാനം, അവിടെയായിരുന്നു സ്പോർട്ട്സ് പ്ലാൻ ചെയ്തിരുന്നത്. കമലാവതി ടീച്ചർ ഞങ്ങളെ പരിചയപ്പെട്ടു. നയിക്കുന്നത് ആർ പി ഉണ്ണിയേട്ടനും, രഘുവേട്ടനും ഒക്കെയാണ്. ടീച്ചർ എല്ലാത്തിനും മുന്നിലുണ്ട്. അജിത്ത്, കുർള രാമചന്ദ്രൻ, സോമൻ എന്നിവർക്കാണ് സ്പോർട്സിന്റെ ചുമതല. പൂത്തുലഞ്ഞു നിൽക്കുന്ന മഞ്ഞണിപ്പൂവുകളുടെ സൗന്ദര്യം ആസ്വദിച്ചു നിന്ന ഞങ്ങൾ ചെറു വാല്യക്കാരുടെ ഗ്രൂപ്പിനെ കമലാവതി ടീച്ചർ എന്തോ പറഞ്ഞു കളിയാക്കി. ബോംബെയിലുള്ള പല ബന്ധുക്കളെയും അടുത്തു പരിചയപ്പെട്ടു.\nജൂൺ മാസമെത്തി, മഴക്കാലമെത്തി, നീണ്ട ഒരിടവേളക്കു ശേഷം ശോഭയുടെ കത്തെത്തി. ശശി പാസായിരിക്കുന്നു. വേഴാമ്പലുകൾ ആനന്ദ നൃത്തം ചവിട്ടി. പാനപാത്രം നിറഞ്ഞൊഴുകി.\nഇപ്പൊൾ ഞങ്ങളുടെ വീട്ടുമുറ്റം ഒരു വാറ്റു ശാലയായി പരിണമിച്ചിരിക്കുന്നു. ശർക്കര ചേർത്ത വാഷിൻറെ മണം അന്തരീക്ഷത്തിലാകെ നിറഞ്ഞു നിന്നു.\nരാവിലെ വെള്ളം വരുന്ന5മണി മുതൽ വീടുണരുകയായി, ഫാക്ടറിയുണരുകയായി. ആദ്യം വെളളം പിടിക്കാനുള്ള അവകാശം ഞങ്ങൾക്കാണ്. 10 മിനിട്ടിനകം ഞങ്ങളുടെ ഡ്രം നിറയും. പിന്നെ ദാദയുടെ വീട്ടിലേക്ക്. അതു കഴിഞ്ഞാൽ അഞ്ചരയാവുമ്പോഴേക്ക് വാറ്റ് തുടങ്ങുകയായി. റബ്ബർ ട്യൂബ്കളിൽ നിറക്കുന്ന വാറ്റ് ചാരായം പിന്നീട് കന്നാസുകളിലും മറ്റും പകർന്ന് വിവിധ വാഹകർ വഴി തലച്ചുമടായി പുറത്തേക്ക് പൊയ്‌ക്കൊണ്ടിരിക്കും. ഒമ്പത് മണിയാവുമ്പോഴേക്കും ഉത്പാദനപ്രക്രിയയും വിപണനവും വിറ്റു വരവും അവസാനിപ്പിച്ചിരിക്കും. അപ്പോഴേക്കും എല്ലാവരുടെയും കുളി കഴിയുന്ന ഞങ്ങൾക്ക് വീണ്ടും ഡ്രം നിറക്കാൻ അവസരവും ദാദ അറിഞ്ഞനുവദിച്ചിരുന്നു.\nനേരത്തെ വന്ന മഴ ജൂലൈ മാസത്തിലൊന്ന് മാറി നിന്നു. ജൂലൈ മാസം കഴിഞ്ഞു, ആഗസ്റ്റ് എത്തി. മഴ വീണ്ടും കനത്തു. ശശിക്ക് ജോലി കിട്ടി, ആദ്യ ശമ്പളം കിട്ടി. ഫാക്റ്ററിയിൽ ബിസിനസ് തകൃതിയായി നടക്കുന്നു ബിസിനന്റിന്റെ ലാഭം, പണത്തിന്റെ പുളപ്പ് ദാദയുടെ ഒരോ പ്രവൃത്തിയിലും പ്രകടമാണ്. ഞങ്ങളുടെ കാര്യത്തിലൊന്നും ഒട്ടും ശ്രദ്ധയില്ല, അല്ലെങ്കിൽ അതിനൊന്നും സമയമില്ല. ഡെപോസിറ്റ് തിരിച്ച് വാങ്ങി വേറോരിടം കണ്ടെത്താനുള്ള പറ്റിയ സമയമാണ്. ഒന്ന് മുട്ടിയാലോ എന്ന് മനസ്സ് പറഞ്ഞു. അങ്ങിനെ രണ്ടും കൽപ്പിച്ച് ഒരു ദിവസം രാവിലെ ഒറ്റക്ക് കിട്ടിയപ്പോൾ, വാടക കൊടുത്തുകൊണ്ട് പറഞ്ഞു, ഞങ്ങൾക്ക് വേറൊരു സൗകര്യങ്ങളുള്ള നല്ലൊരു റൂം ശരിയായിട്ടുണ്ട്. ഒരു മാസത്തിനകം റൂം മാറാം. ഡെപോസിറ്റ് കിട്ടിയാൽ നന്നായിരുന്നു.\n“അരേ, യെ തോ മെ തും കോ ബോൽനെ വാലാ ഥാ. മുഝെ അപ്ന ധന്താ ബഡാനെ കെ ലിയെ ജഗഹ് ചാഹിയെ. വൊ റൂം മെ ഭീ മെ ധന്താ ശുരൂ കർനെ വാല ഹെ. ബോലോ, കബ് ഖാലി കരോഗെ?\nഎത് ദാദമാർക്കും കാര്യങ്ങൾ നേരെ ചൊവ്വെ മുഖത്തു നോക്കിപ്പറയുന്നവരെ ബഹുമാനമാണെന്ന് മനസ്സിലായി. ഒട്ടും സംശയിച്ചില്ല. “അഗല മഹിന എക് താരിഖ് കോ”.\nപറഞ്ഞു കഴിഞ്ഞപ്പോഴാണ് ഓർത്തത്, ഈശ്വര, എങ്ങോട്ടു പോവും. ഒന്നാം തിയതി ഒഴിയാമെന്ന് വാക്കും കൊടുത്തു പോയി. ഇനി പിന്മാറാൻ യാതൊരു നിവൃത്തിയുമില്ല. ദാദമാർക്ക് കൊടുത്ത വാക്കുകളിൽ പിന്മാറ്റങ്ങൾ കേട്ടറിവില്ല.\nവൈകീട്ട് റൂമിൽ അത്താഴച്ചർച്ചയിൽ എല്ലാവരോടും എങ്ങിനെയെങ്കിങ്കിലും, എവിടെയെങ്കിലും ഒരു റൂം അന്വേഷിക്കുവാൻ ആജ്ഞ നൽകി. ആയിടക്കാണ് കേശവന്റെ കമ്പനിയിൽ വരുന്ന പി എഫ് കൺസൾട്ടന്റിന് ഒരു റൂം കാഞ്ചൂർമാർഗിൽ ഉണ്ടെന്നും അവിടത്തെ വാടകക്കാർ ഒഴിയുകയാണെന്നും അതിന് പുതിയ വാടകക്കാരെ നോക്കുന്നുണ്ടെന്നും അറിയാൻ കഴിഞ്ഞത്. അക്കാര്യത്തിൽ ഒന്ന് കാര്യമായി ശ്രമിക്കാൻ കേശവനെ ചട്ടം കെട്ടി. ഇതിനിടയിൽ സുരേന്ദ്രൻ ഒത്തുപോകാനാവതെ പതുക്കെ സ്ഥലം കാലിയാക്കി.\nഇക്കുറി ഓണം സെപ്തംബർ ആദ്യമാണ്.. നാട്ടിൽ പോയി വന്നിട്ട് ഒന്നര കൊല്ലം കഴിഞ്ഞു. ഓണത്തിന് വരാമെന്ന് അമ്മക്ക് വാക്കു കൊടുത്തതാണ്. ഗണേശൻ നാട്ടിൽ നിന്നും വന്നിട്ട് മൂന്ന് കൊല്ലം കഴിഞ്ഞു. അവനെന്തായാലും നാട്ടിൽ പോവാൻ തീരുമാനിച്ചിട്ടുണ്ട്. കൂടെ എന്നെയും വിളിച്ചു. ഞാനും സമ്മതിച്ചു. അങ്ങിനെ ആഗസ്റ്റ് അവസാനത്തെക്ക് ഒരുമിച്ച് ടിക്കറ്റ് ബുക്ക് ചെയ്തു.\nപോകുന്നതിനു മുമ്പ് പുതിയ റൂം കണ്ടെത്തണം, ഡെപോസിറ്റ് കൊടുക്കണം, ദാദയിൽ നിന്നും ഡെപ്പോസിറ്റ് തിരിച്ചു വാങ്ങണം. ആഗസ്റ്റ് 29 നു മുമ്പ് ഇതെല്ലാം നടക്കുമോ? വാ കീറിയ ദൈവം ഇതിനുമൊരു വഴി കാണിച്ചു തരാതിരിക്കില്ല, എന്ന് സമാധാനിച്ചു.\nസമാജത്തിന്റെ വാർഷിക പൊതുയോഗം ആഗസ്റ്റ്9ഞായറാഴ്ച മാട്ടുംഗ പോദ്ദാർ കോളേജിലെ സ്ഥിരം വേദിയിൽ. ഇത്തവണ ഒരു പ്രത്യേകതയുണ്ട്. സമാജത്തിന്റെ ആദ്യ തിരഞ്ഞെടുപ്പാണ്. പ്രസിഡണ്ട്, സെക്രട്ടറി പദങ്ങളിലേക്ക് നോമിനേഷനുകൾ വന്നിട്ടുണ്ട്, അതും ഒന്ന് രണ്ട് ചെറുപ്പക്കാരിൽ നിന്ന്. ഇന്നേ വരെ സമാജം പരിപാടികൾക്കൊന്നും കാര്യമായി പങ്കെടുക്കാത്ത രണ്ടു പേർ നേതൃ നിരയിലെക്ക് കടന്ന് വരാൻ തയ്യാറായത് ഔദ്യോകിക പക്ഷത്തെ ആകെ അങ്കലാപ്പില്ലാക്കിയിട്ടുണ്ടെന്നാണറിഞ്ഞത്. ഒരു വോട്ടെടുപ്പ് വേണ്ടി വന്നാൽ, വോട്ടുകൾ അങ്ങോട്ട് മറിഞ്ഞാൽ എന്താവും സ്ഥിതി. അതു കൊണ്ട് അവരും സ്താനാർഥികളെ നിർത്തി നോമിനേഷനുകൾ സമർപ്പിച്ചു. പക്ഷെ മലപോലെ വന്നത് എലി പോലെ പോയി എന്ന ചൊല്ലിനെ അന്വർത്ഥമാക്കിക്കൊണ്ട് ആ രണ്ടു പേരും അന്നേ ദിവസം മീറ്റിംഗിനേ വന്നില്ല. ശ്രീ പി എം പിഷാരോടി എന്ന അപ്പുമ്മാൻ പ്രസിഡണ്ട് ആയി വീണ്ടും തിരഞ്ഞെടുക്കപ്പെട്ടു. പ്രഥമ സെക്രട്ടറി ശ്രീ ആർ പി ഉണ്ണിയേട്ടൻ സ്ഥാനം ഒഴിഞ്ഞു, ആർ പി രഘു പുതിയ സെക്രട്ടറിയായി സ്ഥാനമേറ്റു അതേ വരെ സമാജം പ്രവർത്തനങ്ങളിലേക്ക് കടന്നു വരാതിരുന്ന എ പി വാസുദേവൻ വൈസ് പ്രസിഡണ്ടായി. ട്രഷറർ സ്ഥാനത്തിനു മാറ്റമില്ല, പി എ പിഷാരോടി തന്നെ. എം പി നാരായണനും പി ബി രാമനാഥനുമായിരുന്നു നോമിനേഷൻ കൊടുത്ത ആ രണ്ടു ചെറുപ്പക്കാർ.\nഅടുത്ത ദിവസം ദേവ് സാബിനെക്കണ്ട് സെപ്തംബറിലെ ലീവ് ശരിയാക്കി. എം കോം പരീക്ഷക്കാണ് പോകുന്നതെന്ന് കള്ളം പറഞ്ഞു. ആരോടും പ്രത്യേക മമതയൊന്നുമില്ലാത്ത ദേവ് സാബിന് പഠിക്കുന്നവരെ ഇഷ്ടമാണ്. അതായിരുന്നു ആ കള്ളത്തരത്തിനു പിന്നിൽ. അല്ലാതെ ഒരു മാസം നീണ്ടു നിൽക്കുന്ന ലീവ് കിട്ടാൻ വേറെ വഴികളില്ല. പാർട്ട് ടൈം ഓഫീസ്, ആരതിയിലും പറഞ്ഞുറപ്പിച്ചു. അവിടെ നിന്നും തൽക്കാലം കുറച്ച് അഡ്വാൻസും തരപ്പെടുത്തി.\nനാട്ടിലേക്ക് വെറും കൈയോടെ ചെല്ലാൻ പറ്റില്ല. ഓണമാണ്. വേണ്ടപ്പെട്ടവർക്കൊക്കെ ഓണപ്പുടവ കൊടുക്കണം. കഴിഞ്ഞ തവണ പോയപ്പോൾ ഒന്നും കൊണ്ടു പോയിരുന്നില്ല. ഇത്തവണ സ്ഥിതിയതല്ല. പാർട്ട് ടൈം അടക്കം രണ്ട് ജോലിയുണ്ട്. തരക്കേടില്ലാത്ത ശമ്പളമുണ്ട്. ഒറ്റക്ക് റൂമെടുത്ത് നാലഞ്ചു പേരെ കൂടെത്താമസിപ്പിക്കുന്നുണ്ട്. അമ്മക്കും മുത്തശ്ശിക്കും, ശോഭക്കും എന്തായാലും വേണം. ശിന്നക്കുട്ടി അമ്മായിയും കണ്ണനിവാസിലുണ്ടാവും. പിന്നെ പഠിപ്പിച്ച് വലുതാക്കിയ അമ്മിണിയോപ്പോൾക്കും രാഘവമ്മാവനും കൊടുക്കണം. പ്ലാക്കാട്ട് വളപ്പിലെ വാൽസല്യ നിധിയായ മുത്തശ്ശിയെ മറക്കരുത്. ദേവി കല്യാണം കഴിഞ്ഞ് കുട്ടിയായിരിക്കുന്നു. അവളുടെ കുട്ടിയെ ആദ്യമായി കാണുകയാണ്. പിന്നെയുമുണ്ട് മോഹങ്ങൾ ചിലതൊക്കെ. അതൊക്കെ മനസ്സിലൊതുക്കി.\nനാട്ടിലേക്ക് പോകാനുള്ള ദിനം അടുത്തെത്തി. ഓഫീസിൽ പണികളെല്ലാം ഒരു വിധം തീർത്തു. വലിയ സന്തോഷത്തോടെ ഒഴിഞ്ഞു പോകാൻ അനുവാദം തന്ന സുരേഷ് ദാദയിൽ നിന്നും പിന്നീട് ചലനങ്ങൾ ഒന്നുമില്ല. മുറ്റത്തെ ബിസിനസിൽ വലിയ കുറവൊന്നും കാണുന്നില്ല.\nഅന്ന് ഗണേശ് ചതുർത്ഥിയായിരുന്നു. ഓഫീസ് മുടക്കം. എല്ലാവരും റൂമിലുണ്ട്. മുറ്റത്തെ തിരക്കൊഴിഞ്ഞപ്പോൾ രാവിലെത്തന്നെ ദാദയെ കണ്ട് കാര്യങ്ങൾ വീണ്ടും ഓർമ്മിപ്പിച്ചു. ഒരു ധൈര്യത്തിന് കൂടെ കേശവനെയും കൂട്ടി. ആലത്തൂർ എസ് എൻ കോളേജിലെ എസ് എഫ് ഐയുടെ ചെയർമാൻ ആയും യൂയൂസി(University Union Councilor) ആയും രണ്ടു വർഷം ജയിച്ചയാളാണ് കേശവൻ. ഒന്നും രണ്ടും പറയേണ്ടി വന്നാൽ, സംരക്ഷിക്കാനൊരാളു വേണ്ടേ.\nഉഭയചർച്ചകൾക്കൊടുവിൽ ഒരാഴ്ചക്കകം പണം തിരിച്ച് നൽകാമെന്നേറ്റു. ഒന്നാം തിയതി മുതൽ ദിവസേന ആയിരവും രണ്ടായിരവും വെച്ച് തിരിച്ചു തരും. സെപ്തംബറിലെ വാടക ഒഴിവാക്കിത്തന്നു. ഞാൻ നാട്ടിൽ പോകുന്ന കാരണം പണം കേശവന് കൊടുത്താൽ മതിയെന്ന് ഏർപ്പാടാക്കി, കേശവനെ ദാദക്ക് പരിചയപ്പെടുത്തിക്കൊടുത്തു. ഇനി റൂം നേരെയാക്കേണ്ടത് കേശവന്റെ കൂടെ കടമയാണ്. അത് ഏകദേശം ശരിയാവുന്ന മട്ടുണ്ട്. പക്ഷെ, കൂടെ കേശവന്റെ കൂടെ ജോലി ചെയ്യുന്ന ഓച്ചിറക്കാരൻ സുരേഷുമുണ്ടാവും. സുരേഷിന്റെ നേതൃത്വത്തിലാണ് റൂം ശരിയാവുന്നത്. തൽക്കാലം മൂപ്പരെക്കൂടെ കൂട്ടുകയല്ലാതെ മറ്റു പോം വഴികളില്ല.\nനാട്ടിലേക്കുള്ള ഷോപ്പിംഗ് ഇനിയും ബാക്കി. ശശിയെയും കൂട്ടി പോയി അവയൊക്കെ വാങ്ങി വന്നു. തൃപ്രയാറിലെ രാമചന്ദ്രനു ഒരു ഷർട്ടും രാജേശ്വരിക്ക് മഞ്ഞ നിറത്തിലുള്ള ഒരു സൽവാർ കമ്മീസും വാങ്ങി. വൈകീട്ട് എല്ലാവരും കൂടെ ജുഹൂ ബീച്ചിലേക്ക് പോയി. മടക്കം, സാന്താക്രൂസിലുള്ള കുട്ടേട്ടനെയും(വി സി പിഷാരോടി) രാജലക്ഷ്മി ഓപ്പോളെയും സന്ദർശിച്ചു. സിപ്ളയിലെ ഉയർന്ന തസ്തികയിലിരിക്കുമ്പോഴും വലിയവന്റെ തലക്കനമില്ലാത്ത വ്യക്തിത്വം, പെരുമാറ്റം. നമ്മെ നോവിക്കുന്ന ഒരു വാക്കു പോലും ഉതിരാത്ത സംഭാഷണ ശൈലി. ആ വലിയ മനുഷ്യനിൽ നിന്നും പലതും പഠിക്കേണ്ടിയിരിക്കുന്നു. മനസ്സു കൊണ്ട് നമിച്ചു പോയി. ഇപ്പോഴും കുട്ടിക്കാലത്ത് രാജലക്ഷ്മിയോപ്പോൾ കൊൽക്കത്തയിൽ നിന്നും കൊണ്ടുവന്നിരുന്ന രസഗുളയുടെ മാധുര്യമൂറുന്ന സ്വാദ് എന്റെ നാവിലുണ്ട്.\nനാളെ വീണ്ടും ഒന്നര വർഷത്തിനു ശേഷം നാട്ടിലേക്ക്. നാട്ടിലെക്കു കൊടുക്കാൻ വാങ്ങിയ തുണിത്തരങ്ങൾ എല്ലാവരെയും കാണിച്ചു. രാത്രിയിലെ അത്താഴച്ചർച്ചയിൽ അർത്ഥം വെച്ചവരെന്നെ കളിയാക്കി. ഈയിടെയായി മനസ്സ് വേണ്ടാത്തതെന്തോക്കെയോ ആഗ്രഹിച്ചു പോകുന്നു.\nഉച്ചക്ക് മൂന്നരക്ക് ജയന്തി ജനത വിടി സ്റ്റേഷനിൽ നിന്നും വിട്ടു. മനോരഥം തീവണ്ടിയേക്കാൾ വേഗത്തിൽ പിറകോട്ട് സഞ്ചരിച്ചു. തിരിച്ചും. ശൈശവം, ബാല്യം, കൗമാരം എന്നിവ കടന്ന് യൗവനത്തിലേക്ക് അതിവേഗത്തിൽ യാത്ര ചെയ്തു. ആ യാത്രയിലിലെ ഓരോ ഇടവേളകളിലും കണ്ടുമുട്ടിയ മുഖങ്ങൾ.. വെളുപ്പിൽ നിന്നും ഹരിതത്തിലേക്കും, ശോണത്തിലേക്കും, പീതത്തിലേക്കും അത് പരിണമിച്ച് കൊണ്ടിരുന്നു.\nജീവിതത്തിലെ കഴ്ചകൾ മാറി മറിയുകയാണ്, മുഖങ്ങളുടെ ഛായകൾ മാറുന്നു.\nമാറ്റങ്ങൾക്കായി കൊതിച്ച നാളുകൾ..\nPosted by മുരളീധരന് വി പി at 11:58 AM No comments:


പ്ലസ്‌വണ് ആദ്യ അലോട്ട്‌മെന്റ് ജൂണ് 12ന് | Keralabhooshanam.com | Breaking News, Latest News, Kerala, India and World news\nBy web desk on 01/06/2018 Comments Off on പ്ലസ്‌വണ് ആദ്യ അലോട്ട്‌മെന്റ് ജൂണ് 12ന്\nമലപ്പുറം: സംസ്ഥാനത്തെ പ്ലസ്‌വണ് പ്രവേശനത്തിനുള്ള ആദ്യ അലോട്ട്‌മെന്റ് 12ന് നടക്കും. സി.ബി.എസ്.ഇ വിദ്യാര്‍ഥികള്‍ക്കായി അപേക്ഷാ തിയതി ഒരുദിവസം അധികം അനുവദിച്ചിരുന്നെങ്കിലും ഇത് അലോട്ട്‌മെന്റ് നടപടികളെ ബാധിക്കില്ലെന്നാണ് ഹയര്‍സെക്കന്‍ഡറി ഡിപാര്‍ട്ട്‌മെന്റ് പറയുന്നത്.\nആദ്യ അലോട്ട്‌മെന്റിന്റെ മുന്നോടിയായുള്ള ട്രയല് അലോട്ട്‌മെന്റ് ജൂണ് അഞ്ചിന് നടക്കും. ഇതിനുശേഷം വിദ്യാര്‍ഥികള്‍ക്ക് ഒപ്ഷന് മാറ്റുന്നതിനുള്ള അവസരമുണ്ടാകും. ഇതിന്റെ അടിസ്ഥാനത്തിലാവും 12ന് ആദ്യഅലോട്ട്‌മെന്റ്. തുടര്‍ന്ന് രണ്ടുദിവസം സ്‌കൂളുകളില് അഡ്മിഷന് നേടാന് സമയം അനുവധിക്കും.\nഈ ഘട്ടത്തില് ആദ്യഒപ്ഷന് ലഭിച്ചവര് സ്ഥിര പ്രവേശനവും മറ്റുഒപ്ഷനുകള് ലഭിച്ചവര് സ്ഥിരപ്രവേശനമോ താല്‍ക്കാലിക പ്രവേശനമോ നേടണം. 20നാണ് മുഖ്യഅലോട്ട്‌മെന്റ് അവസാനിക്കുക. തുടര്‍ന്ന് 21ന് ഈ വര്‍ഷത്തെ പ്ലസ് വണ് ക്ലാസുകള് ആരംഭിക്കും. ഏകജാലക നടപടിക്രമങ്ങള് വൈകിയതിനെ തുടര്‍ന്ന് കഴിഞ്ഞവര്‍ഷം ഏറെ വൈകിയാണ് ക്ലാസുകള് ആരംഭിച്ചത്. ഇത് ആവര്‍ത്തിക്കാതിരിക്കാന് തുടക്കം മുതലേ ഡയറക്ടറേറ്റ് ജാഗ്രത പുലര്‍ത്തിയിരുന്നെങ്കിലും സി.ബി.എസ്.ഇ വിദ്യാര്‍ഥികളെ പരിഗണിക്കുന്നതിനായി രണ്ടുതവണ അപേക്ഷാ തിയതി നീട്ടിയിരുന്നു. മുഖ്യഅലോട്ട്‌മെന്റിനു ശേഷം ഒഴിവുവരുന്ന സീറ്റുകളിലേക്ക് 28മുതല് സപ്ലിമെന്ററി അലോട്ട്‌മെന്റ് നടക്കും.\nസ്‌പോര്‍ട്‌സ് ക്വാട്ടയിലേക്ക് ഓണ്‍ലൈന് അപേക്ഷ സമര്‍പ്പിക്കുന്നതിനുള്ള അവസാന തിയതി ജൂണ് ആറാണ്. ഇതുപ്രകാരമുള്ള ആദ്യ അലോട്ട്‌മെന്റും ജൂണ് 12ന് പ്രസിദ്ധീകരിക്കും. കമ്മ്യൂണിറ്റി ക്വാട്ട അഡ്മിഷന് നടപടിക്രമങ്ങള് ജൂണ് നാലിനാണ് തുടങ്ങുക. ജൂണ് 19 മുതല് വിദ്യാര്‍ഥികള്‍ക്ക് പ്രവേശനം നല്‍കും. മാനേജ്‌മെന്റ്, അണ് എയ്ഡഡ് പ്രവേശനങ്ങളും 12നാണ് തുടങ്ങുക.\nപ്ലസ്‌വണ് ആദ്യ അലോട്ട്‌മെന്റ് ജൂണ് 12ന് added by on 01/06/2018


ഇന്ത്യയില് കൊറോണ ബാധിച്ച് 50,000 പേര് മരിച്ചെന്ന് വ്യാജവാര്‍ത്ത പ്രചരിപ്പിച്ചു; അസദുദ്ദീന് ഒവൈസിയുടെ പാര്‍ട്ടിയിലെ പ്രമുഖ നേതാവ് അറസ്റ്റില്\nApr 3, 2020, 01:42 pm IST\nലക്‌നൗ: രാജ്യത്ത് കൊറോണ വൈറസ് ബാധ പടരുന്ന സാഹചര്യത്തില് വ്യാജവാര്‍ത്ത പ്രചരിപ്പിച്ച എഐഎംഐഎം നേതാവ് അറസ്റ്റില്. ഇന്ത്യയില് വൈറസ് ബാധയേറ്റ് 50,000 ആളുകള് മരിച്ചെന്ന് സമൂഹ മാദ്ധ്യമങ്ങളിലൂടെ പ്രചരിപ്പിച്ച എഐഎംഐഎം ജില്ലാ പ്രസിഡന്റ് മന്‍സൂര് അലമിനെയാണ് ഉത്തര്‍പ്രദേശ് പോലീസ് അറസ്റ്റ് ചെയ്തത്.\nരാജ്യത്ത് ലോക്ക് ഡൗണ് ഉള്‍പ്പെടെ ഏര്‍പ്പെടുത്തി കനത്ത ജാഗ്രത തുടരുന്ന പശ്ചാത്തലത്തിലാണ് ജനങ്ങള്‍ക്കിടയില് ആശങ്ക പരത്തുന്ന പ്രസ്താവനയുമായി മന്‍സൂര് രംഗത്തെത്തിയത്. കേന്ദ്രസര്‍ക്കാര് സത്യം മറച്ചുവെക്കുകയാണെന്നും രാജ്യത്ത് ഇതുവരെ 50,000 ആളുകള് മരിച്ചു കഴിഞ്ഞെന്നുമാണ് മന്‍സൂര് ഫെയ്‌സ്ബുക്കിലൂടെ പ്രചരിപ്പിച്ചത്.\nനിമിഷങ്ങള്‍ക്കുള്ളില് തന്നെ മന്‍സൂറിന്റെ പോസ്റ്റ് വിവാദമായി. ഉടന് തന്നെ ഇയാളുടെ പേരില് ഉത്തര്‍പ്രദേശ് പോലീസ് എഫ്‌ഐആര് രജിസ്റ്റര് ചെയ്തു. ഇന്ത്യന് ശിക്ഷാ നിയമത്തിലെ 188, 295 എ എന്നീ വകുപ്പുകള് പ്രകാരമാണ് ഇയാള്‍ക്കെതിരെ കേസെടുത്തിരിക്കുന്നത്. അതേസമയം, ജനങ്ങള് കൂടുതല് ജാഗ്രത പുലർത്താനാണ് താന് ഇത്തരത്തില് പോസ്റ്റിട്ടതെന്ന് ചോദ്യം ചെയ്യലില് മന്‍സൂര് പറഞ്ഞു.


പ്രാദേശിക വികാരത്തിനൊപ്പം നില്‍ക്കുമെന്ന് യെഡിയൂരപ്പ; ജോലി കര്‍ണാടകക്കാര്‍ക്ക് | Karnataka's Job must getalion’s share to locals, says Yediyurappa - Malayalam Oneindia\nPublished: August 15 2019, 17:27 [IST]\nബെംഗളൂരു: കര്‍ണാടകത്തില് ശക്തിപ്പെടുന്ന പ്രാദേശിക വികാരം മാനിക്കുമെന്ന് മുഖ്യമന്ത്രി ബിഎസ് യെഡിയൂരപ്പ. കര്‍ണാടകത്തിലെ ജോലിയില് വലിയൊരു ഭാഗം കര്‍ണാടകക്കാര്‍ക്ക് തന്നെ ലഭിക്കണമെന്ന് സ്വാതന്ത്ര്യദിനാഘോഷത്തില് പ്രസംഗിക്കവെ അദ്ദേഹം പറഞ്ഞു.\nകര്‍ണാടകക്കാര്‍ക്ക് ജോലി ഉറപ്പുവരുത്താന് തന്റെ സര്‍ക്കാര് ഒരുക്കമാണ്. സംസ്ഥാനത്തെ ജോലികളുടെ വലിയൊരു പങ്ക് കര്‍ണാടകക്കാര്‍ക്ക് തന്നെ ലഭിക്കണമെന്ന കാര്യത്തില് വിട്ടുവീഴ്ചയില്ല. കര്‍ണാടകത്തില് താമസിക്കുന്ന ഇതര സംസ്ഥാനക്കാര് കര്‍ണാടകയുടെ സംസ്‌കാരവുമായി ഒത്തുപോകണമെന്നും യെഡിയൂരപ്പ പറഞ്ഞു.\nസംസ്ഥാനത്തെ ജോലികളില് കര്‍ണാടകക്കാരുടെ പ്രാതിനിധ്യം കുറഞ്ഞുവരികയാണ്. ഈ അവസ്ഥ മാറണം. മണ്ണിന്റെ മക്കളുടെ വികാരം മാനിക്കും. അതേസമയം, ഫെഡറല് ഘടന അംഗീകരിച്ച് എല്ലാ സംസ്ഥാനക്കാര്‍ക്കും തൊഴില് അവസരങ്ങള് നല്‍കാനും കര്‍ണാടക തയ്യാറാണെന്നും യെഡിയൂരപ്പ പറഞ്ഞു.\nസംസ്ഥാനത്തെ ജോലി കര്‍ണടാകക്കാര്‍ക്ക് തന്നെ നല്‍കണമെന്നാവശ്യപ്പെട്ട് കന്നഡ അനുകൂല ആക്ടിവിസ്റ്റുകള് ബുധനാഴ്ച ഏകദിന പ്രതിഷേധം സംഘടിപ്പിച്ചിരുന്നു. ഈ വിഷയത്തില് സോഷ്യല് മീഡിയയിലും പ്രചാരണം ശക്തമാണ്. ആന്ധ്രയില് ജഗന് മോഹന് റെഡ്ഡി സര്‍ക്കാര് നടപ്പാക്കിയ പോലെ സംസ്ഥാനത്തുള്ളവര്‍ക്ക് 75 ശതമാനം ജോലി സംവരണം ഏര്‍പ്പെടുത്തണമെന്നാണ് കന്നഡ അനുകൂല ആക്ടിവിസ്റ്റുകളുടെ ആവശ്യം. ആന്ധ്രയ്ക്ക് പിന്നാലെ മധ്യപ്രദേശിലെ കോണ്‍ഗ്രസ് സര്‍ക്കാരും സ്വകാര്യ മേഖലയില് പ്രാദേശിക യുവാക്കള്‍ക്ക് ജോലി സംവരണം നടപ്പാക്കുമെന്ന് പ്രഖ്യാപിച്ചിട്ടുണ്ട്.\nkarnataka bs yediyurappa കര്‍ണാടക ബിഎസ് യെഡിയൂരപ്പ job bjp ബിജെപി reservation ജോലി സംവരണം\nKarnataka's Job must getalion’s share to locals, says Yediyurappa\nStory first published: Thursday, August 15, 2019, 17:27 [IST]


Samsung RF411, 14 Inch Screen Laptop, Computer, സാംസംഗ് ആര്‍എഫ്411, 14 ഇഞ്ച് സ്‌ക്രീന് ലാപ്‌ടോപ്പ്, കമ്പ്യൂട്ടര് - Malayalam Gizbot\n16 min ago സൂസൻ വോജ്സിക്കി; ഗൂഗിൾ സ്ഥാപകർക്ക് ഗാരേജ് വാടകയ്ക്ക് കൊടുത്ത് തുടക്കം, ഇപ്പോൾ യൂട്യൂബ് സിഇഒ\nസാംസംഗിന്റെ 14 ഇഞ്ച് ലാപ്‌ടോപ്പ് വരുന്നു\n| Updated: Monday, November 28, 2011, 13:08 [IST]\nചെറുതും ഒതുക്കമുള്ളതുമായ ലാപ്‌ടോപ്പുകള് നിര്‍മ്മിക്കുന്നതിലാണ് ഇന്ന് ലാപ്‌ടോപ്പ് നിര്‍മ്മാതാക്കള് പരസ്പരം മത്സരിക്കുന്നത്. ലാപ്‌ടോപ്പുകളുടെ വലിപ്പം ഓരോരുത്തര്‍ക്കും ഓരോന്നായിരിക്കും ഇഷ്ചപ്പെടുക. 13 ഇഞ്ച് സ്‌ക്രീന് ലാപ്‌ടോപ്പ് ചിലര്‍ക്ക് ചെറുതായി തോന്നും. അതേസമയം 15 ഓ 17 ഓ ഇഞ്ച് സ്‌ക്രീന് ഉള്ള ലാപ്‌ടോപ്പ് ആണെങ്കില് വലിപ്പം കൂടിപ്പോയി എന്നു പറയാനും ആളുകളുണ്ടാകും.\nഈ രണ്ട് അവസ്ഥയ്ക്കും ഇടയ്ക്ക് ഒരു സ്‌ക്രീന് വലിപ്പമുള്ള ലാപ്‌ടോപ്പ് ഇറങ്ങാറില്ല എന്നതാണ് വാസ്തവം. ആ സാഹചര്യത്തിലേക്കാണ് സാംസംഗ് ഒരു 14 ഇഞ്ച് സ്‌ക്രീന് ഉള്ള ലാപ്‌ടോപ്പുമായി എത്തുന്നത്. ഇത് മേല് പറഞ്ഞ രണ്ടു കൂട്ടരെയും തൃപ്തിപ്പെടുത്തും എന്നു പ്രതീക്ഷിക്കാം.\nസാംസംഗ് ആര്‍എഫ്411 എന്നു പേരിട്ടിരിക്കുന്ന ഈ പുതിയ ലാപ്‌ടോപ്പിന്റെ ഭാരം 2.3 കിലോഗ്രാം ആണ്. 13.6 ഇഞ്ച് നീളവും, 9.4 ഇഞ്ച് വീതിയും, 1.22 - 1.44 ഇഞ്ച് കട്ടിയുമാണ് ഈ സാംസംഗ് ലാപ്‌ടോപ്പിന്റേത്. ഇതിന്റെ 14 ഇഞ്ച് ഡിസ്‌പ്ലേ മികച്ച റെസൊലൂഷനിലുള്ള എല്‍ഇഡി ഡിസ്‌പ്ലേയാണ്.\nവലിയ കീബോര്‍ഡും, ടച്ച്പാഡും ഇതിനുണ്ട്.2ജിഗാഹെര്‍ഡ്‌സ് ഇന്റല് കോര് ഐ7 പ്രോസസ്സര് 2630 ക്യുഎം,6എംബി കാഷെ മെമ്മറി, ഇന്റല് എച്ച്എം 65 ചിപ്‌സെറ്റ്,4ജിബി സിസ്റ്റെ മെമ്മറി, 500 ജിബി ഹാര്‍ഡ് ഡിസ്‌ക്, എന്‍വിഡിയ ജിഫോഴ്‌സ് ജിടി 525 ഡിസ്‌ക്രീറ്റ് ഗ്രാഫിക്‌സ് കാര്‍ഡ്,2ജിബി എക്‌സ്റ്റേണല് ഗ്രാഫിക്‌സ് മെമ്മറി എന്നിങ്ങനെ പ്രവര്‍ത്തന ക്ഷമതയുടെ ഒരു നീണ്ട കഥ തന്നെ പറയാനുണ്ട് ഈ പുതിയ 14 ഇഞ്ച് സാംസംഗ് ലാപ്‌ടോപ്പിന്.\n4 യുഎസ്ബി പോര്‍ട്ടുകള്, എസ്ഡി, എസ്ഡിഎച്ച്‌സി, എസ്ഡിഎക്സ്സി, എംഎംസി മെമ്മറി കാര്‍ഡുകള് സപ്പോര്‍ട്ടു ചെയ്യുന്ന മെമ്മറി കാര്‍ഡുകള്, ബ്ലൂടൂത്ത്, വൈഫൈ കണക്റ്റിവിറ്റികള്, 1.5 വാട്ട് സ്പീക്കറുകള്, 1.3 മെഗാപിക്‌സല് വെബ്ക്യാം തുടങ്ങിയവയും ഈ സാംസംഗ് ലാപ്‌ടോപ്പിന്റെ സവിശേഷതകളാണ്. ഇതിന്റെ വിലയെ കുറിച്ച് ഒരു സൂചനയും തല്‍ക്കാലം ലഭ്യമല്ല.


മുല്ലപ്പെരിയാര് ജലനിരപ്പ് 138ലേക്ക്: സ്പില്‍വേ ഷട്ടര് പ്രവര്‍ത്തിപ്പിക്കണമെന്ന ആവശ്യം തള്ളി | Madhyamam\ndate_range 24 Nov 2015 11:54 PM GMT\nമുല്ലപ്പെരിയാര് ജലനിരപ്പ് 138ലേക്ക്: സ്പില്‍വേ ഷട്ടര് പ്രവര്‍ത്തിപ്പിക്കണമെന്ന ആവശ്യം തള്ളി\nതമിഴ്നാട്ടിലേക്ക് കൊണ്ടുപോകുന്ന ജലത്തിന്‍െറ അളവ് കുറച്ചതാണ് ജലനിരപ്പ് ഉയരാന് കാരണം\nകുമളി: മുല്ലപ്പെരിയാര് അണക്കെട്ടിലെ ജലനിരപ്പ് 138 അടിയിലേക്ക് ഉയരുന്നു. ചൊവ്വാഴ്ച വൈകീട്ടത്തെ കണക്കുപ്രകാരം 137.50 അടി ജലമാണുള്ളത്. നീരൊഴുക്ക് സെക്കന്‍ഡില് 3143 ഘനയടിയാണ്. 6370 ദശലക്ഷം ഘനയടി ജലമാണ് അണക്കെട്ടില് സംഭരിക്കപ്പെട്ടിട്ടുള്ളത്. വൃഷ്ടിപ്രദേശമായ പെരിയാര് വനമേഖലയില് 1.4ഉം തേക്കടിയില് 4.2 മില്ലിമീറ്റര് മഴയുമാണ് രേഖപ്പെടുത്തിയത്.\nതേനി ജില്ലയിലെ വൈഗ അണക്കെട്ടില് 66.08 അടി ജലമാണുള്ളത്. 3110 ഘനയടി ജലമാണ് വൈഗയിലേക്ക് ഒഴുകിയത്തെുന്നത്. 72 അടിയാണ് വൈഗയുടെ സംഭരണശേഷി. മുല്ലപ്പെരിയാറിന്‍െറ വൃഷ്ടിപ്രദേശത്തിനൊപ്പം തേനി ജില്ലയിലും ചൊവ്വാഴ്ച മഴയുടെ ശക്തി കുറഞ്ഞു. എന്നാല്, തമിഴ്നാട്ടിലേക്ക് കൊണ്ടുപോകുന്ന ജലത്തിന്‍െറ അളവ് സെക്കന്‍ഡില് 511 ഘനയടി മാത്രമാക്കി കുറച്ചതാണ് ജലനിരപ്പ് അതിവേഗം ഉയരാന് ഇടയാക്കുന്നത്.\nഅതിനിടെ മുല്ലപ്പെരിയാര് അണക്കെട്ടിന് സമീപത്തെ സ്പില്‍വേ ഷട്ടറുകള് പ്രവര്‍ത്തിപ്പിച്ച് കാണിക്കണമെന്ന കേരളത്തിന്‍െറ ആവശ്യം തമിഴ്നാട് തള്ളി. സ്പില്‍വേയിലെ 13 ഷട്ടറും ജലനിരപ്പ് 136ന് മുകളിലത്തെിക്കാനായി താഴ്ത്തിയിട്ട നിലയിലാണ്. അണക്കെട്ടിലെ ജലനിരപ്പ് അപകടകരമാംവിധം ഉയര്‍ന്നാല് ഷട്ടര് ഉയര്‍ത്തി ഇടുക്കി ജലസംഭരണിയിലേക്ക് വേണം വെള്ളം ഒഴുക്കാന്. അടിയന്തരഘട്ടത്തില് സാധ്യമാവുമോ എന്ന് അറിയാനാണ് സ്പില്‍വേ ഷട്ടര് ഉയര്‍ത്തിക്കാണിക്കണമെന്ന് കേരളം ആവശ്യപ്പെട്ടത്. എന്നാല്, ഇപ്പോള് ഷട്ടര് ഉയര്‍ത്തുന്നത് ജലനിരപ്പ് താഴാനും ഇടുക്കിയിലേക്ക് ജലം ഒഴുകാനും കാരണമാകുമെന്നു പറഞ്ഞാണ് കേരളത്തിന്‍െറ ആവശ്യം തമിഴ്നാട് തള്ളിയത്.


പി‌സി‌ഒ‌എസ് ഉള്ള 10 ശതമാനം രോഗികൾക്ക് ഈ രോഗം പിടിപെടാനുള്ള സാധ്യത കൂടുതല്ലെന്ന് പഠനം | Do you have PCOS You could be at an increased risk of diabetes\nTrivandrum, First Published Nov 27, 2020, 8:01 PM IST\nപി‌സി‌ഒ‌എസ് ഉള്ള 10 ശതമാനം രോഗികൾക്ക് പ്രമേഹം ഉണ്ടാകാനുള്ള സാധ്യത കൂടുതലാണെന്നാണ് പുതിയ പഠനം പറയുന്നത്. പി‌സി‌ഒ‌എസ് ഇൻസുലിൻ പ്രതിരോധവുമായി ബന്ധപ്പെട്ടതാണ്.\nസ്ത്രീകളെ ബാധിക്കുന്ന വളരെ സാധാരണമായ ഹോര്‍മോണല് തകരാറാണ് പോളിസിസ്റ്റിക് ഓവേറിയന് സിന്‍ഡ്രം. അഞ്ച് സ്ത്രീകളില് ഒരാള്‍ക്ക് പിസിഒഎസ് ഉണ്ടെന്നാണ് പഠനങ്ങൾ പറയുന്നത്. ശരിയായ ചികിത്സയും ജീവിതശൈലിയും കൊണ്ട് ഫലപ്രദമായി നിയന്ത്രിക്കാന് സാധിക്കുന്ന അവസ്ഥയാണിത്. അന്തസ്രാവി ഗ്രന്ഥിയുടെ തകരാര് മൂലം അണ്ഡാശയങ്ങള് ശരിയായി പ്രവര്‍ത്തിക്കാത്തതാണ് പിസിഒഎസിന് കാരണം.\nക്രമം തെറ്റിയുള്ള ആര്‍ത്തവം, അമിതവണ്ണം, ശരീരത്തില് അമിതമായ രോമവളര്‍ച്ച തുടങ്ങിയവയാണ് പ്രധാന ലക്ഷണങ്ങള്. ആൻഡ്രോജന്റെ ഉയർന്ന അളവ്, അമിതവണ്ണം, പാരമ്പര്യം എന്നിവയൊക്കെ പിസിഒഎസിന് പ്രധാന പങ്ക് വഹിക്കുന്നു. പി‌സി‌ഒ‌എസ് ഉള്ള 10 ശതമാനം രോഗികൾക്ക് പ്രമേഹം ഉണ്ടാകാനുള്ള സാധ്യത കൂടുതലാണെന്നാണ് പുതിയ പഠനം പറയുന്നത്.\nപി‌സി‌ഒ‌എസ് ഇൻസുലിൻ പ്രതിരോധവുമായി ബന്ധപ്പെട്ടതാണ്. പാൻക്രിയാസ് ശരീരത്തിന്റെ ആവശ്യാനുസരണം ഇൻസുലിൻ ഉത്പാദിപ്പിക്കാൻ ബുദ്ധിമുട്ടുന്നു അല്ലെങ്കിൽ ഇൻസുലിൻ ഉൽ‌പാദിപ്പിക്കപ്പെടുന്നുണ്ടെങ്കിലും രക്തത്തിലെ പഞ്ചസാരയുടെ അളവ് നിയന്ത്രിക്കുന്നതിന് ഇത് ഫലപ്രദമല്ല. അതിനാൽ ഇതിനെ മറികടക്കാൻ അധിക ഇൻസുലിൻ ഉത്പാദിപ്പിക്കാൻ ശരീരം നിർബന്ധിതരാകുന്നു.\nവർദ്ധിച്ച ഇൻസുലിൻ അണ്ഡാശയത്തെ കൂടുതൽ ടെസ്റ്റോസ്റ്റിറോൺ ഉൽ‌പാദിപ്പിക്കുന്നതിന് ഉത്തേജിപ്പിക്കുകയും സാധാരണ അണ്ഡോത്പാദനത്തെ തടസ്സപ്പെടുത്തുകയും ക്രമരഹിതമായ ആർത്തവചക്രം, മുഖക്കുരു, മുഖത്തെ രോമത്തിന്റെ അമിതമായ വളർച്ച എന്നിവയ്ക്ക് കാരണമാവുകയും ചെയ്യും.\nവിദഗ്ദ്ധരുടെ അഭിപ്രായത്തിൽ ഇൻസുലിൻ നമ്മുടെ വിശപ്പ് വർദ്ധിപ്പിക്കുന്നതിനോ മധുരപലഹാരങ്ങൾ കഴിക്കാനുള്ള ആസക്തിയോ വർദ്ധിപ്പിക്കുന്നു. ഇത് ഫാറ്റി ആസിഡ് ഓക്സിഡേഷനെ തകർക്കുന്നു. മാത്രമല്ല ഇത് കൊഴുപ്പ് കത്തുന്ന പ്രക്രിയയെ കൂടുതൽ പ്രയാസകരമാക്കുകയും ഒടുവിൽ ശരീരഭാരം വർദ്ധിപ്പിക്കുകയും ചെയ്യുന്നു.\nപി‌സി‌ഒ‌എസിനും ടൈപ്പ്2പ്രമേഹത്തിനും അമിതവണ്ണം ഒരു പ്രധാന അപകട ഘടകമായി കണക്കാക്കപ്പെടുന്നു. മാത്രമല്ല, പി‌സി‌ഒ‌എസിന് രക്തത്തിലെ കൊളസ്ട്രോൾ വർദ്ധിപ്പിക്കാനും കൊളസ്ട്രോൾ ഉയർന്ന രക്തസമ്മർദ്ദത്തിനും ഹൃദയാഘാതത്തിനും സാധ്യത വർദ്ധിപ്പിക്കുമെന്നും ഗവേഷകർ ചൂണ്ടിക്കാട്ടുന്നു.\nസ്ലീപ് അപ്നിയ, മൂഡ് ഡിസോർഡേഴ്സ്, ഡിപ്രഷൻ ആൻഡ് ബൈപോളാർ ഡിസോർഡർ, എൻഡോമെട്രിയൽ ക്യാൻസർ എന്നിവയുൾപ്പെടെ മറ്റ് ചില സങ്കീർണതകൾക്കും പിസിഒഎസ് കാരണമാകുന്നു. ആരോഗ്യകരവും സമതുലിതമായതുമായ ഭക്ഷണക്രമം പാലിക്കുന്നതും പതിവായി വ്യായാമം ചെയ്യുന്നതും പിസിഒഎസിനെ പ്രതിരോധിക്കാന് സഹായകമാണ്.\nആരോഗ്യകരമായ ഭക്ഷണങ്ങള് കഴിക്കുന്നത് ഭാരം നിയന്ത്രിക്കാന് മാത്രമല്ല പിസിഒഎസുമായി ബന്ധപ്പെട്ട സങ്കീര്‍ണതകള് കുറയ്ക്കാനും സഹായിക്കും. പി‌സി‌ഒ‌എസും പ്രമേഹവും പരസ്പരം ബന്ധപ്പെട്ടിരിക്കുന്നതിനാൽ, പി‌സി‌ഒ‌എസ് ഉള്ള സ്ത്രീകൾ ടൈപ്പ്2പ്രമേഹത്തിന് പരിശോധനയ്ക്ക് വിധേയരാകണമെന്ന് ഡോക്ടർമാർ ശുപാർശ ചെയ്യുന്നു.\nLast Updated Nov 27, 2020, 8:15 PM IST


മാതൃദിനത്തെ കുറിച്ച് അറിയേണ്ടതെല്ലാം ഇവിടെ-Mother's Day 2017\nMother's Day 2017 : മാതൃദിനത്തെ കുറിച്ച് നിങ്ങൾ അറിയേണ്ടതെല്ലാം ഇതാ ഇവിടെ\nസ്ത്രീകൾ പങ്കെടുത്ത യുദ്ധത്തിന്റെ ഓർമ്മയ്ക്കായാണ് ബൊളീവിയ മാതൃദിനം ആഘോഷിക്കുന്നത്\nMay 14, 2017 9:01:02 am\nഗർഭപാത്രത്തിൽ കുഞ്ഞിന്റെ വളർച്ചയുടെ ഓരോ ഘട്ടത്തിലും അമ്മ കടന്നുപോകുന്ന പ്രയാസങ്ങൾ ചെറുതല്ല. നിസ്വാർത്ഥമായ ആ സ്നേഹപരിചരണങ്ങൾക്ക് അമ്മ യാതൊന്നും തിരികെ പ്രതീക്ഷിക്കാറുമില്ല. ഭൂമിയിലെ ഏറ്റവും വലിയ നിധികളിലൊന്നാണ് അമ്മ. അവരുടെ സ്നേഹ – ദയാ വായ്പുകൾക്ക് പകരമായി യാതൊന്നും തന്നെ ഇല്ല താനും.\nഅമ്മമാർക്ക് വേണ്ടി ഒരു ദിവസം മാത്രം മാറ്റിവയ്ക്കുന്നത് മതിവരുമെന്ന് തോന്നുന്നുണ്ടോ? എപ്പോഴാണ് നിങ്ങൾ അവസാനമായി അമ്മയോട് അവരെ എന്തുമാത്രം സ്നേഹിക്കുന്നുണ്ടെന്ന് പറഞത്? ഓരോ വർഷവും മാതൃദിനത്തിന് പ്രാധാന്യം ഏറിക്കൊണ്ടിരിക്കുന്ന ഘട്ടത്തിലാണ് ഇന്ത്യയിൽ ഇന്ന് മാതൃദിനമായി ആചരിക്കുന്നത്.\nമറ്റ് പലതിലുമെന്ന പോലെ അമേരിക്കയിൽ നിന്ന് തന്നെയാണ് മെയ് മാസത്തിലെ രണ്ടാമത്തെ ഞായറാഴ്ച മാതൃ ദിനമായി ആഘോഷിക്കാൻ തുടങ്ങിയത്. പിന്നീട് മറ്റ് രാഷ്ട്രങ്ങളും ഇത് ഏറ്റെടുത്തു. അതോെടെ ലോകവ്യാപകമായി തന്നെ അമ്മമാർക്കായി ഒരു ദിനം നിലവിൽ വന്നു.\n1905 ൽ അമ്മ മരിച്ചതിനെ തുടർന്ന് അന്ന റീവെസ് ജാർവിസ് ആണ് മാതൃദിനം പ്രചാരണത്തിന് തുടക്കമിട്ടത്. 1908 ൽ ഈ പ്രചാരണം ഫലം കണ്ടു. വിർജീനിയയുടെ പടിഞ്ഞാറൻ പ്രദേശമായ ഗ്രാഫ്റ്റണിലെ സെന്റ് ആൻഡ്രൂസ് മെത്തഡിസ്റ്റ് പള്ളിയിൽ അന്ന റീവെസ് ജാർവിസ് സ്വന്തം അമ്മയുടെ ശവകുടീരത്തിന് മുകളിൽ പുഷ്പങ്ങൾ അർപ്പിച്ച് ഈ പ്രാർത്ഥനയ്ക്ക് തുടക്കം കുറിച്ചു. ഈ പള്ളിയാണ് ഇന്ന് അന്താരാഷ്ട്ര മാതൃ ദിന പള്ളിയെന്ന പദവി വഹിക്കുന്നത്.\nഅതേസമയം യുകെയിലും അയർലന്റിലും മാർച്ച് മാസത്തിലെ നാലാമത്തെ ഞായറാഴ്ചയാണ് മാതൃ ദിനമായി ആഘോഷിച്ച് പോരുന്നത്. ഗ്രീസിൽ കിഴക്കൻ ഓർത്തഡോക്സസ് വിശ്വാസികൾക്ക് കൂടുതൽ വിശ്വാസപരമായ ഒന്നാണ് മാതൃ ദിനം. ക്രിസ്തുവിനെ പള്ളിമേടയിൽ പ്രദർശിപ്പിച്ചാണ് ഇവിടെ ആഗോഷങ്ങൾ നടക്കുന്നത്. ജൂലിയൻ കലണ്ടർ പ്രകാരം ഫെബ്രുവരി രണ്ടാണ് ഇവർ മാതൃ ദിനമമാായി ആചരിക്കുന്നത്.\nഅറബ് രാഷ്ട്രങ്ങളിലധികവും മാർച്ച് 21 നാണ് മാതൃദിനം. ക്രൈസ്തവ മത രാഷ്ട്രങ്ങളിൽ ചിലത് ഈ ദിവസം വിശുദ്ധ മേരി മാതാവിന്റെ ദിനമായി ആചരിക്കുന്നുണ്ട്. സ്ത്രീകൾ പങ്കെടുത്ത യുദ്ധത്തിന്റെ ദിവസമാണ് ബൊളീവിയയിൽ മാതൃദിനം. മുൻ കമ്യൂണിസ്റ്റ് രാഷ്ട്രങ്ങളിലെല്ലാം അന്താരാഷ്ട്ര വനിതാ ദിനമാണ് മാതൃ ദിനമായി ആഘോഷിക്കുന്നത്.\nഇതിൽ ഏത് ദിവസമാണ് നമ്മുടെ രാജ്യം തിരഞ്ഞെടുത്തതെന്നതിൽ പ്രത്യേകിച്ച് ഒന്നുമില്ല. ഏത് ദിവസമായാലും അമ്മയോട് ഉള്ള സ്നേഹവും കരുണയും അതേ നിലയിൽ പങ്കുവയ്ക്കാൻ സാധിക്കണം. അതിന് ഒരു പ്രത്യേക ദിവസത്തിന്റെ ആവശ്യവുമില്ല. എല്ലാ ദിവസവും മാതൃദിനമായിരിക്കട്ടെ.\nWeb Title: Mothers day 2017 date history significance celebrations and facts


11 ബംഗ്ളാദേശികൾ തമിഴ്നാട്ടിൽ അറസ്റ്റിൽ | Info Keralam\nHome ARTICLE 11 ബംഗ്ളാദേശികൾ തമിഴ്നാട്ടിൽ അറസ്റ്റിൽ\n11 ബംഗ്ളാദേശികൾ തമിഴ്നാട്ടിൽ അറസ്റ്റിൽ\n11 ബംഗ്ളാദേശികൾ തമിഴ്നാട്ടിൽ അറസ്റ്റിൽ, ഇവര് പിടിയിലായത് നിസാമുദ്ദീൻ സമ്മേളനത്തിൽ പങ്കെടുത്ത് ഒളിവിൽ കഴിയവേ\nചെന്നൈ: നിസാമുദ്ദീൻ സമ്മേളനത്തിൽ പങ്കെടുത്ത് ഒളിവിൽ കഴിയുകയായിരുന്ന പതിനൊന്ന് ബംഗ്ളാദേശികളെ പൊലീസ് അറസ്റ്റുചെയ്തു. തമിഴ്നാട്ടിൽ നിന്നാണ് ഇവർ പിടിയിലായത്. വിസാചട്ടങ്ങൾ ലംഘിച്ചതിനാണ് ഇവർക്കെതിരെ കേസെടുത്തിരിക്കുന്നത്.ഇവർക്ക് കോവിഡ് ലക്ഷണങ്ങളുണ്ടോ എന്ന് വ്യക്തമല്ല.\nനിസാമുദ്ദീൻ സമ്മേളനത്തിൽ പങ്കെടുത്ത വിദേശികൾ ഉൾപ്പെടെ നിരവധിപേർ രാജ്യത്തിന്റെ പലഭാഗത്തും ഒളിവിൽ കഴിയുന്നുണ്ടെന്നാണ് കരുതുന്നത്. മുംബയിലും ഡൽഹിയിലും നേരത്തേ പൊലീസ് നടത്തിയ പരിശോധനയിൽ നിരവധിപേരെ കണ്ടെത്തിയിരുന്നു. ഇവരിൽ ചിലർക്ക് കോവിഡ് രോഗലക്ഷണങ്ങളുമുണ്ടായിരുന്നു. മതസമ്മേളനത്തിൽ പങ്കെടുത്തവർ സ്വമേധയാ അധികൃതരെ അറിയിക്കണമെന്ന് ആവശ്യപ്പെട്ടിരുന്നുവെങ്കിലും ഏറെപ്പേരും ഇത് അനുസരിക്കുന്നില്ല.\nPrevious articleTeachers Vacancy In Kerala – Apply For 36 Teaching Vacancies\nNext articleമുഖ്യമന്ത്രിയുടെ വാർത്താസമ്മേളനം ഏപ്രിൽ9-വ്യാഴാഴ്ച\nമണ്ടനെന്നു മുദ്ര കുത്തി സ്കൂളില് നിന്നും പുറത്താക്കി. മറ്റു ഗതിയില്ലാതെ വര്‍ക്ക് ഷോപ്പില് ജോലി ചെയ്തു. ചായക്കടയില് ഹെല്‍പ്പറായി തെരുവിലിറങ്ങി ലോട്ടറി വിറ്റു. ഇന്ന് അയാള് വന്‍കിട കോര്‍പ്പറേറ്റ്കള്‍ക്ക് പേടി സ്വപ്നമാണ്.\nതെങ്ങിന്റെ കായ്‌ഫലം കൂട്ടാൻ ഇത്ര എളുപ്പമോ ! വീട്ടിൽ തന്നെ ചെയ്തനോക്കാം.\nകള്ളം പറഞ്ഞാൽ കുടുങ്ങും, എവിടെ പോയെന്ന് ഒറ്റനിമിഷം കൊണ്ട് കണ്ടെത്തും ഉടനടി കേസും പതിനായിരം രൂപ പിഴയും കിടു ആപ്പുമായി കേരള പോലീസ് രംഗത്തു


എഴുകുംവയൽ കുരിശു മലയിൽ പുതുഞായർ തിരുനാൾ ആചരിച്ചു : Deepika.com Nattu Visesham\nകട്ടപ്പന: എഴുകുംവയൽ കുരിശുമലയിൽ പുതുഞായർ തിരുനാളും കരുണയുടെ തിരുനാളും സംയുക്തമായി ആചരിച്ചു. ഇടുക്കി രൂപത മെത്രാൻ മാർ ജോണ് നെല്ലിക്കുന്നേൽ തിരുനാൾ തിരുകർമങ്ങൾക്ക് മുഖ്യകാർമ്മികനായിരുന്നു.\nരാവിലെ ഒൻപതിന് എഴുകുംവയൽ ടൗണ് കപ്പേളയിൽ നിന്നും ആരംഭിച്ച കുരിശിന്‍റെ വഴിയിൽ നിരവധി വിശ്വാസികൾ പങ്കെടുത്തു. കുരിശുമല ദേവാലയത്തിൽ ദിവ്യബലിയും വചന പ്രഘോഷണവും നടന്നു.\nദിവബലിക്ക് ശേഷം പ്രദക്ഷിണവും തുടർന്ന് നേർച്ച ക്കഞ്ഞി വിതരണവും ഉണ്ടായിരുന്നു. കോവിഡ് മാനദണ്ഡങ്ങൾ പാലിച്ചായിരുന്നു തിരുകർമ്മങ്ങൾ നടന്നത്. കിഴക്കൻ മലയാറ്റൂർ എന്നറിയപ്പെടുന്ന എഴുകുംവയൽ കുരിശുമല കയറാൻ വലിയ നോന്പ് സമയത്ത് നിരവധി വിശ്വാസികളാണ് കേരളത്തിന്‍റെ വിവിധ മേഖലകളിൽ നിന്ന് എത്തിയത്.\nമലയിൽ എത്തിയ മുഴുവൻ വിശ്വാസികളും ഏഷ്യയിലെ ഏറ്റവും വലിയ ക്രൂശിത രൂപവും തിരുക്കല്ലറയും സന്ദർശിച്ചു. തുടർന്നുള്ള എല്ലാ ആദ്യ വെള്ളിയാഴ്ചകളിലും കുരിശുമലയിൽ തിരുകർമങ്ങൾ ഉണ്ടായിരിക്കുമെന്ന് വികാരി ഫാ. ജോർജ് പാട്ടത്തേക്കുഴി, അസി. വികാരി ഫാ. ജോസഫ് പള്ളി വാതിക്കൽ എന്നിവർ അറിയച്ചു. കൈക്കാരൻമാരായ ബെന്നി തോലാനിക്കൽ, ജോയി കൊച്ചിടവാരം, ബെന്നി അറയ്ക്കൽ തുടങ്ങിയവർ നേതൃത്വം നൽകി.


വർഗീയവാദികളിലെ വീര്യം കുറഞ്ഞ ശ്രീധരൻപിള്ള - മലയാളി ഡോട്ട് കോം\nMalayali Peringode Tuesday, November 06, 2018 തീവ്രവാദം , ബിജെപി0Comments\nഅഡ്വ. പി.എസ്. ശ്രീധരൻപിള്ള എന്ന തീവ്രവാദികളുടെ നേതാവ് ഇല്ലാത്ത ഒരുപരിപാടിയും ചിലർക്ക് ഉണ്ടാകാറില്ല. സംസ്ഥാന, ജില്ലാ, ഏരിയാ സമ്മേളനങ്ങളും, ‘ആദർശ കാമ്പയിൻ‘ ഉദ്ഘാടനങ്ങളും, കോഴിക്കോട് ആസ്ഥാനമായി പ്രവർത്തിക്കുന്ന മുസ്‌ലിം സംഘടനകളുടെ വർഷാന്ത സമൂഹനോമ്പു തുറകൾക്കും ഒഴിച്ചുകൂടാൻ പറ്റാത്ത ഒരു അമൂല്യനിധിയാണ് ഈ ദേഹമിവർക്ക്.\nമുജാഹിദുകളും ജമാ‌അത്തുകാരും ഇക്കാര്യത്തിൽ ഐക്യത്തിലാണ്! മുൻ സിഡി, എംഡി മുജാഹിദുകളും, ഇപ്പോഴത്തെ സിഡി, ഐക്യമുജാഹിദുകളും ശ്രീധരൻപിള്ളയുടെ സ്വന്തം ആളുകളാണ്. (സിഡി ടവർ വിഭാഗം, മർകസുദ്ദ‌അ്‌വ വിഭാഗം = എംഡി)\nസംഘടനക്കുള്ളിൽ ഇതിനെതിരെ പ്രതിഷേധം ഉയർത്താൻ അവസരമുണ്ടായിരുന്ന കാലത്തൊക്കെ ഉന്നത നേതാക്കളോട് ഈ തീവ്രവാദിയെ സമ്മേളനങ്ങൾക്കും മറ്റും എഴുന്നെള്ളിക്കുന്നതിനെതിരെ പ്രതിഷേധമായും, മുന്നറിയിപ്പായും വിവരം കൈമാറിയിട്ടുണ്ട്. അന്നൊക്കെ അവർക്ക് പലതരത്തിൽ ന്യായീകരണങ്ങൾ ഉണ്ടായിരുന്നു. അയാളുണ്ടെങ്കിൽ തീവ്രവാദലിസ്റ്റിൽ നിന്നും ഒഴിവാക്കപ്പെടും എന്നതായിരുന്നു ഏറെ പരിഹാസ്യവും യുക്തിരഹിതവുമായ ന്യായം. ഇപ്പോഴും അതേ ന്യായത്തിൽ അന്ധമായി വിശ്വസിക്കുന്ന അണികൾ ഉണ്ടെന്നത് ഏറെ കൗതുകകരമാണ്.\nഇപ്പോൾ പുറത്തുവന്നിരിക്കുന്ന ശ്രീധരൻപിള്ളയുടെ പ്രസംഗം അയാൾ തീവ്രവാദികളുടെ സംസ്ഥാന നേതാവായി തെരഞ്ഞെടുക്കപ്പെട്ടപ്പോൾ കൂടിയ തീവ്രതയല്ല. ഇതിനുമുമ്പും അയാൾ ആ സ്ഥാനത്ത് ഇരുന്നിട്ടുണ്ട് എന്നത് ഇവരൊക്കെ സൗകര്യപൂർവം മറക്കുകയോ, ‘മറയ്ക്കുകയോ’ ചെയ്യുന്നു.\nഇതിനിടയിൽ ചില സ്വകാര്യ ഞ്യായീകരണങ്ങൾ കേട്ടത്; ‘ഇതൊക്കെ ഞമ്മളൊക്കെ പറയുന്ന കാര്യങ്ങളല്ലേ‘ എന്നത ലെവലിലാണ്! അതായത്, പ്രവർത്തകരെ ഉത്തേജിപ്പിക്കാൻ മൈക്കിനുമുമ്പിൽ നടത്തുന്ന വാചകക്കസർത്ത്. എങ്കിൽ ഇതുപോലെ ‘ഉത്തേജിപ്പിക്കുന്ന‘ മുഴുവൻ ഐറ്റംസിനേയും കടുത്ത വകുപ്പുകൾ ചേർത്ത് അറസ്റ്റ് ചെയ്ത് ഉള്ളിലിട്ട് നാലു പൂശുപൂശണം എന്നാണ് പറയാനുള്ളത്.\nഅതിനിടയിൽ, പിടിക്കപ്പെട്ടപ്പോൾ അത്തും പിത്തും പറയുന്നകൂട്ടത്തിൽ പിള്ളച്ചേട്ടൻ സഖാക്കൾ വരെ അങ്ങോരുടെ ഉപദേശങ്ങൾ സ്വീകരിക്കാൻ ചെല്ലാറുണ്ടെന്നൊക്കെ തട്ടിവിട്ടിരുന്നു. പിടികൂടപ്പെടുന്ന കള്ളന്മാർ, പെട്ടെന്ന് തന്നെ പിടികൂടാൻ മുന്നിൽ നിന്ന മറ്റുള്ളവരെകൂടി കുറ്റവാളികളാക്കുന്നപോലെ ഒരുകളിയാണത് എന്ന് തിരിച്ചറിഞ്ഞവർക്ക് നന്ദി. ഞാൻ മാത്രല്ല, ഓനും ഉണ്ട് എന്റൊപ്പം കക്കാൻ എന്ന ശൈലി. തത്കാലം താങ്കളേക്കാൾ നല്ല ഉശിരുള്ള മിടുക്കരായ വക്കീലന്മാർ സഖാക്കളിൽ തന്നെ ഉണ്ട് എന്നുമാത്രം പറയുന്നു.\nവർഗീയതക്ക് പെട്രോളൊഴിക്കുന്ന തരത്തിൽ പ്രസംഗിച്ച ശ്രീധരൻപിള്ളക്കെതിരെ, കലാപാഹ്വാനവും വർഗീയ ചേരിതിരിവും ലക്ഷ്യമിട്ടതിന്, ശക്തമായ വകുപ്പുകൾ ചേർത്ത് അറസ്റ്റു ചെയ്ത് ജയിലിലടക്കാൻ ആഭ്യന്തരവകുപ്പിനു ആർജ്ജവമുണ്ടോ എന്ന് ചോദിച്ചാൽ നമ്മൾ തീവ്രവാദിയാകുമോ എന്തോ...\nഈ പ്രസംഗത്തിനും മുമ്പും ഇയാൾ നടത്തിയ ഒരു വർഗീയവിഷം പുരട്ടിയ പ്രസ്താവനയായിരുന്നു; ഐജി മനോജ് എബ്രഹാമിനെ ശബരിമലയിലെ സുരക്ഷാചുമതലയുള്ള ഉദ്യോഗസ്ഥനായി നിയോഗിച്ചതിനെതിരെയുള്ള പ്രസ്താവന. ഇതൊക്കെ കണ്ടിട്ടും ഇപ്പോഴും ഇയാളെ വർഗീയവാദികളിലെ മിതവാദി എന്ന് വിശേഷിപ്പിക്കുന്നവന്മാരെ മുക്കാലിയിൽ കെട്ടി അടിക്കണം.\n- മലയാളി പെരിങ്ങോട്\nBy Malayali Peringode v�o l�c Tuesday, November 06, 2018\nസൂചനകള് : തീവ്രവാദം, ബിജെപി, ശബരിമല, ശ്രീധരൻപിള്ള